ഒരു 'പോണ് സ്റ്റാറിന്റെ' കുമ്പസാരം - Hrudayavayal\nഒരു ‘പോണ് സ്റ്റാറിന്റെ’ കുമ്പസാരം\nBy administrator on June 21, 2015, 1:11 pm Comments Off on ഒരു ‘പോണ് സ്റ്റാറിന്റെ’ കുമ്പസാരം\nസിനിമയ്ക്കു സമാന്തരമായി വളരുകയും ഇന്റര്‍നെറ്റിനൊപ്പം പടര്‍ന്നു പന്തലിക്കുകയും ചെയ്ത ഒരു വ്യവസായമാണ് പോണ് (ലൈംഗികചിത്രീകരണം) വ്യവസായം. ഈ വലയില് കുടുങ്ങി മനസ്സും സ്വസ്ഥതയും ശരീരത്തോടുള്ള ആദരവും നഷ്ടപ്പെട്ടവര് നിരവധിയാണ്. മനുഷ്യനെ ഭാവനയുടെ മായികവലയത്തില് പെടുത്തുന്ന ഈ വ്യവസായത്തില് നിന്നും പണം വാരുന്നവര് ധാരാളമുണ്ട്. ആയിരത്തോളം പോണ് സിനിമകളില് അഭിനയിച്ച് 23 വര്‍ഷം നീണ്ട തന്റെ വി’കലാ’ ജീവിതം അവസാനിപ്പിച്ച പോണ് സ്റ്റാര് നടത്തുനന കുമ്പസാരം മനസ്സിനെ ഉലയ്ക്കുന്നതാണ്. ‘ഏറ്റവും താരപ്രഭയുള്ള പോണ് സ്റ്റാര്’ എന്ന ഖ്യാതി നേടിയ ഗ്രെഗ് 2002ല് പോണ് ഓസ്‌കര് പുരസ്‌കാരം വരെ നേടിയ വ്യക്തിയാണ്. എന്നാല് 2011 ല് പൊടുന്നനെ ഗ്രെഗ് പിന്‍വാങ്ങി. ഫൈറ്റ് ദ ന്യൂ ഡ്രഗ് എന്ന പേരില് പുറത്തിറക്കിയ ഏറ്റുപറച്ചില് ഈ മേഖലയില് ജോലി ചെയ്യുന്നവരുടെ ഇരുണ്ട ജീവിതത്തിലേക്കു വെളിച്ചം നല്‍കും.\nഎണ്‍പതുകളില് ഹോളിവുഡില് ഒരവസരം തേടിപ്പോയ ഗ്രെഗ് അക്കാലത്തെ ചലച്ചിത്ര പ്രവര്‍ത്തകരുടെ സമരം മൂലം പണിയില്ലാതെ അലഞ്ഞു. അക്കാലത്താണ് ഒരു മേക്കപ്പ് ആര്‍ട്ടിസ്റ്റ് ചില ‘നഗ്ന ജോലികള്’ ചെയ്യാന് ഗ്രെഗ്ഗിനെ ക്ഷണിച്ചത്. ആദ്യ മടിഞ്ഞുവെങ്കിലും അക്കാലത്തെ പട്ടിണി ജീവിതത്തിന് ഒരന്ത്യം വരുമെന്നും തന്റെ ചലച്ചിത്ര കരിയറില് ഒരു ചവിട്ടു പടിയായേക്കാമെന്ന പ്രതീക്ഷയിലും ഗ്രെഗ് സമ്മതം മൂളി. അന്ന് വൈകിട്ട് പുത്തന് നൂറു ഡോളര് നോട്ടുകെട്ടുകളുമായാണ് ഗ്രെഗ് അവിടെ നിന്നും മടങ്ങിയത്. ‘ഞാന് എന്റെ മോട്ടോര് സൈക്കിളില് കയറി മടങ്ങുമ്പോള് ചിന്തിച്ചു, എത്ര എളുപ്പമാണ് പണമുണ്ടാക്കാന്. പക്ഷേ, എന്റെ മനസ്സ് പ്രതിഷേധിച്ചു: ഞാനെന്താണീ ചെയ്\nതത്?’ ഗ്രെഗ് ഓര്‍ത്തെടുക്കുന്നു.\nകൃമികീടങ്ങള് നിറഞ്ഞ ഒരു ചാലിലൂടെയായിരുന്നു, പിന്നെ ഗ്രെഗിന്റെ യാത്ര. ലോകത്തിലെ ഏറ്റവും ജനപ്രിയനായ പോണ് താരമായി അയാള് മാറുമ്പോഴും, സ്വപ്നം കാണാവുന്നതിനേക്കാള് പണം കുമിഞ്ഞു കൂടുമ്പോഴും ഗ്രെഗിന്റെ ജീവിതം യഥാര്‍ത്ഥത്തില് ദയനീയമാം വിധം നിപതിക്കുകയായിരുന്നു. അയാള് മയക്കുമരുന്നിന് അടിമയായി.\n‘മയക്കുമരുന്ന് വാങ്ങാനുള്ള പണമുണ്ടാക്കാന് വേണ്ടി ഞാന് വീണ്ടും വീണ്ടും പോണ് തൊഴിലിലേക്ക് മടങ്ങി. ഇത്തരം രംഗങ്ങളില് അഭിനയിക്കുമ്പോഴുണ്ടാകുന്ന ആത്മാവിലെ മഹാശൂന്യതയില് നിന്നും മോചനം നേടാന് ഞാന് വീണ്ടും മയക്കുമരുന്ന് കഴിച്ചു. ഒന്നില് നിന്ന് ഒന്നിലേക്കും തിരിച്ചും മോചനമില്ലാത്ത കൂപ്പുകുത്തല്.’ ഗ്രെഗ് പറയുന്നു.\n‘എന്റെ ചിന്തകളെയും കാഴ്ചപ്പാടിനെ പോലും പോണ് മാറ്റിമറിച്ചു. സ്ത്രീകളെ വെറും ഉപഭോഗവസ്തുവാക്കി മാത്രം ഞാന് കണ്ടു – ലൈംഗികമായ കളിപ്പാട്ടങ്ങള്! സ്‌നേഹിക്കാനും നല്ല ബന്ധങ്ങളും സൗഹൃദങ്ങളും സ്ഥാപിക്കാനുമുള്ള കഴിവ് എനിക്ക് നഷ്ടപ്പെട്ടു. ദയനീയമായി നഷ്ടപ്പെട്ടു!’\nഅവസാനം ഗ്രെഗ് പോണ് രംഗത്തോട് വിട പറഞ്ഞു. അതിലേക്ക് പിടിച്ചു പിന്നിലേക്കു വലിക്കുന്ന കാര്യങ്ങള് മറികടക്കുക എളുപ്പമായിരുന്നില്ല. എന്നാല് ഗ്രെഗ് മോചനം അവസാനം മോചനം നേടുക തന്നെ ചെയ്തു. അയാള് തേങ്ങിത്തേങ്ങി കരഞ്ഞു.\n‘അന്നു മുതല് ഞാന് ജീവിക്കാന് തുടങ്ങി!’ ഗ്രെഗ് പറയുന്നു..\nഒരു ‘പോണ് സ്റ്റാറിന്റെ’ കുമ്പസാരം added by administrator on June 21, 2015, Time: 1:11 pm


കേരള ബജറ്റ്: രണ്ട് വർഷത്തേക്ക് പ്രളയ സെസ്; മദ്യം, സിമന്‍റ്, ടൈല്‍സ്, സിനിമാ ടിക്കറ്റ്, സ്വര്‍ണ്ണം, സോപ്പ് വില കൂടും – Azhimukham\nകേരള ബജറ്റ്: രണ്ട് വർഷത്തേക്ക് പ്രളയ സെസ്; മദ്യം, സിമന്‍റ്, ടൈല്‍സ്, സിനിമാ ടിക്കറ്റ്, സ്വര്‍ണ്ണം, സോപ്പ് വില കൂടും\nലോകസഭാ തെരഞ്ഞെടുപ്പിന്റെ കൂടി സാമീപ്യം ഇത്തവണത്തെ ബജറ്റിന് അധികരാഷ്ട്രീയ നിറം നൽകും.\nJan 31 2019 06:50 AM\nകോമ്പൗണ്ടഡ് നികുതിയുടെ പരിധി ഒന്നരക്കോടിയായി ഉയർത്തി. 40 ലക്ഷം രൂപ മുതൽ ഒന്നരക്കോടി വരെ വിറ്റുവരുമാനമുള്ളവർ ഇനിമേൽ ഒരു ശതമാനം നികുതി മാത്രം നൽകിയാൽ മതിയാകും.\nനിർമാണ മേഖലയ്ക്ക് തിരിച്ചടി\nസിമന്റിനും, സെറാമിക് ടൈൽസ്, ഗ്രാനൈറ്റിനും, പെയിന്റ്, പ്ലൈവുഡ് എന്നിവയുടെ വിലകൂടും.\nസ്വർണം, സോപ്പ്, ശീതള പാനീയം, ചോക്ലേറ്റ് കാർ, ഇരുചക്രവാഹനം എന്നിവയ്ക്കും വില ഉയരും.\nധനക്കമ്മി ഒരു ശതമാനമായും റവന്യൂകമ്മി 3.30 ശതമാനമായും കുറയ്ക്കും. ജീവനക്കാർക്ക് രണ്ടു ഗഡു ഏപ്രിലിൽ നൽകും.\n12,18,28 ഉൽപന്നങ്ങൾക്ക് 1 ശതമാനം പ്രളയ സെസ്\n12,18,28 ഉൽപന്നങ്ങൾക്ക് ജി. എസ്.ടിയിൽ 1 ശതമാനം പ്രളയ സെസ്. സ്വർണത്തിനും വെള്ളിക്കം 0.25 ശതമാനം സെസ്\nആഡംബര ഉല്‍പന്നങ്ങള്‍ക്കും ഇലക്ട്രോണിക്ക് ഉൽപന്നങ്ങൾക്കും വിലകൂടും. ബിയർ വൈൻ എന്നിവയ്ക്ക് രണ്ട് ശതമാനം നികുതി കൂട്ടി. ഉയർന്ന ജിഎസ്ടി സെസ് സ്ലാബിലെ ഉൽപന്നങ്ങൾക്ക് ഒരു ശതമാനം പ്രളയസെസ് ചുമത്തും. 12, 18, 28 ശതമാനം ജിഎസ്ടിയുള്ള ഉൽപന്നങ്ങൾക്കാണു സെസ്.\nസിനിമ ടിക്കറ്റിന് വില കൂടും. 10 ശതമാനം വിനോദ നികുതി വർധിപ്പിക്കാൻ തദ്ദേശ സ്ഥാപനങ്ങൾക്ക് അനുമതി.\nവിശപ്പ് രഹിത കേരളം\nഓരോ പ്രദേശത്തേയും പട്ടിണിക്കാരെ സംരക്ഷിക്കാന് പ്രാദേശിക സംഘനകളുടെ സഹായത്തോടെ പദ്ധതി\nബജറ്റ് അവതരണം2മണിക്കൂര് പിന്നിട്ടു. ബജറ്റ് അവസാനഭാഗത്തേക്ക്.\n10,000 പട്ടിക വിഭാഗക്കാര്‍ക്ക് ആധുനിക വ്യവസായ സ്ഥാപനങ്ങളില് തൊഴില് ലഭ്യമാക്കും. കുടുംബശ്രീക്കായി നാല് പ്രധാന പദ്ധതികള്.\nപ്രളയത്തില് നഷ്ടമുണ്ടായ വ്യാപാരികള്‍ക്ക് നഷ്ടപരിഹാരം ലഭ്യമാക്കും.\nചെലവ് ചുരുക്കൽ ആത്മഹത്യാപരം\nസംസ്ഥാനം നേരിടുന്ന സാമ്പത്തിക പ്രതിസന്ധി മറികടക്കാൻ ചെലവുചുരുക്കുന്ന നടപടികൾ ഉണ്ടാവില്ലെന്ന് ധനമന്ത്രി തോമസ് ഐസക്. സർക്കാർ ചെലവ് കുറയ്ക്കുന്നത് സാമ്പത്തിക മുരടിപ്പ് വർധിപ്പിക്കും. ചെലവുചുരുക്കൽ ആത്മഹത്യാപരമാണെന്ന് വ്യക്തമാക്കിയ അദ്ദേഹം\nഗൾഫിൽനിന്നുള്ള വരുമാനം കുറയുമെന്നും പറയുന്നു. ജിഎസ്ടി സംവിധാനങ്ങളിലെ പാളിച്ചയും സാമ്പത്തിക പ്രശ്നങ്ങൾ സൃഷ്ടിക്കുന്നു. അതിനിടെ 2019– 20 വർഷം ലോട്ടറി വരുമാനം 11,863 കോടിയായി ഉയരുമെന്നും ഐസക്.\nതദ്ദേശസ്ഥാപനങ്ങൾക്ക് 21,000 കോടി\nസംസ്ഥാന ബജറ്റിൽ തദ്ദേശസ്ഥാപനങ്ങൾക്ക് 11,867 കോടി രൂപ വകയിരുത്തി. ഗ്രാമപഞ്ചായത്തുകൾ 6,384 കോടി. ബ്ലോക്ക്/ജില്ലാ പഞ്ചായത്തുകൾക്ക് 2,654 കോടി. എന്നിങ്ങനെയാണ് കണക്കുകൾ ഇതോടെ തദ്ദേശസ്ഥാനപനങ്ങൾക്ക് കേന്ദ്രസഹായമടക്കം 21,000 കോടിയായി.\nകൊച്ചി-കോയമ്പത്തൂര് വ്യവസായ ഇടനാഴി സ്ഥാപിക്കും.\nകൊച്ചി-കോയമ്പത്തൂര് വ്യവസായ ഇടനാഴി സ്ഥാപിക്കും. പാരിപ്പള്ളി, വെങ്ങോട് തുടങ്ങിയ സ്ഥലങ്ങളില് വ്യവസായ, വൈജ്ഞാനിക വളര്‍ച്ചാ ഇടനാഴി. വ്യവസായ പാര്‍ക്കുകളും കോര്‍പ്പറേറ്റ് നിക്ഷേപങ്ങളും വരും. കിഫ്ബിയില്‍നിന്നുള്ള 15,600 കോടി ഉപയോഗിച്ച് 6700 ഏക്കര് ഭൂമി ഏറ്റെടുക്കും. കണ്ണൂര് വിമാനത്താവള പരിസരത്ത് വ്യവസായ സമുച്ചയങ്ങള് പണിയും. കൊച്ചിയില് അമരാവതി മാതൃകയില് ജിഡിസിഎ ടൗണ്‍ഷിപ്പുകള് സ്ഥാപിക്കും.\nകെഎസ്ആർടിസിക്ക് 1000 കോടിയുടെ സഹായം.\nകെഎസ്ആർടിസിയുടെ പ്രവർത്തനങ്ങൾക്കായി 1000 കോടിയുടെ സഹായം. തിരുവനന്തപുരം റീജിയണൽ കാർസർസെന്ററിന് 73 കോടിയും, മലബാർ കാൻസർ സെന്ററിന് 35 കോടിയും ലഭിക്കും. പൂട്ടിയ സ്ഥാപനങ്ങളുടെ കടം പുനക്രമീകരിക്കുകയും കശുവണ്ടി മേഖലയ്ക്ക് പാക്കജ്.\nക്ഷേമപെൻഷൻ നൂറുരൂപ വർധിപ്പിച്ചു. ‘സ്നേഹിത കോളിങ് ബെൽ’ പദ്ധതി നടപ്പാക്കും. കുടുംബശ്രീയ്ക്ക് ചുമതല. സമുന്നതി മംഗല്യ സഹായ നിധി നടപ്പാക്കും. ടൂറിസം മേഖലയ്ക്ക് 270 കോടി. 82 കോടി ടൂറിസം മാർക്കറ്റിങ്ങിന്. 132 കോടി പശ്ചാത്തല വികസനത്തിനും വകയിരുത്തി. സ്ത്രീശാക്തീകരണത്തിനുള്ള സമഗ്രസംഭാവനക്ക് ദാക്ഷായണി വേലായുധന്റെ പേരില് പുരസ്‌കാരം നല്‍കും.\nശബരിമലക്ക് 147.75 കോടിയുടെ പദ്ധതി\nശബരിമലയുടെ പരിസ്ഥിതി സംരക്ഷിച്ചുകൊണ്ട് പദ്ധതികൾ. 147.75 കോടിയുടെ പദ്ധതി. പമ്പയിൽ 10 ദശലക്ഷം ലിറ്ററിൽ സീവേജ് പദ്ധതി. ഇടത്താവള വികസനത്തിനായും പണം വകയിരുത്തും. 629 കോടിയ റോഡ് വികസനത്തിന് ചിലവഴിച്ചു. കാണിക്ക തടഞ്ഞ് ദേവസ്വത്തെ തകർക്കാൻ ശ്രമം നടന്നു. തിരുവിതാംകൂർ ദേവസ്വം ബോർഡിന് 100 കോടിയും സഹായവും വകയിരുത്തി. ശബരിമലക്ഷേത്രം തിരുപ്പതി മാതൃകയില് സംവിധാനം ഒരുക്കും. കൊച്ചി, മലബാർ ദേവസ്വം ബോർഡുകൾക്ക് 36 കോടി\n200 പ്രാഥമികാരോഗ്യ കേന്ദ്രങ്ങളെ കുടുംബാരോഗ്യ ആശുപത്രികളാക്കും\nസംസ്ഥാനത്ത് സമഗ്ര ആരോഗ്യ സുരക്ഷാ പദ്ധതി നടപ്പിലാക്കും. നാലു തട്ടിലുള്ള സമഗ്ര ആരോഗ്യ ഇൻഷുറൻസ് പദ്ധതിയാണു നടപ്പാക്കുക. ആശുപത്രികളുടെ പശ്ചാത്തല സൗകര്യ വികസനത്തിന് കിഫ്ബി ഫണ്ട്. 200 പ്രാഥമികാരോഗ്യ കേന്ദ്രങ്ങളെ കുടുംബാരോഗ്യ ആശുപത്രികളാക്കും. ഉച്ചയ്ക്കുശേഷവും ഒപി ലാബും ഒപിയും. എല്ലാ മെഡിക്കൽ കോളജുകളിലും ഓങ്കോളജിസ്റ്റുകളെ നിയമിക്കും. ആരോഗ്യമേഖലയുടെ ഉന്നമനത്തിനായി ലോട്ടറി വരുമാനവും ഉപയോഗിക്കും.\nഒരു ലക്ഷം രൂപയുടെ ചികിൽസാ ചെലവ് ഇൻഷുറൻസ് കമ്പനികൾ നൽകും. ആരോഗ്യ സുരക്ഷാ പദ്ധതിയില് ഉള്‍പ്പെട്ട 40 ലക്ഷം പേരുടെ ഇന്‍ഷുറന്‍സ് പ്രീമിയം സര്‍ക്കാര് അടയ്ക്കും. മറ്റുള്ളവര്‍ക്ക് പ്രീമിയം അടച്ച് പദ്ധതിയുടെ ഭാഗമാവാം. ജീവിതശൈലീ രോഗങ്ങൾക്ക് അഞ്ചു ലക്ഷം രൂപവരെ നൽകും.\nകുടുംബശ്രീക്ക് 1000 കോടി\nകുടുംബശ്രീക്ക് വകയിരുത്തിയത് 1000 കോടി. 12 പുതിയ ഉല്‍പ്പന്നങ്ങള് കുടുംബശ്രീയുടേതായി പുതുതായി പുറത്തിറക്കും. ലോക കേരളസഭയ്ക്ക് അ‍ഞ്ചുകോടി രൂപ വകയിരുത്തി.\nസ്കൂളുകളുടെ പശ്ചാത്തല വികസനത്തിന് 170 കോടി\nസർക്കാർ സ്കൂളുകൾ ആധുനികവൽക്കരിക്കും. മറ്റു സ്കൂളുകളിൽനിന്ന് മാറിവന്ന 94 ശതമാനം പേരുൾപ്പെടെ വരാണ്. പൊതുവിദ്യാലയങ്ങളിൽ രണ്ടരലക്ഷം കുട്ടികൾ പുതുതായെത്തി. ലൈഫ് മിഷന് 1290 കോടി വകയിരുത്തി. മുസരിസ് പദ്ധതി 2020-2021 കാലഘട്ടത്തില് പൂര്‍ത്തിയാക്കും\nകേരള ബാങ്ക് ഈ വർഷം\nകേരള ബാങ്ക് ഈ വർഷം നടപ്പാക്കുന്നതിനൊപ്പം നിക്ഷേപശേഷി 57,000 കോടിയിൽനിന്ന് 64,000 കോടിയായി ഉയരും. 2019 ലെ പ്രധാന സംഭവം കേരള ബാങ്ക് രൂപീകരണമായിരിക്കുമെന്നും.\nകേരള ബോട്ട് ലീഗ്\nകേരള ബോട്ട് ലീഗ് തുടങ്ങും. ഓഗസ്റ്റ് രണ്ടാം ശനിയാഴ്ചയിലെ നെഹ്‌റു ട്രോഫി മുതല് നവംബര് ഒന്നിലെ പ്രസിഡന്റ് കപ്പ് വരെയുള്ള മൂന്ന് മാസത്തിലെ എല്ലാ വാരാന്ത്യത്തിലും ബോട്ട് റേസിങ് ഉണ്ടാകും. പുതിയ ടൂറിസം സീസണാക്കി മാറ്റും. സ്പൈസ് റൂട്ട് പദ്ധതി നടപ്പാക്കും, വിദേശപങ്കാളിത്തം ഉറപ്പാക്കും.\nസൗരോര്‍ജ്ജ പാനലുകള് സ്ഥാപിക്കാന് കിഫ്ബിയില് നിന്ന് പണം നല്‍കും. പഴയ ബള്‍ബുകള്‍ക്ക് പരകം എല്‍ഇഡി ബള്‍ബുകള് നല്‍കും\n55,000 കോടി ചെലവിൽ അതിവേഗ റെയിൽപാത\n55,000 കോടി രൂപ ചെലവ്. തിരുവനന്തപുരം – കാസർകോട് സമാന്തര റയിൽപാത നിർമാണം ഈവർഷം ആരംഭിക്കും. 515 കിലോ മീറ്റർ പാതയാണ് നിർമിക്കുക.\nപ്രവാസികളുടെ മൃതദേഹം നാട്ടിലെത്തിക്കുന്നതിനുള്ള ചിലവ് ഇനി നോർക്ക വഹിക്കും\nപ്രവാസികളുടെ മൃതദേഹം നാട്ടിലെത്തിക്കുന്നതിനുള്ള ചിലവ് ഇനി പൂർണമായും നോർക്ക വഹിക്കും. തൊഴിൽ നഷ്ടപ്പെട്ട് തിരിച്ചുവരുന്നവർക്ക് സാന്ത്വനം പദ്ധതി. 25 കോടി വകയിരുത്തി. പ്രവാസി സംരംഭകർക്ക് പലിശ സബ്സിഡിക്ക് 15 കോടി.\nതിരുവനന്തപുരത്ത് കെഎസ്ആർടിസി ഇലക്ട്രിക് സർവീസുകൾ\nതിരുവനന്തപുരം കെഎസ്ആർടിസി കോര്‍പ്പറേഷനിലെ മുഴുവന് ബസുകളും ഇലക്ട്രിക് ബസുകളാക്കും. ഇലക്ട്രിക്ക് വാഹനങ്ങളുടെ എണ്ണം 10 ലക്ഷമാക്കാന് നടപടി സ്വീകരിക്കും.\nപൊതുമരാമത്തിന് 1367 കോടിയുടെ പദ്ധതികൾ.\nറോഡ് നിർമാണത്തിന് മുൻതൂക്കം. 6000 കിലോമീറ്റർ റോഡ് അടുത്ത അഞ്ചുവര്‍ഷം കൊണ്ട് നിര്‍മിക്കും. പ്രളയത്തിൽ തകർ‌ന്ന പാലങ്ങൾ പുനർ നിർമിക്കും അടുത്ത രണ്ടു വർഷം കൊണ്ട് റോഡുകളുടെ മൊത്തം ഘടനമാറ്റുന്ന തരത്തിലുള്ള പദ്ധതികൾ നടപ്പാക്കും. പ്രാദേശിക പ്രത്യേകതകൾ കണക്കിലെടുത്ത് ഡിസൈനര് റോഡുകൾ നിർമിക്കും. പൊതുമരാമത്ത് വകുപ്പിന് ബജറ്റിൽ 1367 കോടി. കൂടുതൽ ചെലവഴിക്കും\n585 കിലോമീറ്റര് ദൈര്‍ഘ്യമുള്ള ജലപാത ഈ സാമ്പത്തിക വര്‍ഷം പൂര്‍ത്തിയാക്കും\nഐടി തൊഴിലവസരം ഒരുലക്ഷത്തില് നിന്ന് രണ്ട് ലക്ഷമാക്കും. സൗരോര്‍ജ്ജ പാനല് സ്ഥാപിക്കാന് കിഫ്ബി ഫണ്ട് ഉപയോഗിക്കും. റബറിന്റെ താങ്ങുവിലയ്ക്ക് 500 കോടി.\nസ്വകാര്യ നിക്ഷേപത്തെ പ്രോത്സാഹിപ്പിക്കും; പൊതു മേഖലക്കായി 299 കോടി\nസ്വകാര്യനിക്ഷേപത്തെ അകമഴിഞ്ഞു സ്വീകരിക്കുന്നു. പൊതുമേഖലാ വികസനത്തിന് 299 കോടി രൂപ വകയിരുത്തുന്നതായും ധനമന്ത്രി. 20 പൊതുമേഖലാ സ്ഥാപനങ്ങള് ലാഭത്തിലാക്കും.\nമൽസ്യത്തൊഴിലാളികൾക്ക് 1000 കോടിയുടെ പദ്ധതി\nമൽസ്യത്തൊഴിലാളികളുടെ പുനരധിവാസത്തിന് പുനരധിവാസത്തിന് 100 കോടി രൂപ നീക്കിവച്ചു. കടലാക്രമണമുള്ള തീരത്തുനിന്ന് മാറിത്താമസിക്കുന്നവർക്ക് വീടിന് 10 ലക്ഷം വീതം ലഭ്യമാക്കും. മൊത്തം 1000 കോടിയുടെ പദ്ധതി\n1000 കോടിയുടെ രണ്ടാം കുട്ടനാട് പാക്കേജ്\nകുട്ടനാട് ശുചീകരണത്തിന് പ്രത്യേക പദ്ധതി. കായൽ മത്സ്യകൃഷിക്ക്5കോടി. കുട്ടനാട് പുനർനിർമാണം പ്രളയത്തെ നേരിടാൻ തരത്തിൽ ആധുനിക സൗകര്യങ്ങളോടെ. താറാവ് ബ്രീഡിങ്ങിന് 16 കോടി. തോട്ടപ്പള്ളി സ്പിൽവേയുടെ ആഴം വർധിപ്പിക്കും.\nപുളിങ്കുന്നിൽ ഹെലികോപ്റ്റർ ഇറങ്ങാവുന്ന ആശുപത്രിക്ക് 150 കോടി. 2019–20 ൽ 500 കോടി രൂപയെങ്കിലും ചെലവഴിക്കും\nനാളികേരത്തിന് പ്രത്യേക പദ്ധതി\n20 കോടി വിലയിരുത്തി നാളികേരളത്തിന്റെ വില വര്‍ധിപ്പിക്കുന്നതിന് പദ്ധതി. 10 ലക്ഷം തെങ്ങിന് തൈകള് വർഷം തോറും നട്ടുപിടിപ്പിക്കും\nകുരുമുളക് കൃഷിക്ക് 10 കോടി, പൂകൃഷിക്ക് അഗ്രി സോൺ. റബ്ബര് താങ്ങുവില 500 കോടി രൂപ. സിയാല് മോഡല് കമ്പനി റജിസ്റ്റര് ചെയ്യും\nജിഡിസിഎ അമരാവതി മാതൃകയിൽ ടൗൺഷിപ്പുകൾ സ്ഥാപിക്കും. സ്റ്റാർട്ട് അപ്പുകൾക്ക് 700 കോടി. കൊച്ചി- കോയമ്പത്തൂർ വ്യവസായിക ഇടനാഴി.\nമലബാർ ബ്രാന്റ് കാപ്പിപ്പൊടി\nബജറ്റിൽ വയനായിന് പ്രത്യേക പദ്ധതി. വയനാട്ടിലെ കാപ്പി കർകർക്കായി പ്രത്യേക പദ്ധതി. വരുമാനം ഇരട്ടിയാക്കും. പരിസ്ഥിതിക്ക് പ്രാധാന്യം നൽകി പദ്ധതികൾ നടപ്പാക്കും. കർഷകർക്ക് മികച്ച താങ്ങുവില ലഭ്യമാക്കാൻ നടപടികൾ സ്വീകരിക്കും. മലബാർ ബ്രാന്റ് കാപ്പിപ്പൊടി വിപണിയിലെത്തിക്കുമെന്നും ധനമന്ത്രി. കർഷകരുടെ വരുമാനം ഇരട്ടിയാക്കാൻ പദ്ധതി. കാപ്പിക്കുരു സംഭരിക്കുമ്പോൾ 20 മുതല് 100 ശതമാനം വരെ അധികവില\nജീവനോപാധി വികസനത്തിന് 4500 കോടി\nതൊഴിലുറപ്പ് വിപുലീകരിക്കും, തൊഴിലുറപ്പ് പദ്ധതിയിൽ വിഹിതം 250 കോടി. അയ്യങ്കാളി തൊഴിലുറപ്പ് പദ്ധതിക്ക് 75 കോടി.\nവ്യവസായ പാർക്കുകളും കോർപ്പറേറ്റ് നിക്ഷേപങ്ങളും വരും. കിഫ്ബിയിൽനിന്നുള്ള 15,600 കോടി ഉപയോഗിച്ച് 6700 ഏക്കർ ഭൂമി ഏറ്റെടുക്കും. കണ്ണൂർ വിമാനത്താവള പരിസരത്ത് വ്യവസായ സമുച്ചയങ്ങൾ പണിയും. പാരിപ്പള്ളി, വെങ്ങോട് തുടങ്ങിയ സ്ഥലങ്ങളിൽ വ്യവസായ, വൈജ്ഞാനിക വളർച്ചാ ഇടനാഴികൾ തയ്യാറാക്കും.\nനവകേരള നിർമാണത്തിന് 25 പദ്ധതികൾ.\nറീബിൽഡ് പദ്ധതി, കിഫ്ബി തുടങ്ങിയവയുമായി ബന്ധപ്പെട്ട നവകേരള നിർമാണത്തിന് 25 പദ്ധതികൾ സംഘടിപ്പിക്കും\nതിരുവനന്തപുരത്ത് നവോത്ഥാന മ്യൂസിയം സ്ഥാപിക്കും.\nശബരിമലയെ വിധിയെ തുടർന്ന് സംസ്ഥാനത്തുണ്ടായ സംഭവങ്ങൾ പ്രളയത്തിന് ശേഷം ഉണ്ടായ രണ്ടാമത്തെ ദുരന്തമെന്ന് തോമസ് ഐസക്.\nവിദേശത്തുനിന്നും ലഭിക്കേണ്ട പ്രളയ ദുരിതാശ്വാസങ്ങൾ തടസപ്പെടുത്തിയെന്ന് കേന്ദ്ര സർക്കാരിന് കുറ്റുപ്പെടുത്തൽ. വായ്പാ പരിധി ഉയർത്താൻ അനുവദിക്കുന്നില്ല. പുനർമിമാണത്തിനുള്ള വിഭവ സമാഹാരണം കേന്ദ്രസർക്കാർ തടസ്സപ്പെടുത്തി. കേരള ജനതയോട് എന്തിനാണ് ഈ ക്രൂരത. സംസ്ഥാനങ്ങളുടെ താൽപര്യം പരിഗണിക്കുന്ന സർക്കാർ കേന്ദ്രത്തിൽ വരണം\nപാരിസ്ഥിതിക പരിഗണനയോടെ പദ്ധതികള്, സാമ്പത്തിക പ്രതിസന്ധിയെ മറികടക്കുകയെന്നത് ലക്ഷ്യം\nക്ഷേമപെന്‍ഷന് വര്‍ധിപ്പിക്കുമെന്ന സൂചന നൽകി തന്റെ പത്താമത് ബജറ്റ് അവതിരിപ്പിക്കുന്ന ധനമന്ത്രി തോമസ് ഐസക്. ഇക്കാര്യത്തിലുള്ള ഇടതുമുന്നണിയുടെ പ്രതിബദ്ധത ബജറ്റില് പ്രതിഫലിക്കും.\nസംസ്ഥാനത്തിന്റെ പുനര്‍നിര്‍മാണത്തിന് പുതിയ പദ്ധതികള് വരും. പ്രളയ ദുരിതാശ്വാസങ്ങൾക്കായി ഒരുശതമാനം സെസ് സംസ്ഥാനത്ത് വിലക്കയറ്റമുണ്ടാക്കില്ല.\nവരുമാനം ഉയര്‍ത്താനുള്ള പ്രായോഗിക പരിപാടി ആവിഷ്കരിക്കുന്നതാണ് ഇത്തവണ ബജറ്റെഴുത്തില് താന് നേരിട്ട വെല്ലുവിളി. വിജയകരമായി അത് ചെയ്യാനായി.എത്രശ്രമിച്ചിട്ടും കഴിഞ്ഞ മൂന്നുവര്‍ഷം വരുമാനം കൂട്ടാനായില്ലെന്നും ധനമന്ത്രി പറഞ്ഞു.\nനികുതി ഇതര വരുമാനം വർധിപ്പിക്കാനുള്ള മാർഗങ്ങൾക്ക് ഊന്നൽ നൽകിയേക്കും. ചിലവുചുരുക്കാതെ വരുമാനം വർധിപ്പിക്കുന്ന രീതിയായിരിക്കം സർക്കാർ മുന്നോട്ട് വയ്ക്കുകയെന്ന് ഇന്നലെ സാമ്പത്തിക അവലോകന റിപ്പോർട്ട് സഭയുടെ മേശപ്പുറത്ത് വച്ചുകൊണ്ട് ധനമന്ത്രി വ്യക്തമാക്കിയിരുന്നു.\nപിണറായി സർ‌ക്കാറിന്റെ മുന്നാമത് ബജറ്റ് അവതരണത്തിന് നിമിഷങ്ങൾ മാത്രം ബാക്കി നിൽക്കെ ധനമന്ത്രി തോമസ് ഐസക് സഭയിലെത്തി. ജനപ്രിയ ബജറ്റായിരിക്കും ഇത്തവണയെന്ന് ഐസക് തന്നെ സൂചന നൽകുന്നു.\nധനമന്ത്രി ടിഎം തോമസ് ഐസക് ഇന്ന് തന്റെ പത്താമത്തെ ബജറ്റ് അവതരിപ്പിക്കും. പ്രളയാനന്തര പുനർനിർമാണത്തിന് ഊന്നൽ നൽകുന്നതായിരിക്കും ഐസക്കിന്റെ ബജറ്റ് എന്നാണ് കരുതപ്പെടുന്നത്. പുനർനിർമാണ പ്രവർത്തനങ്ങൾക്കായി 5000 കോടി രൂപയുടെയെങ്കിലും വികസന പാക്കേജ് പ്രഖ്യാപിച്ചേക്കും.\nജിഎസ്ടിയിലൂടെ നികുതിവ്യവസ്ഥയിൽ വന്ന മാറ്റം മൂലം ബജറ്റിൽ നികുതി കൂട്ടലും കുറയ്ക്കലും ഉണ്ടാകില്ല. എന്നാൽ പ്രളയത്തിന്റെ പശ്ചാത്തലത്തിൽ 1% സെസ് ഏർപ്പെടുത്താൻ സർക്കാരിന് അധികാരം നൽകിയിട്ടുണ്ട്. ഇത് ഏതെല്ലാം ഉൽപന്നങ്ങൾക്കു മീതെയാകും എന്നതാണ് അറിയാനുള്ളത്.ആഡംബര വസ്തുക്കൾക്കു മീതെയായിരിക്കും നികുതി എന്നാണ് കരുതേണ്ടത്.\nലോകസഭാ തെരഞ്ഞെടുപ്പിന്റെ കൂടി സാമീപ്യം ഇത്തവണത്തെ ബജറ്റിന് അധികരാഷ്ട്രീയ നിറം നൽകും. ജിഎസ്ടിയുടെ തെറ്റായ നടപ്പാക്കൽ സംസ്ഥാനത്തിന്റെ സാമ്പത്തികവ്യവസ്ഥയെ ദോഷകരമായി ബാധിച്ചെന്ന് തോമസ് ഐസക് പറഞ്ഞു. വാറ്റ് പിരിക്കുന്നതിലെ പ്രശ്നങ്ങളും സംസ്ഥാനത്തെ ബാധിച്ചിട്ടുണ്ട്. പിരിക്കാൻ ലക്ഷ്യമിട്ട നികുതി പൂർണമായും പിരിച്ചെടുക്കാൻ സാധിച്ചിട്ടില്ല. 13-15% പിന്നിലാണ് ഇപ്പോഴും.\nഗൾഫിൽ നിന്ന് മടങ്ങുന്നവരുടെ എണ്ണം കൂടിക്കൊണ്ടിരിക്കുകയാണ്. ഇതും സാമ്പത്തികവ്യവസ്ഥയെ ഏറെ ദോഷകരമായി ബാധിച്ചു കൊണ്ടിരിക്കുന്ന കാര്യമാണെന്ന് അദ്ദേഹം പറഞ്ഞു. പ്രളയം മാത്രം വളർച്ചാനിരക്കിൽ 1.5 ശതമാനം കുറവ് വരുത്തിയതായും അദ്ദേഹം ചൂണ്ടിക്കാട്ടി.\nസ്വർണം, മദ്യം, സിനിമാ ടിക്കറ്റ്, സോപ്പ്, നോട്ട്ബുക്ക് വിലകൂടും\nമോദിയും ശിവരാജ് സിംഗ് ചൗഹാനും ഇനി വീടുകളിലെ ടൈല്‍സിലും\nകോമണ് വെല്‍ത്ത് ഗെയിംസ്; സിന്ധുവിനെ തോല്‍പ്പിച്ച് സൈനയ്ക്ക് സ്വര്‍ണ്ണം\n# tm thomas issac


Akhilesh Yadav after raids on Samajwadi Party leaders | Indian Express Malayalam\nup samajwadi party akhilesh yadav aides raids reactions\n‘യുപി തിരഞ്ഞെടുപ്പിനെ നേരിടാൻ ആദായനികുതി വകുപ്പ് എത്തി.. മറ്റുള്ളവരും വരും’: അഖിലേഷ് യാദവ്\nമുതിർന്ന പാർട്ടി നേതാവ് അസം ഖാനെതിരെയുള്ള വ്യാജ കേസുകളെയും കാർഷിക നിയമങ്ങൾക്കെതിരെ പ്രതിഷേധിച്ച കർഷക നേതാക്കൾക്കെതിരെ ചുമത്തിയ കേസുകളെക്കുറിച്ചും അഖിലേഷ് വാർത്താസമ്മേളനത്തിൽ സംസാരിച്ചു\nUpdated: December 18, 2021 3:48:55 pm\nലഖ്‌നൗ: സമാജ്‌വാദി പാർട്ടി (എസ്‌പി) നേതാക്കളുടെ വീടുകളിൽ ആദായ നികുതി വകുപ്പിന്റെ റെയ്‌ഡ്. ദേശീയ സെക്രട്ടറി രാജീവ് റായ്, മനോജ് യാദവ്, ജൈനേന്ദ്ര യാദവ് എന്നിവരുടെ വീടുകളിലാണ് ഇന്ന് രാവിലെ ആദായ നികുതി വകുപ്പ് ഉദ്യോഗസ്ഥരെത്തി പരിശോധന നടത്തിയത്. എന്നാൽ അടുത്ത വർഷം നടക്കാനിരിക്കുന്ന യുപി തിരഞ്ഞെടുപ്പിൽ തോൽവി ഭയന്നാണ് ബിജെപി റായിയെ ലക്ഷ്യമിടുന്നതെന്ന് എസ്പി നേതാവ് അഖിലേഷ് യാദവ് പ്രതികരിച്ചു.\n“ഞാൻ നിങ്ങളോടും നേരത്തെ പറഞ്ഞിട്ടുണ്ട്… ഇതുവരെ ഇൻകം ടാക്സ് മാത്രമാണ് വന്നത്. വരും ദിവസങ്ങളിൽ ഇഡിയും സിബിഐയും ഉൾപ്പെടെ മറ്റു ഏജൻസികളും വരും. ഗൂഢാലോചനകൾ പ്രചരിപ്പിക്കും, പക്ഷേ ഉത്തർപ്രദേശിൽ നിന്ന് ബിജെപിയെ ഞങ്ങൾ തുടച്ചുനീക്കും. രാജീവ് റായ് പാർട്ടിയുടെ വക്താവാണ്. പാർട്ടിയെ ശക്തിപ്പെടുത്താൻ അദ്ദേഹം കഠിനമായി പരിശ്രമിക്കുന്നു. തിരഞ്ഞെടുപ്പിന് മുമ്പ് അദ്ദേഹത്തിന്റെ വീട് റെയ്ഡ് ചെയ്തത് എന്തിനാണ്? വിവരം ലഭിച്ചിരുന്നെങ്കിൽ നേരത്തെ തന്നെ റെയ്ഡ് നടത്തണമായിരുന്നു. യുപിയിൽ തിരഞ്ഞെടുപ്പിനെ നേരിടാൻ ഈ വകുപ്പും വന്നിട്ടുണ്ട്,” വിജയ് യാത്ര ആരംഭിക്കുന്നതിന് മുമ്പ് റായ്ബറേലിയിൽ നടത്തിയ വാർത്താസമ്മേളനത്തിൽ അഖിലേഷ് പറഞ്ഞു.\nമുതിർന്ന പാർട്ടി നേതാവ് അസം ഖാനെതിരെയുള്ള വ്യാജ കേസുകളെയും കാർഷിക നിയമങ്ങൾക്കെതിരെ പ്രതിഷേധിച്ച കർഷക നേതാക്കൾക്കെതിരെ ചുമത്തിയ കേസുകളെക്കുറിച്ചും അഖിലേഷ് വാർത്താസമ്മേളനത്തിൽ സംസാരിച്ചു. “ഇതൊരു പുതിയ കാര്യമല്ല. ഇതൊരു പഴയ തന്ത്രമാണ്. കോൺഗ്രസ് കാട്ടിത്തന്ന പാതയിലാണ് ബിജെപിയും സഞ്ചരിക്കുന്നത്. കോൺഗ്രസിന്റെ ചരിത്രം പരിശോധിക്കുക, അവർ ഇതുപോലെയുള്ള തന്ത്രങ്ങൾ ഉപയോഗിച്ചതായി കാണാനാകും, ”അദ്ദേഹം പറഞ്ഞു.\nAlso Read: ഫൈസര് വാക്‌സിന്റെ മൂന്ന് ഡോസുകള് സ്വീകരിച്ചു; യുഎസിൽ നിന്ന് മുംബൈയിലെത്തിയ യുവാവിന് ഒമിക്രോൺ\nഅഖിലേഷ് യാദവിന്റെ റാലികളിൽ ജനക്കൂട്ടത്തെ കണ്ട് ഭയന്നതിനാലാണ് റെയ്ഡ് നടത്തുന്നതെന്ന് പാർട്ടിയുടെ ദേശീയ വക്താവ് ജൂഹി സിങ് പറഞ്ഞു. “പശ്ചിമ ബംഗാളിലും ഇതുതന്നെയാണ് ചെയ്തത്. ഇപ്പോൾ അവർ യുപിയിൽ അത് ആവർത്തിക്കുന്നു, എന്നാൽ അവർ എന്ത് തന്ത്രം പ്രയോഗിച്ചാലും ബംഗാൾ തിരഞ്ഞെടുപ്പിൽ തോറ്റതുപോലെ യുപി തിരഞ്ഞെടുപ്പിൽ അവർ തോൽക്കും,” സിങ് പറഞ്ഞു.\nയുപിയിൽ കൂടുതൽ തിരച്ചിൽ നടക്കുന്നുണ്ടെന്ന് ആദായനികുതി വകുപ്പ് ഉദ്യോഗസ്ഥൻ പറഞ്ഞു, എന്നാൽ റെയ്ഡുകളെക്കുറിച്ചുള്ള കൂടുതൽ വിവരങ്ങൾ അവർ നൽകിയില്ല.\nWeb Title: Up samajwadi party akhilesh yadav aides raids reactions\nഫൈസര് വാക്‌സിന്റെ മൂന്ന് ഡോസുകള് സ്വീകരിച്ചു; യുഎസിൽ നിന്ന് മുംബൈയിലെത്തിയ യുവാവിന് ഒമിക്രോൺ


മലപ്പുറത്ത് മോട്ടർ വാഹന വകുപ്പ് ജില്ലാ എൻഫോഴ്സ്മെന്റ് വിഭാഗത്തിൽ ജീവനക്കാരില്ല. | Malayali Manasu\nHome Kerala മലപ്പുറത്ത് മോട്ടർ വാഹന വകുപ്പ് ജില്ലാ എൻഫോഴ്സ്മെന്റ് വിഭാഗത്തിൽ ജീവനക്കാരില്ല.\nകോട്ടയ്ക്കൽ. മോട്ടർ വാഹന വകുപ്പ് ജില്ലാ എൻഫോഴ്സ്മെന്റ് വിഭാഗത്തിൽ ആവശ്യത്തിന് ജീവനക്കാരില്ലാത്തത് പ്രവർത്തനങ്ങളെ ബാധിക്കുന്നതായി പരാതി. അസിസ്‌റ്റന്റ് മോട്ടർ വെഹിക്കിൾ ഇൻസ്പെക്ടർമാരുടെ കുറവു മൂലം വാഹന പരിശോധന നടത്താൻ പോലും കഴിയാത്ത അവസ്ഥയാണ്.\nറോഡിലെ നിയമലംഘനങ്ങൾക്ക് തടയിടാനായി3വർഷം മുൻപാണ് കോട്ടയ്ക്കൽ ആസ്ഥാനമായി ജില്ലാ എൻഫോഴ്സ്മെന്റ് വിഭാഗം രൂപീകരിച്ചത്.\n18 എഎംവിഐമാർ വേണ്ടിടത്ത് 10 പേർ മാത്രമാണുള്ളത്. ഇതിൽ തന്നെ രണ്ടു പേർ പരിശീലനത്തിനു പോയിട്ടുണ്ട്. സ്ഥലംമാറ്റം, സ്ഥാനക്കയറ്റം എന്നിവ മൂലമുള്ള ഒഴിവുകൾ നികത്താത്തതാണ് പ്രശ്നം. വിസ്തൃതിയിലും വാഹനപ്പെരുപ്പത്തിലും മുന്നിലുള്ള ജില്ലയിൽ കൂടുതൽ ഉദ്യോഗസ്ഥ തസ്തികകൾ ആവശ്യമാണ്. എന്നാൽ, അനുവദിച്ച തസ്തികകളിൽ തന്നെ ആളില്ലാത്ത അവസ്ഥയാണ്.\nജില്ലയിലെ7താലൂക്കുകളിലായി6എൻഫോഴ്സ്മെന്റ് സ്‌ക്വാഡുകളെയാണ് അനുവദിച്ചിട്ടുള്ളത്. ഒരു സ്ക്വാഡിൽ ഒരു എംവിഐയും3എഎംവിഐമാരും വേണം. ജീവനക്കാരുടെ കുറവുമൂലം ഒരു എംവിഐയും എഎംവിഐയുമുള്ള സ്‌ക്വാഡുകളാണ് പ്രവർത്തിക്കുന്നത്. 34 പൊലീസ് സ്‌റ്റേഷനുകളിലെയും അപകടത്തിൽപെട്ട വാഹനങ്ങൾ പരിശോധിച്ച് സർട്ടിഫിക്കറ്റ് നൽകേണ്ട ചുമതല ഈ വിഭാഗത്തിനാണ്. ഇത്തരം വാഹനങ്ങളുടെ പരിശോധനയ്ക്ക് കൂടുതൽ സമയം ചെലവഴിക്കേണ്ടി വരുന്നതിനാൽ മറ്റു പ്രവർത്തനങ്ങളിൽ ശ്രദ്ധിക്കാൻ കഴിയുന്നില്ല. നേരത്തേ വലിയ തോതിൽ റോഡ് പരിശോധനകൾ നടത്തിയിരുന്നുവെങ്കിൽ ഇപ്പോൾ കൂടുതലായി നടത്താൻ കഴിയുന്നില്ല. സ്കൂൾ വിദ്യാർഥികൾ നൽകുന്ന പരാതിയിൽ നടപടിയെടുക്കാൻ കഴിയാത്ത അവസ്ഥയുമുണ്ട്. സന്നദ്ധ സംഘടനകളുടെയും മറ്റും സഹകരണത്തോടെ നടത്തേണ്ട റോഡ് സുരക്ഷാ ബോധവൽക്കരണ ക്ലാസുകളും മുടങ്ങിക്കിടക്കുകയാണ്. വാഹനാപകടങ്ങൾക്കു ഇടയാക്കിയ കാരണങ്ങളെക്കുറിച്ച് അന്വേഷിച്ച് കൃത്യമായ റിപ്പോർട്ട് തയാറാക്കാനും കഴിയുന്നില്ല.\nജീവനക്കാരുടെ കുറവ് സർക്കാരിന്റെ ശ്രദ്ധയിൽ പെടുത്തിയിട്ടുണ്ടെന്നും സത്വര നടപടിയുണ്ടാകുമെന്നാണ് പ്രതീക്ഷയെന്നും ജില്ലാ എൻഫോഴ്സ്മെന്റ് ആർടിഒ കെ.കെ.സുരേഷ് കുമാർ പറഞ്ഞു. റോഡ് നിയമങ്ങൾ പാലിക്കാൻ എല്ലാവരും തയാറാകണമെന്നും അദ്ദേഹം ആവശ്യപ്പെട്ടു.\nPrevious articleമികച്ച കാഴ്ചാനുഭവം സമ്മാനിച്ച് പത്തനംതിട്ടയില് എന്റെ കേരളം ജനകീയമേള സമാപിച്ചു\nNext articleകോട്ടയ്ക്കലിലെ താൽക്കാലിക സ്‌റ്റാൻഡ് ചെളിക്കുളം


പാടുന്ന വാക്കുകളും ഉണരുമീ ഓര്‍മ്മകളും...ജി വേണുഗോപാല് പി പത്മരാജനെ ഓര്‍മ്മിയ്ക്കുന്നു | Music | Deshabhimani | Thursday Jan 23, 2020\nഇന്ന് പി പത്മരാജന്റെ എഴുപത്തിയഞ്ചാം ജന്മദിനം\nജി വേണുഗോപാല്Updated: Thursday Jan 23, 2020\nകായലില് നിന്നുചീറിയടിച്ച ശീതക്കാറ്റില് ഞങ്ങള് നിന്നു നനഞ്ഞു. ജനാലയഴികളും പിടിച്ചുനിന്ന് ഞങ്ങള് പുറത്തെ മഴ കണ്ടു. മഴ ഇടയക്ക് ഉയര്‍ന്നു പിന്നെ മാഞ്ഞു. വെളുപ്പാന്‍കാലത്തെപ്പോഴോ കായലിനുമുകളില് ഒരു നിലാവ് പൊന്തി. പിന്നെ തണുത്ത ഈറന് കാറ്റില് വെള്ളത്തിലിളകുന്ന നിഴലുകള്‍ക്ക് മുകളിലൂടെ കിളി പറന്നു. പുലരിയ്ക്ക് തൊട്ടുമുമ്പ് കായലിലും കടലിലുമായി കാലുകള് പരത്തിയൂന്നി ഒരു മഴവില്ലുയര്‍ന്നു. വെള്ളത്തിലെ തെളിഞ്ഞ പ്രതിച്ഛായയിലൂടെ അതൊരു വര്‍ണ്ണവൃത്തമായി വളര്‍ന്നു. (ഉദകപ്പോള)\nപാടുന്ന വാക്കുകളാണ് പി പത്മരാജന്റേത്. ദൃശ്യത്തിലേക്കും ശബ്ദത്തിലേക്കും തുറക്കുന്ന താക്കോല്‍വാക്കുകള്. സംഗീതമുള്ളൊരു ഭാഷ അദ്ദേഹത്തിന്റെ കഥകളിലും നോവലുകളിലും തിരക്കഥകളിലും നിറയുന്നതായി പലപ്പോഴും തോന്നിയിട്ടുണ്ട്– ഉദകപ്പോളയിലെ ഈ വരികളില് തുളുമ്പുംപോലെ.\nഉദകപ്പോള, തൂവാനത്തുമ്പികള് എന്ന സിനിമയായപ്പോള് അതിലെ ഗാനങ്ങളെപ്പറ്റി പലരും പറഞ്ഞു.പക്ഷേ അതിലേറെ മനോഹരമായിരുന്നു ആ സിനിമയ്ക്ക് ജോണ്‍സണ് ചെയ്ത പശ്ചാത്തല സംഗീതം. കണ്ണടച്ചാല് പോലും കഥാപാത്രങ്ങളെ തിരിച്ചറിയാവുന്ന വിധം സന്നിവേശിപ്പിച്ച ശബ്ദശകലങ്ങള്. ക്ളാരയ്ക്കും രാധയ്ക്കും മഴയ്ക്കും കാറ്റിനും വേറിട്ട സംഗീതം. ശബ്ദങ്ങളും സംഗീതവും ദൃശ്യങ്ങളുമായുള്ള ഈ സമ്മിശ്രണം പത്മരാജന് ചിത്രങ്ങളില് മിക്കപ്പോഴും പൂര്‍ണ്ണതയിലെത്തി.\nതിരക്കഥയില് അസാധാരണബന്ധങ്ങളുടെ അര്‍ത്ഥങ്ങള് തേടുന്നതില് പുലര്‍ത്തിയ അപൂര്‍വ്വത പോലെ, അക്കാലത്തെ ഭാവുകത്വത്തിനുതകുന്ന ഒരു ചലച്ചിത്രഭാഷ നിര്‍മ്മിച്ചതിലെ മികവുപോലെ, പത്മരാജന്റെ ഈയൊരു കഴിവും ശ്രദ്ധേയം. തൂവാനത്തുമ്പികള്, നൊമ്പരത്തിപൂവ് തുടങ്ങി സിനിമാപേരുകളില്‍പോലും വാക്കുകളുടെ അതിശയ ചേരുവകള് അദ്ദേഹം ഒരുക്കി.\nആകാശവാണിയിലെ ഒരു യാത്രയയപ്പ് വേളയില് പി പത്മരാജന് (രണ്ടാം നിരയില് ഇടത്തുനിന്ന് രണ്ടാമത്)\nപത്മരാജന് സാറുമായി പാട്ടിലൂടെ ഇഴപാകിയ ബന്ധമായിരുന്നു എനിക്ക്.തിരുവനന്തപുരത്ത് ഭക്തിവിലാസത്തില് ആകാശവാണി ആസ്ഥാനത്തുനിന്ന് തുടങ്ങുന്നു ആ ബന്ധം. വല്ല്യമ്മയുടെ കൈപിടിച്ച് മരപ്പടവുകള് കയറുന്ന ഓര്‍മ്മകള്. വഴുതക്കാട് ലക്കി സ്റ്റാര് റേഡിയോ ക്ളബ്ബ് അംഗമായി ബാലലോകം പരിപാടിയ്ക്കായിരുന്നു ആ യാത്രകള്. അന്ന് ആകാശവാണിയിലെ രണ്ട് രാജകുമാരന്മാരാണ് എം ജി രാധാകൃഷ്ണനും പി പത്മരാജനും. എം ജി രാധാകൃഷ്ണന് സംഗീത വിഭാഗത്തില്. പത്മരാജന് അനൌണ്‍സറും. ഇരുവരെയും മിക്കപ്പോഴും കണ്ടു. പുതിയ എല് പി റെക്കോഡുകള് വരുമ്പോള് കേള്‍ക്കാന്, പാട്ട് പഠിക്കാന് ഒക്കെയായി പിന്നീടും പലപ്പോഴും ആകാശവാണിയില് പോകുമായിരുന്നു. അപ്പോളെല്ലാം കാണും. പിന്നീട് കലോത്സവങ്ങളില് സമ്മാനം നേടുമ്പോഴും മറ്റും അദ്ദേഹം എന്നെ ശ്രദ്ധിച്ചിരുന്നു. അദ്ദേഹത്തിന്റ ഭാര്യ രാധാലക്ഷ്മി ചേച്ചിയെ അമ്മ പഠിപ്പിച്ചിരുന്നു. ചിറ്റുര് സംഗീത കോളേജില് അമ്മ സംഗീതാധ്യാപികയായിരിക്കെ ആദ്യബാച്ചില് അവരുണ്ടായിരുന്നു. അങ്ങനെയും പരിചയം.\nതൂവാനത്തുമ്പികളിലാണ് പത്മരാജന് ചിത്രത്തില് ഞാന് ആദ്യമായി പാടുന്നത്. 1987ല്. തൊട്ടുമുമ്പ് നാല് സിനിമകളില് പാടിയിരുന്നു. തൂവാനത്തുമ്പികളുടെ സംഗീതസംവിധായകനായി പെരുമ്പാവൂര് ജി രവീന്ദ്രനാഥിനെയാണ് പത്മരാജന് നിശ്ചയിച്ചത്. ഇരുവരും ആകാശവാണിയില് സഹപ്രവര്‍ത്തകര്. അദ്ദേഹമാണ് പാട്ടുകാരനായി എന്നെ നിശ്ചയിച്ചത്. 1979 മുതലുള്ള ബന്ധമാണ് പെരുമ്പാവൂര് ജി. രവീന്ദ്രനാഥ് എന്ന സംഗീതജ്ഞനുമായി എനിക്ക്. പിന്നീട് ഞങ്ങള് ആകാശവാണിയില് ഒന്നിച്ച് ജോലി ചെയ്തു. അതീവ സൌമ്യമായ പ്രകൃതം. ശിഷ്യരെയൊക്കെ സ്വന്തം കുടക്കീഴിലാക്കി വളര്‍ത്തുന്നതാണ് അദ്ദേഹത്തിന്റെ രീതി. രവിച്ചേട്ടന്റെ ആദ്യസിനിമ. നവാഗതനായൊരു സംഗീതസംവിധായകന് സാധാരണഗതിയില് ആസ്വാദകരുടെ ഹൃദയ സിംഹാസനങ്ങള് കീഴടക്കിയ ഗായകരെ ആശ്രയിക്കും. പക്ഷേ രവിച്ചേട്ടന് ഒരു ഗാനം പാടാന് എന്നെ നിര്‍ദേശിച്ചു. ആലോചിച്ചാല് ഇന്നും എനിക്കു തീരാത്ത വിസ്മയമാണ് ആ അവസരം.\nരണ്ട് പാട്ടായിരുന്നു സിനിമയില്. ഒരെണ്ണം യേശുദാസ് പാടും. മറ്റൊന്ന് എനിക്കും എന്ന് നിശ്ചയിച്ചു. ഒഎന്‍വി സാറിന്റേതായിരുന്നു രചന. പക്ഷേ ആ പാട്ടുകള് സിനിമയില് വന്നില്ല. എങ്കിലും ഒഎന്‍വിയുടെ വരികള് ഞാന് പാടി കാസറ്റിലാക്കിയിരുന്നു. സിനിമയില് പിന്നീട് ദാസേട്ടന് പാടിയ 'മേഘം പൂത്തുതുടങ്ങി....'എന്ന പാട്ടിനായി ഒഎന്‍വി എഴുതിയ വരികളുടെ തുടക്കം ഇങ്ങനെയായിരുന്നു:\nഇനി നിന് മനസിന്റെ കൂടുതുറന്നതില്\nഒരു മിന്നാമിന്നിയെ കൊണ്ടുവെയ്ക്കാം\nസുന്ദരമായ വരികള് പക്ഷേ ചിത്രത്തില് ഉദ്ദേശിച്ച രംഗത്തിന് പറ്റുന്നതായില്ല. ഈണത്തിനനുസരിച്ച് പാട്ടെഴുതാനുള്ള തീരുമാനം സ്വീകാര്യമാകാതെ വന്നപ്പോള് ഒഎന്‍വി പിന്‍വാങ്ങി.\nപിന്നീട് ശ്രീകുമാരന് തമ്പിസാര് ഗാനരചനയുടെ ചുമതലയില് വന്നു. പത്മരാജനുമായുള്ള അദ്ദേഹത്തിന്റെ ആദ്യകൂടിച്ചേരല്. ചെന്നൈ പാംഗ്രോവ് ഹോട്ടലിലാണു പാട്ടെഴുത്തും പഠിത്തവുമൊക്കെ. രാവിലെ വന്ന തമ്പിസാര് ഉച്ചയായിട്ടും പാട്ടെഴുതിത്തുടങ്ങുന്നില്ല. പത്മരാജനൊക്കെ തന്നെ വിളിക്കാന് അല്‍പം വൈകിയെന്ന പരിഭവം അദ്ദേഹത്തിനുണ്ട്. "അടൂര്, കെ.ജി. ജോര്‍ജ്, പത്മരാജന് തുടങ്ങിയ ബുദ്ധിജീവി സംവിധായകരൊന്നും എന്നെ ഇതുവരെ വിളിച്ചിട്ടില്ല. എനിക്ക് അതിന്റെയൊന്നും ആവശ്യവും ഉണ്ടായിട്ടില്ല'' എന്നൊക്കെ തമ്പിസാര് പറഞ്ഞു. അല്‍പം കഴിഞ്ഞ് കയറിവന്ന പത്മരാജന്‍സാര് ഇത്രമാത്രം പറഞ്ഞു: 'വര്‍ക്ക് മോര്, ടോക് ലെസ് തമ്പിസാര് പിണങ്ങി ഇറങ്ങിപ്പോയി. പിന്നെ പത്മരാജന് സാര് തന്നെ പോയി അനുനയിപ്പിച്ച് കൊണ്ടുവന്നു പാട്ടെഴുതിക്കുകയായിരുന്നു. അസൂയ തോന്നുംവിധം അനായാസമായി ഒഴുകിയ കവിതയായിരുന്നു പിന്നീട് പിറന്നത്.\nരവിച്ചേട്ടന് ഹാര്‍മോണിയത്തില് ഇട്ടുതരുന്ന ട്യൂണിനനുസരിച്ച് ഞാന് പാടും. പത്മരാജന്‍സാര് തിരക്കഥാരചനയുടെ തിരക്കിലായതിനാല് വീട്ടില് അത് കാസറ്റിലാക്കി ഭാര്യ രാധാലക്ഷ്മിചേച്ചിയെ ഏല്‍പ്പിക്കും. ചേച്ചി അംഗീകരിക്കുന്ന ട്യൂണുകള് പിന്നീട് പത്മരാജന് സാറുമായി ചര്‍ച്ച ചെയ്ത് ഉറപ്പിക്കും. പാട്ടുമായി ഒരുമുറിയില് ഞാനും രവിച്ചേട്ടനും ഓര്‍ക്കസ്ട്ര ചെയ്യുന്ന മോഹന് സിതാരയും. അല്‍പ്പം അകലെ മാറി ഒരു കോട്ടേജില് പത്മരാജനും ഗാന്ധിമതി ബാലനും.അങ്ങനെയാണ് താമസം. പതിമൂന്നു ദിവസം താമസിച്ചു. പാട്ട് തയ്യാറായി. പാട്ടുകള് ശരിയായി കഴിഞ്ഞ് ആദ്യം ദാസേട്ടനെയാണ് കാണുന്നത്. അഭിരാമപുരത്തെ വീട്ടിലെത്തി 'മേഘം പൂത്തുതുടങ്ങി'യുടെ വരികള് കൈമാറി. ‘ഒന്നാം രാഗം പാടി‘ എന്ന എന്റെ പാട്ട് ഞാന് സ്റ്റുഡിയോവിലെത്തി പാടി. ദാസേട്ടന് വൈകിവന്ന് പാട്ട് പാടുമെന്നായിരുന്നു ധാരണ. 'മേഘം പൂത്തുതുടങ്ങി' എന്ന പാട്ടിന് ആദ്യം നല്‍കിയ ട്യൂണനുസരിച്ച് ഇപ്പോള് കേള്‍ക്കുന്ന ഹമ്മിങ്ങ് ഇരട്ടിയായിരുന്നു. ദാസേട്ടന് വന്നു. ക്ഷീണിതനായിരുന്നു. അതുകൊണ്ട് ആദ്യം 'ആ കുട്ടി പാടട്ടെ ഞാന് കേള്‍ക്കാം' എന്നായി അദ്ദേഹം. സ്ററുഡിയോയ്ക്കു അകത്തുതന്നെ പാട്ടുകേള്‍ക്കാന് ദാസേട്ടനും കസേര വലിച്ചിട്ടിരുന്നു. സങ്കോചത്തോടെ ഞാന് പാടി. ഹമ്മിങ്ങ് തുടങ്ങി പകുതി എത്തിയപ്പോള് തന്നെ ദാസേട്ടന് ഇടപെട്ടു. നിര്‍ത്താന് പറഞ്ഞു. 'ആ ഹമ്മിങ്ങ് ഒറ്റ ശ്വാസത്തില് പാടാവുന്നതല്ല. ആ കുട്ടി പ്രയാസപ്പെടുന്നത് കണ്ടില്ലേ. അത് പകുതിയാക്കാം'– ദാസേട്ടന് നിര്‍ദേശിച്ചു. മോഹന് സിതാര ആ ഹമ്മിങ്ങിന്റെ പകുതി വയലിനിലേക്ക് പകര്‍ന്നുമാറ്റി പ്രശ്നം പരിഹരിച്ചു.\nപിന്നീട് ദാസേട്ടന് ആ പാട്ട് പാടി. ഞാന് പാടിയതും ദാസേട്ടന് ഇംപ്രൊവൈസേഷനോടെ പാടിയതും തമ്മിലുള്ള വ്യത്യാസം എനിക്ക് നേരില് അനുഭവിക്കാനായി.മണ്ണാറത്തൊടി ജയകൃഷ്ണന് എന്ന തികച്ചും ബഹിര്‍മുഖനായ ഒരു കഥാപാത്രത്തിന്റെ പ്രകടനത്തിനു ചേര്‍ന്ന ശബ്ദവിന്യാസം. sensuous മൂഡിനുചേര്‍ന്ന ആലാപനം. സിനിമയില് ദാസേട്ടന് പാടിയ ഗാനത്തോടൊപ്പം എന്റെ 'ഒന്നാം രാഗം പാടി' എന്ന പാട്ടും വന് ജനശ്രദ്ധ നേടി. 'രാരി രാരിരം രാരോ'യ്ക്ക് ശേഷം എന്റെ പാട്ടുജീവിതത്തിലെ രണ്ടാം ഹിറ്റായി അത്.\nഅടുത്ത സിനിമയ്ക്കും പത്മരാജന് സാര് എന്നെ വിളിച്ചു. ചിത്രം മൂന്നാംപക്കം. തെന്നിന്ത്യന് സംഗീത ചക്രവര്‍ത്തി ഇളയരാജയാണ് സംഗീതം. എനിക്ക് അത്യഹ്ളാദം. രാജസാറിനൊപ്പം ഒരു ഗാനം...തുടര്‍ന്ന് തമിഴില് പാട്ടുകള്.... ഞാന് സ്വപ്നങ്ങള് നെയ്തു.\nപക്ഷേ റെക്കോഡിങ്ങ് തുടങ്ങിയതോടെ ഞാന് തകര്‍ന്നു.\n'ഉണരുമീ ഗാനം....' എന്ന പാട്ട് രണ്ടുതരത്തില് പാടേണ്ടിയിരുന്നു. ഞാന് പാടുന്നത് രാജസാറിന് ഇഷ്ടമാവുന്നില്ല. ഞാന് പാടിയതിനൊക്കെയും അദ്ദേഹം 'തപ്പ്, തപ്പ്' എന്നു പറഞ്ഞുകൊണ്ടിരുന്നു. അപ്പോഴൊക്കെ ഞാന് 'ശരി, ശരി' എന്നു പറയുന്നുണ്ട്.. 'എനക്ക് തപ്പെന്നാല് അവന്ക്ക് സരിയാ...? രാജസാര് വീണ്ടും ചൂടായി. 'പത്മരാജന് ഇന്ത പയ്യനെ ഒഴയ്ക്കണം (കഷ്ടപ്പെടുത്തണം)}' എന്നു പറഞ്ഞു രാജസാര് ക്ഷോഭിച്ചു..\nപത്മരാജന്‍സാറാണ് എന്നെ നിര്‍ദേശിച്ചത് എന്നതാണ് രാജസാറിന്റെ അലോഹ്യത്തിനു പ്രധാന കാരണമെന്ന് ഞാന്\nപി പത്മരാജനും ഇളയരാജയും\nഅറിയുന്നുണ്ടായിരുന്നില്ല. താന് പാടിക്കുന്നയാള് താന് വഴിതന്നെ വരണം എന്നത് അദ്ദേഹത്തിന്റെ നിര്‍ബന്ധമാണ്. അത് ഒരു സംഗീതസംവിധായകന്റെ പരിപൂര്‍ണ അവകാശമാണെന്ന് രാജസാര് അടിയുറച്ചു വിശ്വസിച്ചിരുന്നു. പത്മരാജനാണെങ്കില്, ഒരു തീരുമാനമെടുത്താല് മാറില്ലെന്ന് അദ്ദേഹത്തിന് ബോധ്യമായിരുന്നു. എന്തായാലും ഞാന് തന്നെ പാട്ട് പാടുമെന്ന് രാജസാറിനു മനസ്സിലായി. ഈ സംഘര്‍ഷത്തില് ഉലഞ്ഞത് ഞാനാണ്.\nവിഷമത്തോടെ ഞാന് പത്മരാജന് സാറിനോട് സംസാരിക്കാന് ചെന്നു. അദ്ദേഹം ഇളകാതെ നില്‍ക്കുകയാണ്. 'വേണൂ, നമ്മള് ഒരു കാര്യംചെയ്യുമ്പോള് നൂറു ശതമാനം ആത്മവിശ്വാസത്തോടെ ചെയ്യണം. ഞാന് കാലത്ത് അഞ്ചിനെഴുന്നേറ്റു കഥയെഴുതാനിരിക്കുമ്പോള് ലോകത്ത് ഒരാളും എന്നെപ്പോലെ കഥയെഴുതില്ല എന്ന വിശ്വാസമാണെനിക്ക്. നമ്മളെ ഭയപ്പെടുത്താന് ആരെയും അനുവദിക്കരുത്. നിനക്കറിയാവുന്ന ജോലി നീ ധൈര്യമായി ചെയ്യുക. അതിനിടയില് പലരും പലതും പറയും അതൊന്നും ശ്രദ്ധിയ്ക്കേണ്ടതില്ല.' – ആ വാക്കുകള് പകര്‍ന്ന ശക്തി ഊര്‍ജമാക്കി ഞാന് പാടി.\nസംഘര്‍ഷങ്ങള് ഏറെ അനുഭവിച്ചെങ്കിലും അതിനു ഫലം കിട്ടി. 'ഉണരുമീ ഗാനം....' എനിക്ക് ആദ്യ സംസ്ഥാന അവാര്‍ഡ് നേടിത്തന്നു.\n(മാസങ്ങള്‍ക്കുശേഷം ജോണ്‍സന്റെ സംഗീതത്തില് 'വര്‍ത്തമാനകാല'ത്തില് പാടാനായി ചെന്നൈയിലെത്തിയപ്പോള് യാദൃശ്ചികമായി സ്റ്റുഡിയോയില് രാജസാറിനെ വീണ്ടും കണ്ടൂ. മടിച്ചുമടിച്ചാണ് അദ്ദേഹത്തിന്റെ മുന്നിലെത്തിയത്. അദ്ദേഹത്തിന് എന്നെ ഓര്‍മ്മപോലും വന്നില്ല. 'സാറിന്റെ കഴിഞ്ഞ പാട്ടിന് അവാര്‍ഡ് കിടച്ച പയ്യന്' എന്ന് ഒപ്പമുണ്ടായിരുന്ന വയലിനിസ്റ്റ് കുഞ്ഞുണ്ണിയേട്ടന് പരിചയപ്പെടുത്തി. എന്നിട്ടും ഓര്‍മ്മ വന്നില്ല. പക്ഷേ പത്മരാജന്റെ പേരുപറഞ്ഞപ്പോള് ഓര്‍ത്തു. 'സിനിമാവില് പാടാന് ഇങ്കെ തമിഴ്നാട്ടില് ഇരിക്കണം' എന്ന ഉപദേശം നല്‍കി അദ്ദേഹം എന്നെ മടക്കി. വീണ്ടും നിരാശ. പക്ഷേ എന്റെ ധാരണകള് തെറ്റിച്ച് രാജസാര് എന്നെ പിന്നീട് പലപ്പോഴും പാടാന് വിളിച്ചു.)\nപത്മരാജന് സാര് പിന്നീടൊരിക്കല് ഷൂട്ടിങ്ങിനായി തൃശുരിലെത്തിയപ്പോള് എന്നെ വിളിച്ചു. തൃശൂര് ആകാശവാണിയിലാണ് ഞാന് അന്ന്. പത്മരാജന് സാര് ആദ്യം ജോലി ചെയ്ത സ്ഥലം. പരിചയക്കാര് ഏറെ. അവിടേയ്ക്കെത്തിയ അദ്ദേഹം ഏറെനേരം ചെലവിട്ടു.തോളില് തട്ടി കുശലം പറഞ്ഞ് അദ്ദേഹം പോയി. പിന്നെയും പലപ്പോഴും കണ്ടു. ആകാശവാണിയില് നിന്ന് അവധി കിട്ടാത്ത വിഷമത്തെപ്പറ്റി പറയുമ്പോള് ഉപദേശിക്കും: 'ഞാന് കളിച്ച കളിയ്ക്ക് നീ നില്‍ക്കേണ്ട' എന്ന്. ആകാശവാണിയിലെ ജോലി വിടാതെയായിരുന്നു വര്‍ഷങ്ങളോളം അദ്ദേഹത്തിന്റെയും സര്‍ഗാത്മകപ്രവര്‍ത്തനം. ആ വഴിയുടെ സംഘര്‍ഷം ഓര്‍മ്മിപ്പിക്കുകയായിരുന്നു എന്നെ.\nകല്യാണം കഴിഞ്ഞ് ഞാനും രശ്മിയും ചെന്നൈയില് ഒരു റെക്കോര്‍ഡിങ്ങിനു ചെന്ന സമയം. ആര്‍ക്കോട്ട് റോഡിലാണ് താമസം. ഹോട്ടല് രഞ്ജിത്തില് രാത്രി ഭക്ഷണം കഴിച്ചിറങ്ങുമ്പോള് അരണ്ട വെളിച്ചത്തില്‍നിന്ന് 'വേണൂ' എന്നൊരു വിളി. ആളെ തിരിച്ചറിയുന്നില്ല. അടുത്തുചെന്നു നോക്കിയപ്പോള് പത്മരാജന് സാര്. ഭരതേട്ടനും സംവിധായകന് ജോഷി മാത്യുവും ഒപ്പമുണ്ട്. ഞങ്ങളുടെ അവസാന കൂടിക്കാഴ്ചയായിരുന്നു അത്. പത്തുദിവസം കഴിഞ്ഞപ്പോള് അറിഞ്ഞത് അദ്ദേഹത്തിന്റെ വിയോഗവാര്‍ത്തയാണ്. ആകാശവാണിയിലെ ടെലിപ്രിന്ററിലെ നീല അക്ഷരത്തില് അടിച്ചുവന്ന ആ വാക്കുകള് ഇന്നും കണ്ണില് നടുക്കമായി നില്‍ക്കുന്നു.\nവയലാര് രാമവര്‍മ്മയുടെയും പി പത്മരാജന്റെയും സര്‍ഗജീവിതത്തില് ഏറെസമാനതകള് പലപ്പോഴും തോന്നിയിട്ടുണ്ട്. മുപ്പതു–മുപ്പത്തിമൂന്ന്‌വയസ്സിനുള്ളില് ഇരുവരും അവരുടെ മികച്ച കൃതികള് എഴുതിക്കഴിഞ്ഞു. സര്‍ഗ്ഗസംഗീതം എഴുതുമ്പോള് വയലാറിന് പ്രായം മുപ്പത്തിമൂന്ന്. പത്മരാജന് ആദ്യനോവലായ നക്ഷത്രങ്ങളേ കാവലിലൂടെ സാഹിത്യ അക്കാദമി അവാര്‍ഡ് നേടുമ്പോള് പ്രായം ഇരുപത്തിയാറ്. മികച്ച കഥകളൊക്കെ അദ്ദേഹം 32 വയസ്സിനുള്ളില് എഴുതിക്കഴിഞ്ഞു. പിന്നീട് ഇരുവരും സിനിമയില് സജീവമായി. സാഹിത്യസംഭാവന കുറഞ്ഞു. നാല്‍പ്പത്തിയേഴാം വയസ്സില് വയലാറും നാല്‍പ്പത്തിയഞ്ചാം വയസ്സില് പത്മരാജനും അന്തരിച്ചു. സിനിമയുടെ മധുരമുള്ള മുനയേറ്റുള്ള മുറിവിലാണോ അവര് ഇരുവരും അമ്പത് വയസ് തികയുംമുമ്പ് വിടവാങ്ങിയതെന്ന് സംശയിച്ചുപോകുന്നു.\nതൂവാനത്തുമ്പികളും ചില പാട്ടോര്‍മ്മകളും


vs askedaban on bhutan lottery's060ഭൂട്ടാന് ലോട്ടറി\nസ്വകാര്യപ്രാക്ടീസ് നടത്തിയ അഞ്ചു ഡോക്ടര്‍മാരെ സസ്‌പെന്‍ഡ് ചെയ്തു\nFriday 17th December 2010 3:50pm\nഭൂട്ടാന് ലോട്ടറി നിരോധിക്കാന് കേരളം ഹൈക്കോടതിയിലേക്ക്\nFriday 17th December 2010 3:33pm\nതിരുവനന്തപുരം: ഭൂട്ടാന് ലോട്ടറി നിരോധിക്കാന് അടിയന്തിര നടപടി സ്വീകരിക്കുമെന്ന് മുഖ്യമന്ത്രി വി എസ് അച്ച്യുതാനന്ദന്. ലോട്ടറി ഉടന് നിരോധിക്കണമെന്ന് ആവശ്യപ്പെട്ട് ഹൈക്കോടതിയില് റിട്ട് ഹരജി സമര്‍പ്പിക്കാന് നിയമസെക്രട്ടറിക്ക് മുഖ്യമന്ത്രി നിര്‍ദേശം നല്‍കി.\nഭുട്ടാന് ലോട്ടറി നിരോധിക്കാന് കേന്ദ്രത്തോട് ആവശ്യപ്പെടണമെന്നും വി എസ് പറഞ്ഞു. ഭൂട്ടാനെയും സാന്റിയാഗോ മാര്‍ട്ടിനേയും കേസില് എതിര്‍കക്ഷികളാക്കാനാണ് നീക്കം. ഭൂട്ടാന്റേതെന്ന വ്യാജേന വില്‍പ്പനനടത്തുന്ന ലോട്ടറികള് നിരോധിക്കണണെന്ന് വി എസ് നേരത്തേ കേന്ദ്രത്തിന് കത്തയച്ചിരുന്നു. ലോട്ടറി നിരോധിക്കേണ്ടതിന്റെ പൂര്‍ണഉത്തരവാദിത്തം കേന്ദ്രത്തിനാണെന്നും കത്തില് മുഖ്യമന്ത്രി ചൂണ്ടിക്കാട്ടിയിട്ടുണ്ട്.


പരീക്ഷയെഴുതുന്ന കുട്ടികളുടെ മാതാപിതാക്കൾ ശ്രദ്ധിച്ചിരിക്കേണ്ട കാര്യങ്ങൾ. - );\n1. കുട്ടികൾ ടെൻഷനടിക്കാനുള്ള സാഹചര്യങ്ങൾ ഒഴിവാക്കുക. ടെൻഷൻ ഓർമ്മയുടെ ശത്രുവാണ്. സംസാരങ്ങളും പെരുമാറ്റങ്ങളും സാഹചര്യങ്ങളും വഴി മാനസിക സമ്മർദ്ദം അല്പംപോലും ഉണ്ടാകാത്തവിധം പരീക്ഷയ്ക്കു പറ്റിയ കുടുംബാന്തരീക്ഷം നിലനിർത്താൻ പ്രത്യേകം ശ്രദ്ധിക്കണം. കുടുംബാംഗങ്ങൾക്കിടയിലെ ശാന്തമായ സംസാരങ്ങളും ആർദ്രമായ പെരുമാറ്റങ്ങളും സ്വസ്ഥമായ അന്തരീക്ഷവും പരീക്ഷയ്ക്കായുള്ള ആരോഗ്യകരമായ മാനസികനിലയ്ക്കും ഏകാഗ്രതയ്ക്കും അത്യാന്താപേക്ഷിതമാണ്.\n2. ഇനി ആത്മവിശ്വാസവും പ്രോത്സാഹനവും മതി. ഉപദേശങ്ങളും കുറ്റപ്പെടുത്തലുകളും തത്കാലത്തേക്കു നിർത്താം. സംഭവിച്ച പരാജയങ്ങളെപ്പറ്റി പറയാതിരിക്കാം. പകരം കുട്ടികളുടെ ആത്മവിശ്വാസം വർദ്ധിക്കുംവിധം അവരുടെ വിജയങ്ങളെപ്പറ്റിയും പ്രോത്സാഹിപ്പിക്കാവുന്ന അവരിലെ നല്ല കാര്യങ്ങളും സംസാരവിഷയമാക്കുക.\n3. നടന്ന പരീക്ഷയുടെ അവലോകനം ഒഴിവാക്കുക. പരീക്ഷ കഴിഞ്ഞു വരുന്ന കുട്ടിക്ക് ആവശ്യം ഒരു ബ്രേക്ക് / വിശ്രമം ആണ്. അടുത്ത പരീക്ഷയ്ക്കുള്ള തയ്യാറെടുപ്പാണ് പ്രായോഗിക മാർഗ്ഗം. കഴിഞ്ഞതിനെപ്പറ്റി പറഞ്ഞിട്ടെന്തു ഗുണം. ഫലം വരുന്നതുവരെ കാത്തിരിക്കാനുള്ള ക്ഷമ കാണിക്കുക. ഇത്തരം അവലോകനങ്ങൾ കുട്ടികളിൽ നിരാശയും വിഷാദവും സൃഷ്ടിക്കാറുണ്ട്. ഇത് അവരുടെ മാനസികാരോഗ്യത്തേയും അടുത്ത പരീക്ഷകളേയും ബാധിച്ചേക്കാം.\n4. ആവശ്യമുള്ള ഉറക്കവും ഭക്ഷണവും ഉറപ്പാക്കുക. പരീക്ഷാ സമയത്ത് ഉറക്കമില്ലാതിരിക്കുന്നതും അമിതമായി ഉറങ്ങുന്നതും ഉത്കണ്ഠയുടേയും മാനസിക സമ്മർദ്ദങ്ങളുടേയും ലക്ഷണങ്ങളാണ്. ഭക്ഷണം ഒഴിവാക്കലും അമിതമായ ഭക്ഷണ പ്രിയവും വെള്ളം ആവശ്യത്തിനു കുടിക്കാത്തതും മാനസിക സമ്മർദ്ദത്തിന്റെ ലക്ഷണങ്ങളാണ്. പരീക്ഷാ ദിവസങ്ങളിൽ ഏകദേശം ആറു മണിക്കൂർ കുട്ടി ഉറങ്ങുന്നുണ്ടെന്ന് ഉറപ്പുവരുത്തണം. ആവശ്യാനുസരണം മിതമായ ഭക്ഷണവും ഇടവിട്ടുള്ള വെള്ളംകുടിയും വ്യായാമങ്ങളും ഇപ്പോൾ സുപ്രധാനമാണ്. മാനസികാരോഗ്യത്തോടെ പരീക്ഷയെഴുതുന്നതിനും പഠിച്ചവയുടെ ഓർമ്മ നിലനിർത്തുന്നതിനും പരീക്ഷാ സമയത്ത് ശ്രദ്ധയോടെ ഉത്തരങ്ങൾ നൽകുന്നതിനും അവ കൂടിയേതീരൂ.\n5. മാർക്കിനെപ്പറ്റിയുള്ള ആകുലതയും വെപ്രാളവും ഒഴിവാക്കാൻ കുട്ടിയെ സഹായിക്കുക. മാർക്കിന് അമിതപ്രാധാന്യം കൊടുക്കാതിരിക്കാം. പരീക്ഷയുടെ ഗ്രേഡിലല്ല മനോഭാവത്തിലും കഴിവിലുമാണ് ജീവിതത്തിന്റെ വിജയം എന്നു തിരിച്ചറിയണം. മാർക്ക് പിന്നീടു വരാനിരിക്കുന്നതാണ്. അതു നമ്മുടെ നിയന്ത്രണത്തിലുള്ള കാര്യവുമല്ല. അതേപ്പറ്റിയുള്ള അനാവശ്യ കണക്കുകൂട്ടലുകൾ ഭയവും നിരാശയും ഉളവാക്കും.\n6. പരീക്ഷയ്ക്കു പോകുന്ന കുട്ടിയെ നല്ല വാക്കുകളാൽ അനുഗ്രഹിച്ചു പറഞ്ഞയക്കുക. പരീക്ഷയക്കു പോകുന്ന സമയത്തു നിങ്ങൾ പറയുന്ന വാക്കുകൾക്ക് കുട്ടിയുടെ മനസ്സിൽ വലിയ പ്രാധാന്യമുണ്ട്. ആത്മവിശ്വാസവും ധൈര്യവും മനഃസാന്നിദ്ധ്യവും വളർത്തണം ആ സമയത്തെ വാക്കുകൾ. അനുഗ്രഹിച്ചു വിടണം നല്ല വിജയത്തിനായി. കുറ്റപ്പെടുത്തലും ശിക്ഷയും രോഷവും വാശിയും നിസംഗതയും കലർന്ന സംസാരങ്ങൾ ഒരു കാരണവശാലും പാടില്ല. തമാശിനുപോലും ഇത്തരം നെഗറ്റീവുകൾ പറയരുത്. അത്തരം ദോഷകരമായ വാക്കുകൾമൂലം കുട്ടികളിൽ മാതാപിതാക്കളോട് നിലനിൽക്കുന്ന ആഴമേറിയ വെറുപ്പുകൾ സൃഷ്ടിക്കപ്പെടാം.\n7. പരാജയങ്ങളുണ്ടായാലും അവയെ അതിജീവിക്കാൻ എന്തും മറന്ന് കൂടെയുണ്ടാകും എന്നതായിരിക്കണം മനോഭാവം. പരാജയത്തേക്കാളും ഗ്രേഡ് കുറവിനേക്കാളും വലുതാണ് നിങ്ങൾക്ക് നിങ്ങളുടെ കുട്ടി എന്നു മറക്കരുത്. പരാജയവും കുറവും ജീവിതത്തിൽ സംഭവിക്കാവുന്ന യാഥാർത്ഥ്യങ്ങളാണ്. അവയെ ഉൾക്കൊള്ളാൻ സാധിക്കാത്തതാണ് വലിയ പരാജയം. ഇനിയും നിർത്താതെ പരിശ്രമിക്കാനുള്ള പ്രചോദനമായി കാണാം പരാജയത്തെ. പരാജയവും മാർക്കിലെ കുറവുകളും സംഭവിക്കാൻ പാടില്ലാത്ത പ്രശ്നങ്ങളായി കരുതുന്നത് തികച്ചും അനാരോഗ്യകരമാണ്. ഇത്തരം കാര്യങ്ങളിൽ മാതാപിതാക്കളുടെ മനോഭാവത്തിന് കുട്ടികളിൽ വലിയ സ്വാധീനമുണ്ട്.


ഇന്ന് തൃശൂര് പൂരം | Thrissur pooram today - Malayalam Oneindia\nതൃശൂര്: പൂരങ്ങളുടെ പൂരത്തിന് ഏപ്രില് 23 ചൊവാഴ്ച തുടക്കമായി. ചൊവാഴ്ച പുലര്‍ച്ചെ ചെറുപൂരങ്ങളുടെ വരവോടെയാണ് തൃശൂര് പൂരത്തിന് തുടക്കമായത്.\nരാവിലെ എട്ടരയോടെ ക്ഷേത്ര നട അടച്ചതിന് ശേഷമായിരുന്നു ചെറുപൂരങ്ങളുടെ വരവ്. പഞ്ചവാദ്യം കേള്‍ക്കാനായി നിന്ന ആയിരങ്ങളുടെ കാതില് രാവിലെ 11.30ഓടെ പല്ലാവൂര് കുഞ്ഞുകുട്ടമാരാരുടെ തിമിലയില് നിന്ന് ആദ്യതാളമുയര്‍ന്നു. പഞ്ചവാദ്യത്തിന്റെ മേളക്കൊഴുപ്പില് ആയിരങ്ങള് നിശബ്ദരായി ലയിച്ചു.\nഉച്ചയ്ക്ക് രണ്ട്മണിയോടെ ഇലഞ്ഞിത്തറമേളം തുടങ്ങും. ഇത് വൈകീട്ട് നാലര വരെ തുടരും. 250 ാളം മേളക്കാര് ഈ മേളത്തിന് ഉണ്ടാവും. പൂരത്തിലെ ഏറ്റവും മികച്ച മേളമാണ് ഇലഞ്ഞിത്തറ മേളം.\nകഴിഞ്ഞ തവണ ഇലഞ്ഞിത്തറ മേളം നടന്നപ്പോള് ഉണ്ടായിരുന്ന ഇലഞ്ഞി ഇപ്പോള് അവിടെ ഇല്ല. ഇലഞ്ഞി മറിഞ്ഞുവിണതിനെ തുടര്‍ന്ന് അതേ സ്ഥാനത്ത് മറ്റൊരു ചെറു ഇലഞ്ഞി വച്ചുപിടിപ്പിച്ചിട്ടുണ്ട്. ആ പുതിയ ഇലഞ്ഞിയുടെ ചുവട്ടിലാണ് ഇത്തവണത്തെ ഇലഞ്ഞിത്തറ മേളം.\nവൈകുന്നേരം അഞ്ചുമണിയോടെ തെക്കോട്ടിറക്കം നടക്കും. 5.30 ഓടെ പാറമേക്കാവും തിരുവമ്പാടിയും കുടമാറ്റം നടത്തും. വെളുപ്പിന് എല്ലാം മറന്ന് ഒന്നായി നില്‍ക്കുന്ന ജനസഹസ്രത്തിന് മുന്നില് വെടിക്കെട്ടിന്റെ പ്രകാശക്കാഴ്ചകളുണരും. ഇന്ദ്രിയങ്ങള് ലയിപ്പിച്ച് പ്രകാശ ഗോപുരങ്ങളിലേക്ക് തുറക്കുന്ന മനസുമായി ഭക്തര് ഉത്സവ ലഹരിയിലാറാടും. വെടിക്കെട്ടിലെ ചെവി അടപ്പിയ്ക്കുന്ന കൂട്ടപ്പൊരിച്ചിലിനായി കാത്തിരിയ്ക്കുകയാണ് പൂരക്കമ്പക്കാര്.\nവെളുപ്പിന് മൂന്നിന് തിരുവമ്പാടി കരിമരുന്നിന് തിരികൊളുത്തുന്നതോടെ വെടിക്കെട്ട് അതിന്റെ മൂര്‍ധന്യത്തിലെത്തും. ബുധനാഴ്ച രാവിലെ പകല് പൂരം നടക്കും. തുടര്‍ന്ന് ഉച്ചയ്ക്ക് 12 മണിയോടെയാണ് പൂരം അവസാനിക്കുന്നത്.\ncongress festival paramekkavu thiruvambadi chenda firework percussion thrissur


പാടിയത്: ദിലീപ് കുമാർ! : Deepika.com Sunday Special\nബോളിവുഡിലെ ആദ്യത്തെ കിംഗ്. ഹിന്ദി സിനിമയെ അതിന്‍റെ സുവർണ കാലഘട്ടത്തിൽ നയിച്ചയാൾ... തേടിയെത്തിയ കഥാപാത്രങ്ങൾ ഏറെയും ദുരന്ത നായകരായതിനാൽ കിംഗ് ഓഫ് ട്രാജഡി എന്നും അറിയപ്പെട്ട ദിലീപ് കുമാർ. കഴിഞ്ഞനാൾ അന്തരിച്ച ആ ഇതിഹാസ നായകന് ഒരു വിശേഷണംകൂടിയുണ്ട്- ഗായകൻ!\nപാടിത്തുടങ്ങുന്ന നിമിഷം ദിലീപ് സാഹബ് കണ്ണടയ്ക്കും. എവിടെ നിർത്തണം, എവിടെ വീണ്ടും തുടങ്ങണം എന്നത് അദ്ദേഹത്തിനു വലിയ ആശയക്കുഴപ്പമായിരുന്നു. ഒരല്പം ലഹരിയുടെകൂടി ബലത്തിലാണ് അദ്ദേഹം പാടാൻ ഒരുങ്ങിയതുതന്നെ. കണ്ണടച്ച് ആവേശത്തോടെ പാടും. എന്നാൽ ഓർക്കസ്ട്ര വന്നാൽ വീണ്ടും ബുദ്ധിമുട്ടാവും. സലിൽദാ ഇല്ലായിരുന്നെങ്കിൽ ഈ പാട്ട് പൂർത്തിയാക്കാൻ കഴിയില്ലായിരുന്നു. അതെങ്ങനെ റെക്കോർഡ് ചെയ്തുവെന്ന് ഞങ്ങൾക്കുമാത്രം അറിയാം- ദിലീപ് കുമാർ സിനിമയ്ക്കുവേണ്ടി പാടിയ ഒരേയൊരു യുഗ്മഗാനത്തെക്കുറിച്ച് ഓർക്കുകയാണ് ഒപ്പമുണ്ടായിരുന്ന ഗായിക. മറ്റാരുമല്ല, സാക്ഷാൽ ലതാ മങ്കേഷ്കർ.\nഒരേ കെട്ടിടത്തിൽ താമസിക്കുന്ന മൂന്നു കുടുംബങ്ങളുടെ കഥപറഞ്ഞ സിനിമയാണ് മുസാഫിർ. വിഖ്യാതനായ ഋഷികേശ് മുഖർജി 1957ൽ ഒരുക്കിയ ചിത്രം. ദിലീപ് കുമാറിനു പുറമേ സാക്ഷാൽ കിഷോർ കുമാറും അഭിനയിക്കുന്നു. മദ്യപ കഥാപാത്രങ്ങൾക്ക് അവിശ്വസനീയമാംവിധം ജീവൻ പകർന്ന നടൻ കേശ്തോ മുഖർജിയുടെ ആദ്യചിത്രവുമായിരുന്നു അത്. (പിൽക്കാലത്ത് ഹാസ്യതാരമായി ജനപ്രിയനായ അദ്ദേഹം ജീവിതാവസാനംവരെ മദ്യവിരോധിയായിരുന്നു എന്നത് വേറെ കാര്യം).\nചിത്രത്തിന്‍റെ സംഗീതസംവിധായകനായ സലിൽ ചൗധരിക്ക് ദിലീപ് കുമാറുമായി വലിയ അടുപ്പമുണ്ട്. അങ്ങനെയാണ് ഒരു സെമി ക്ലാസിക്കൽ ടച്ചുള്ള ലാഗി നാഹി ഛൂഠേ രാമ എന്ന യുഗ്മഗാനത്തിൽ ലതാ മങ്കേഷ്കറിനൊപ്പം ചേരാൻ ദിലീപ് കുമാർ എത്തിയത്. പിലു രാഗത്തിലുള്ള ഗംഭീര ഈണം. തുടക്കത്തിലെ ആലാപ് സംഗീതം അഭ്യസിച്ചിട്ടില്ലാത്തവർക്ക് അല്പം ശ്രമകരമാണ്. അതുകൊണ്ടുതന്നെ കണ്ണടച്ചു പാടിയ ദിലീപ് കുമാറിനെ കൗതുകത്തോടെ ഓർമിക്കുകയായിരുന്നു ലതാ മങ്കേഷ്കർ.\nഎന്തുകൊണ്ടായിരിക്കും ഒരേയൊരു പാട്ടുമാത്രം പാടി നിർത്താൻ അദ്ദേഹം തീരുമാനിച്ചത്? പാട്ടുകേൾക്കുന്ന എല്ലാവരുടെയും മനസുകളിൽ ഈയൊരു ചോദ്യം അവശേഷിക്കുമെന്നുറപ്പ്. അതിസുന്ദരമായ ശബ്ദം, അതിനുമേലുള്ള ഫലപ്രദമായ നിയന്ത്രണം- ഇതുരണ്ടും ആ പാട്ടിൽ കേട്ടറിയാം.\nദിലീപ് കുമാറിന്‍റെ മരണശേഷം യുട്യൂബിൽ ഈ പാട്ട് ആദ്യമായി കേൾക്കുന്നവരുണ്ട്. ഇന്നത്തെ പല പിന്നണിഗായകരേക്കാളും നന്നായി പാടിയിരിക്കുന്നുവല്ലോ എന്ന് അതിശയിക്കുന്നവരും കുറവല്ല. റഫി സാബിനെയും തലത്ത് മെഹ്‌മൂദിനെയും ഓർമിപ്പിക്കുന്ന ശബ്ദമെന്ന് മറ്റുചിലർ പറയുന്നു. ചില മാജിക്കുകൾ അദ്ദേഹം ഒരിക്കൽ മാത്രമേ കാണിക്കാറുള്ളൂ എന്ന് ആശ്വസിക്കുന്നു വേറെ ചിലർ. ഗംഗാ ജമുനയിൽ അദ്ദേഹം ചെയ്ത നൃത്തം ഉദാഹരണമായി അവർ ചൂണ്ടിക്കാട്ടുകയും ചെയ്യുന്നു. എന്തായാലും കേൾക്കാതെ പോകരുതാത്ത പാട്ടുകളിലൊന്നാണ് ദിലീപ് കുമാറിന്‍റെയും ലതയുടെയും ശബ്ദത്തിൽ യാഥാർഥ്യമായത്.\nലതാ മങ്കേഷ്കറിന് സ്വന്തം ജ്യേഷ്ഠസഹോദരനെപ്പോലെയായിരുന്നു ദിലീപ് കുമാർ. അദ്ദേഹത്തിന്‍റെ കൈയിൽ രാഖി ബന്ധിക്കുന്നത് ഉൾപ്പെടെയുള്ള ചിത്രങ്ങൾ ലത അനുശോചനക്കുറിപ്പിൽ പങ്കുവച്ചു.\nകുഞ്ഞനുജത്തിയെ ഒറ്റയ്ക്കാക്കി യൂസഫ് ഭായി പോയി. അദ്ദേഹത്തിന്‍റെ അന്ത്യം ഒരു യുഗത്തിന്‍റെ അവസാനമായി തോന്നുന്നു. എനിക്ക് വാക്കുകൾ നഷ്ടപ്പെടുന്നു. ഒരുപാടൊരുപാട് ഓർമകൾ ബാക്കിയാവുന്നു- ലത ട്വിറ്ററിൽ കുറിച്ചത് ഇങ്ങനെ.\nഒട്ടേറെ സുന്ദരഗാനങ്ങൾക്ക് സ്ക്രീനിൽ ജീവൻ പകർന്നു ദിലീപ് കുമാർ. ഉഡെ ജബ് ജബ് സുൽഫേ തേരി (നയാ ദൗർ) എന്നു തുടങ്ങുന്ന പാട്ടിന് ഇപ്പോഴും ആരാധകരുണ്ട്. റഫിയും ആഷാ ഭോസ്ലേയും ചേർന്നു പാടിയ ഈ പാട്ട് ദിലീപ് കുമാറിനെ ട്രാജഡി കിംഗ് എന്ന വിശേഷണത്തിൽനിന്നു പുറത്തുകൊണ്ടുവരാൻ സഹായിച്ച ഒന്നാണ്.\nദിൽ തഡപ് തഡപ് കെ, സുഹാനാ സഫർ ഓർ യേ മൗസം (മധുമതി), മധുബൻ മേ രാധിക് (കോഹിനൂർ), തേരേ ഹുസ്ന് കി ക്യാ താരീഫ് കരൂം (ലീഡർ), സാലാ മേ തോ സാഹബ് ബൻ ഗയാ (സഗീന) തുടങ്ങിയവ എക്കാലവും സംഗീതപ്രേമികൾ ഓർക്കുന്നവയാണ്. ഇതിൽ അവസാനത്തേത് ദിലീപ് കുമാറിനുവേണ്ടി കിഷോർ കുമാർ പാടിയ അപൂർവ ഗാനവും.


ഭൂവിഭവ പരിപാലനം ശരിയായ ദിശയിലാകണം – Official Website of Kerala Chief Minister\nകൃഷി മാത്രമല്ല, കൃഷിയെ അടിസ്ഥാനമാക്കിയുള്ള ആവാസവ്യവസ്ഥയും ജലലഭ്യതയും ഇല്ലാതാകുന്ന അവസ്ഥയാണ് വന്നിരിക്കുന്നത്. മേല്‍മണ്ണ് സംരക്ഷിച്ചാലേ കാര്‍ഷികവൃത്തി അഭിവൃദ്ധിപ്പെടൂ. 2019 ഓടെ എല്ലാ കര്‍ഷകര്‍ക്കും സോയില് ഹെല്‍ത്ത് കാര്‍ഡ് നല്‍കുന്ന നടപടി പൂര്‍ത്തിയാക്കും. ഭൂമിയില്ലെങ്കില് മനുഷ്യനില്ലെന്ന ചിന്ത വളര്‍ന്നുവരാന് ഇത്തരം ദിനാചരണങ്ങള് സഹായമാകണം. ഹരിതസസ്യാവരണം സൃഷ്ടിച്ച് മണ്ണ്, ജല സംരക്ഷണം ഉറപ്പാക്കുന്ന നടപടികളുമായാണ് സര്‍ക്കാര് മുന്നോട്ടുപോകുന്നതെന്നും മുഖ്യമന്ത്രി പറഞ്ഞു. മണ്ണിന്‍േറയും ജലത്തിന്‍േറയും പ്രാധാന്യം ഉള്‍ക്കൊണ്ടുള്ള നടപടികളാണ് ഹരിതകേരളം മിഷനിലൂടെ നടപ്പാക്കിവരുന്നതെന്ന് ചടങ്ങില് അധ്യക്ഷത വഹിച്ച കൃഷിമന്ത്രി വി.എസ്. സുനില്‍കുമാര് പറഞ്ഞു. സൂക്ഷ്മതല പരിപാലനരീതി കാര്‍ഷികരംഗത്തേക്ക് കൊണ്ടുവരുന്നത് മണ്ണിന്റെയും പ്രകൃതിയുടേയും ആരോഗ്യം വീണ്ടെടുക്കാന് സഹായിക്കുമെന്നും മന്ത്രി പറഞ്ഞു.


2078 പേര്‍ക്ക് കൂടി കോവിഡ് സ്ഥിരീകരിച്ചു. | Malayali Manasu\nHome Kerala 2078 പേര്‍ക്ക് കൂടി കോവിഡ് സ്ഥിരീകരിച്ചു.\n2078 പേര്‍ക്ക് കൂടി കോവിഡ് സ്ഥിരീകരിച്ചു.\nതിരുവനന്തപുമ: മാർച്ച് 20:സംസ്ഥാനത്ത് ഇന്ന് 2078 പേര്‍ക്ക് കോവിഡ്-19 സ്ഥിരീകരിച്ചു.\nPrevious articleജീവിതാസക്തികളിന്മേല് വിജയം നേടുന്നതിനുളള അവസരമാണ് നോമ്പാചരണം – റവ.നോബിള്\nNext articleസ്വകാര്യ ബസിന് അടിയിൽപെട്ട് യുവതി മരിച്ചു.


താൾ:Hamlet Nadakam 1896.pdf/157 - വിക്കിഗ്രന്ഥശാല\nതാൾ:Hamlet Nadakam 1896.pdf/157\nടെ കാർയ്യത്തിൽ ക്രിസ്തുമതപ്രകാരമുള്ള സംസ്കാരമാവാമെന്നു തീർച്ചപ്പെടുത്തിയിരിക്കുന്നു.\nഒന്നാ-സ്വയം രക്ഷക്കുവേണ്ടി അവൾ മുങ്ങിചത്തല്ലാതെ അതെങ്ങിനെയാ പാടുള്ളത?\nരണ്ടാ--എന്താ? അതങിനെയാണെന്നു കണ്ടിരിക്കുന്നു.\nഒന്നാ- അത ആത്മദ്രോഹത്തിന്നായിരിക്കണം, അല്ലാതെവരില്ല. ഇങ്ങിനെയാണ. ഞാൻ അറിഞ്ഞും കൊണ്ടു മുങ്ങിച്ചത്താൽ അതൊരു ക്രിയയായി. ഒരു ക്രിയക്കു മൂന്നാംശമുണ്ട. അതു ചെയ്യുക, പ്രവൃത്തിക്കുക, കാട്ടുക. അതുകൊണ്ടാൾ അറിഞ്ഞുംകൊണ്ട മുങ്ങിച്ചത്തു.\nരണ്ടാ--അങ്ങിനെയല്ല. എടൊ! ഗ്ദവക്കുഴി കത്തുന്ന മൂപ്പരേ കേട്ടോളു.\nഒന്നാ- വരട്ട ഇവിടെ ഇതാ വെള്ളം; നല്ലത. ഇവിടെ ഇതാ ആൾ നിൽക്കുന്നു. ശരി. ആ ആൾ ആ വെള്ളത്തിൽ പോയി മുങ്ങിച്ചത്താൽ മനഃപൂർവ്വമായാലും അല്ലെങ്കിലും അവൻ പോവും. അതു മനസ്സിലാക്കു. എന്നാൽ ആ വെള്ളം അവന്റെ അടുക്കലേക്കു വന്ന അവനെ മുക്കുന്നതായാൽ അവൻ തന്നെത്താൻ മുങ്ങി പാവുകയാവില്ല. അപ്പോൾ തന്റെ മരണത്തിൽ അവൻ കുറ്റക്കാരനല്ലാത്തതുകൊണ്ട അവന്റെ സ്വന്തം ജീവനെ ക്ഷയിപ്പിക്കുന്നില്ല.\nഒന്നാ-ഹൊ മേരിയമ്മയാണ സത്യം. അതങ്ങിനെയാണ. ക്രൗണരുടെ വിസ്താരനിയമമാണ.\nരണ്ടാ- ഇതിന്റെ സൂക്ഷമം അറിയണോ? ഇവളൊരു കുലീനയല്ലെങ്കിൽ കിസ്തുമതസമ്പ്രദായത്തിലുള്ള ഒരു സംസ്കാരം ഇവൾക്കുണ്ടാവില്ല.\nഒന്നാ- അതു താൻ സത്യമാണ പറയുന്നത. വലിയ ആളുകൾക്കു അവരുടെ സഹജീവികളായ മറ്റുള്ളവരെപ്പോലെ അല്ലാതെ, മുങ്ങിച്ചാവാനും തൂങ്ങിമരിപ്പാനും, ൟ ലോകത്തിൽ സ്വാതന്ത്ര്യമുണ്ടാകുന്നതാണ് അധികം കഷ്ടം. വരു!എന്റെ കയ്ക്കോട്ടെടുക്കട്ടെ. തോട്ടക്കാരും, കഴിക്കുന്നവരും\n"https://ml.wikisource.org/w/index.php?title=താൾ:Hamlet_Nadakam_1896.pdf/157&oldid=160513" എന്ന താളിൽനിന്ന് ശേഖരിച്ചത്


uthra's murder case ഉത്രാ വധക്കേസ്; പ്രതികളുടെ കസ്റ്റഡി കാലാവധി നീട്ടി\nഉത്രാ വധക്കേസ്; പ്രതികളുടെ കസ്റ്റഡി കാലാവധി നീട്ടി\nഉത്രാ വധക്കേസിൽ പ്രതികളുടെ കസ്റ്റഡി കാലാവധി നീട്ടി.5ദിവസത്തേക്കാണ് കസ്റ്റഡി നീട്ടിയത്. പ്രതികളുടെ കസ്റ്റഡി കാലാവധി ഇന്ന് അവസാനിച്ച പശ്ചാത്തലത്തിൽ കോടതിയിൽ അന്വേഷണ സംഘം ഒരാഴ്ചകൂടി കസ്റ്റഡി ആവശ്യപ്പെടുകയായിരുന്നു.\nജൂൺ നാലിന് ഉച്ചതിരിഞ്ഞ്3മണിക്ക് പ്രതികളെ തിരികെ കോടതിയിൽ ഹാജരാക്കണം. പുനലൂർ ഒന്നാംക്ലാസ് മജിസ്ട്രേറ്റ് കോടതിയുടേതാണ് തീരുമാനം. കോടതി അവധിയായതിനാൽ വീഡിയോ കോൺഫറൻസിലൂടെയാണ് നടപടി ക്രമങ്ങൾ പൂർത്തിയാക്കിയത്.\nപൊലീസിന്റെ കസ്റ്റഡി കാലാവധി അവസാനിക്കുന്ന മുറയ്ക്ക് വനം വകുപ്പും പ്രതികളെ കസ്റ്റഡിയിൽ ആവശ്യപ്പെടും. ഇതിനായി ജൂൺ ഒന്നിന് പുനലൂർ വനംവകുപ്പ് കോടതിയിൽ അഞ്ചൽ റേഞ്ച് ഓഫീസ് അപേക്ഷ നൽകും. പ്രതികളായ സൂരജ്, സുരേഷ് എന്നിവർക്കെതിരെ 1972ലെ വന്യജീവി നിയമം 9, 39 വകുപ്പുകൾ ചുമത്തി കേസെടുത്തു.\nRead Also:‘പാമ്പ് കടിയേറ്റുണ്ടാകുന്ന മുറിവാണ് പ്രധാനം’ഉത്ര വധക്കേസിലെ പ്രധാന തെളിവിനെ കുറിച്ച് പറഞ്ഞ് വാവ സുരേഷ്\nഅതേസമയം വലിയ തുകക്ക് ഉത്രയുടെ പേരിൽ സൂരജ് ഇൻഷുറൻസ് പോളിസി എടുത്തു എന്നാണ് അന്വേഷണ സംഘത്തിന് ലഭിക്കുന്ന വിവരം. ഈ തുക തട്ടിയെടുക്കുക കൂടിയാണ് കൊലപാതകത്തിന് പിന്നിലുള്ള ലക്ഷ്യമെന്നാണ് സൂചന. ഇതിന്റെ രേഖകൾ അന്വേഷണ സംഘം പരിശോധിക്കും.\nStory highlights-custody of uthra murder case accuses extended to5days


'ആശയ സംവാദങ്ങളെ ഭയപ്പെടുത്തി നേരിടാനാകില്ല': സുനിൽ പി ഇളയിടത്തിന് പിന്തുണയുമായി കലാലയം സാംസ്കാരിക വേദി - Bahrain Vartha\nമനാമ: നിലപാടുകൾ തുറന്ന് പറയുന്നവരെയും ആശയ സംവാദത്തിന്റെ വാതിൽ തുറക്കുന്നവരെയും ഭയപ്പെടുത്തി നിശ്ശബ്ദരാക്കാനുള്ള സംഘപരിവാർ വിഭാഗങ്ങളുടെ ശ്രമം അപലപനീയവും ജനാധിപത്യ വിശ്വാസത്തെ വെല്ലുവിളിക്കുന്നതുമാണെന്ന് ബഹ്റൈൻ കലാലയം സാംസ്കാരിക വേദി പത്രക്കുറിപ്പിൽ പറഞ്ഞു.\nഇടതു ചിന്തകനും സംസ്കൃത സർവകലാശാലയിൽ മലയാളം അധ്യാപകനുമായ സുനിൽ പി ഇളയിടത്തിന്റെ ഓഫീസിനെ നേരെ ഇത്തരം ശക്തികൾ നടത്തിയ ആക്രമണം ആധുനിക സമൂഹത്തിന് യോജിച്ചതല്ല.\nപേരുപലക ഇളക്കിയിടുകയും വാതിലിൽ കാവി പൂശുകയും ചെയ്ത് എന്ത് സംവേദനമാണ് ഈ വർഗം സാധ്യമാക്കുന്നതെന്നും കലാലയം ആശങ്ക പ്രകടിപ്പിച്ചു. ആശയപരമായി വിയോജിപ്പുകൾ നിലനിൽക്കുമ്പോഴും എതിർശബ്ദങ്ങൾക്ക് ഇടം നൽകാനുള്ള വിശാല മനസ്സ് ആർജിക്കാത്തിടത്തോളം അവർ ആരായാലും സാമൂഹ്യവിരുദ്ധരാണ്. ചെറുതും വലുതും ഒറ്റപ്പെട്ടതും ആസൂത്രിതമായും നടക്കുന്ന ഇത്തരം ആക്രമണങ്ങളെയും ഭീഷണികളെയും ഉണർന്നിരിക്കുന്ന സമൂഹത്തിന് അവഗണിക്കാൻ കഴിയില്ല. ഒറ്റക്കെട്ടായ പ്രതിരോധങ്ങളും ഉയർന്ന മൂല്യ സംരക്ഷങ്ങളക്കായുള്ള പൊതുബോധവും താഴേ തട്ടിൽ നിന്ന് സൃഷ്ടിക്കപ്പെടണം.\nസാധരണക്കാരെ ബാധിച്ച നിസ്സംഗത അകറ്റി സാംസ്കാരിക പ്രബുദ്ധത വീണ്ടെടുക്കുകയാണ് പരിഹാരമെന്നും കലാലയം സാംസ്കാരിക വേദി അഭിപ്രായപ്പെട്ടു.


Kochi multiplexes box office: Aanandam beats Pulimurugan on 7th day - Malayalam Filmibeat\nപുലിമുരുകനെ പിന്നിലാക്കി കോളേജ് പയ്യന്മാരുടെ ആനന്ദം; ഏഴാം നാള് കലക്ഷന്\n| Published: Saturday, October 29, 2016, 13:49 [IST]\nവിനീത് ശ്രീനിവാസന്റെ ആദ്യ നിര്‍മാണ ചിത്രമാണ് ആനന്ദംം. നവാഗതനായ ഗണേഷ് രാജ് സംവിധാനം ചെയ്ത്, ഏഴ് നവാഗതതാരങ്ങള് അമിനിറന്ന ചിത്രം മികച്ച അഭിപ്രായങ്ങളും കലക്ഷനും നേടി മുന്നേറുകയാണ്.\nകൊച്ചി മള്‍ട്ടിപ്ലക്‌സില് നിന്നും ലഭിയ്ക്കുന്ന റിപ്പോര്‍ട്ടുകള് പ്രകാരം, മോഹന്‍ലാലിന്റെ ബ്രഹ്മാണ്ഡ ചിത്രമായ പലിമുരുകനെ ആനന്ദം പിന്നിലാക്കുകയാണെന്നാണ് കേള്‍ക്കുന്നത്.\nആനന്ദം ഏഴാം നാള്, മുരുകന് 21 ആം നാള്\nഏഴാം ദിവസം 28 ഷോകളിലൂടെ ആനന്ദം കൊച്ചി മള്‍ട്ടിപ്ലക്‌സില് നിന്നും നേടിയത് 6.14 ലക്ഷം രൂപയാണ്. അതേ സമയം 21 ആം ദിവസം പ്രദര്‍ശനം തുടരുന്ന പുലിമുരുകന് 42 ഷോകളിലൂടെ നേടിയത് 6.05 ലക്ഷം.\nകൊച്ചി മള്‍ട്ടിപ്ലക്‌സില് ഇതുവരെ\nആദ്യ ആഴ്ച പിന്നിടുമ്പോള് കൊച്ചി മള്‍ട്ടിപ്ലക്‌സില് നിന്നും ആനന്ദം നേടിയ ആകെ ഗ്രോസ് കലക്ഷന് 46.07 ലക്ഷം രൂപയാണ്. അതേ സമയം 21 ദിവസത്തെ പ്രദര്‍ശനത്തിലൂടെ പുലിമുരുകന് നേടിയ ആകെ ഗ്രോസ് കലക്ഷന് 2.52 കോടി രൂപയും.\nഏഴാ ദിവസം പിന്നിടുന്ന ആനന്ദത്തിനാണ് ഇപ്പോള് തിയേറ്ററുകളുടെ എണ്ണം കൂടുന്നത്. കൊച്ചിയില് 73.44 ശതമാനം ആനന്ദത്തിനൊപ്പമാണ്. 21 ാം ദിവസം പിന്നിടുന്ന പുലിമുരുകന് 40.63 ശതമാനം തിയേറ്ററുകള് മാത്രമേയുള്ളൂ.\nചരിത്രമെഴുതിയത് മുരുകന് തന്നെ\nഅതേ സമയം കൊച്ചി മള്‍ട്ടിപ്ലക്‌സില് ഇപ്പോള് ഉള്ള റെക്കോഡുകളെല്ലാം പുലിമുരുകന്റെ പേരില് തന്നെയാണ്. ഏറ്റവും വേഗം ഒരു കോടിയും, ഒന്നരക്കോടിയും, രണ്ട് കോടിയും, രണ്ടര കോടിയും നേടിയ ചിത്രം പുലിമുരുകന് തന്നെ.\nMORE AANANDAM NEWS\nബെല്ലി ഡാന്‍സുമായി ആനന്ദം നായിക! അക്ഷയുടെ ദിയയെ ഓര്‍മ്മയില്ലേ? കാണാം\nയാത്രയ്ക്കും പേരന്‍പിനും മുന്‍പ് മമ്മൂക്ക അനശ്വരമാക്കിയ അന്യ ഭാഷാ ചിത്രങ്ങള് ഇവയാണ്! കാണൂ\nനേരമ്പോക്കിന് ചെയ്ത അനുകരണം ജീവിതം മാറ്റി മറിച്ചു.. ലൗലി ടീച്ചറുടെ സിനിമാപ്രവേശം ഇങ്ങനെ!\nഎത്ര തവണ കണ്ടു ആനന്ദം, ഈ തെറ്റുകള് ശ്രദ്ധിച്ചോ... ആനന്ദത്തിലെ 10 അബദ്ധങ്ങള് കാണൂ\nപുലിമുരുകന് ആകാന് കഴിഞ്ഞില്ലെങ്കിലും 2016ല് ബോക്‌സോഫീസ് കളക്ഷന് നേടിയ ചെറിയ ചിത്രങ്ങള്!\nനയന്‍താരയെ ഉപദ്രവിച്ച ആ വില്ലനിപ്പോള് റൊമാന്റിക് ഹീറോയായി വിലസുകയാണ്\nപുലിമുരുകന് പിന്നാലെ വിനീത് ശ്രീനിവാസന്റെ ആനന്ദം വിദേശ തിയേറ്ററുകളിലേക്ക്\nലൗലി ടീച്ചറുടെ ഡബ്മാഷ് വൈറലാകുന്നു, ബാലാമണിയായി വിനീത കോശി തകര്‍ക്കുന്നു\nആനന്ദം പോലെ, പുതുമുഖങ്ങള് സൂപ്പര്‍ഹിറ്റാക്കിയ ആറ് മലയാള സിനിമകള്!\nആനന്ദം ആനന്ദത്തിന്റെ ബോക്‌സോഫീസ് കലക്ഷനും; മൂന്ന് ദിവസത്തെ കലക്ഷന് റിപ്പോര്‍ട്ട്\nകിടു എന്ന് പറഞ്ഞാല് കിക്കിടു, ആനന്ദത്തെ കുറിച്ച് സിനിമാ താരങ്ങള് പ്രതികരിക്കുന്നു\nRead more about: aanandam pulimurugan box office collection malayalam movie malayalam cinema malayalam film മലയാളം സിനിമ ആനന്ദം പുലിമുരുകന് ബോക്‌സോഫീസ് കലക്ഷന്\nOn the seventh day of its theatrical run at the multiplexes in Kochi, latest Malayalam movie Aanandam, helmed by debutant Ganesh Raj, has beaten the 21st day collection of Mohanlal's Pulimurugan.\nStory first published: Saturday, October 29, 2016, 13:49 [IST]


delhi march farmers | 'ഡൽഹി ചലോ മാർച്ചിൽ' സംഘർഷം;കർഷകരെ അറസ്റ്റു ചെയ്യാൻ നീക്കം; അറസ്റ്റിലാകുന്നവരെ പാർപ്പിക്കാൻ താത്ക്കാലിക ജയിലുകൾ; ഒമ്പത് സ്റ്റേഡിയങ്ങൾ ഏറ്റെടുത്ത് ജയിലുകളായി മാറ്റാനൊരുങ്ങി കേന്ദ്രം; ജലപീരങ്കിയും കണ്ണീർ വാതകവും; തോൽക്കാതെ കർഷകർ മുന്നോട്ട് - MarunadanMalayalee.com\nNovember 27, 202001:45 PM IST Permalink\nന്യുഡൽഹി: കേന്ദ്രസർക്കാരിന്റെ കാർഷിക നിയമങ്ങളിൽ പ്രതിഷേധിച്ച് കർഷകർ നടത്തുന്ന 'ഡൽഹി ചലോ മാർച്ചിൽ' സംഘർഷം. ഡൽഹിയിലേക്ക് കടക്കാനുള്ള ശ്രമത്തെ പൊലീസ് അടിച്ചമർത്താനുള്ള നീക്കങ്ങൾ ആരംഭിച്ചു. ഹരിയാനയിൽ നിന്നും ഡൽഹിയിലേക്ക് കടക്കുന്ന കർഷകരെ അറസ്റ്റു ചെയ്യാൻ നീക്കം തുടങ്ങി. അറസ്റ്റിലാകുന്നവരെ പാർപ്പിക്കാൻ താത്്ക്കാലിക ജയിലുകൾ ഒരുങ്ങി. ഒമ്പത് സ്റ്റേഡിയങ്ങൾ ഏറ്റെടുത്ത് ജയിലുകളായി മാറ്റുകയാണ്.\nകർഷകർക്ക് നേരെ പൊലീസ് കണ്ണീർ വാതകം പ്രയോഗിച്ചു. ജലപീരങ്കിയും പ്രയോഗിക്കുന്നുണ്ട്. ചിലയിടങ്ങളിൽ ലാത്തിച്ചാർജും നടന്നു. അംബാല, തിക്രി,സിംഗു അടക്കം ഡൽഹിയിലേക്കുള്ള അഞ്ച് അതിർത്തികളും അടച്ചു. മെട്രോ റെയിൽ സർവീസുകൾ ഇന്നും നിർത്തിവച്ചു. ബഹദൂർഗഢിൽ കർഷകരെ തടഞ്ഞു. പൊലീസിന്റെ ബാരിക്കേഡ് കർഷകർ ട്രാക്ടർ ഉപയോഗിച്ച് നീക്കുകയാണ്. കൂടുതൽക ർഷകർ ഡൽഹിയിലേക്ക് എത്തിക്കൊണ്ടിരിക്കുകയാണ്.\nപഞ്ചാബിൽ നിന്നും സ്ത്രീകളും കുട്ടികളുമായി ആണ് കർഷകരുടെ സംഘം ഹരിയനയിൽ കടന്നത്. ട്രാക്ടറുകളിൽ ഭക്ഷ്യവസ്തുക്കളും വെള്ളവും ഗ്യാസ് അടുപ്പുകളും അടക്കം മാസങ്ങൾ താമസിച്ചു പ്രക്ഷോഭത്തിനുള്ള ഒരുക്കങ്ങളാണ് ഇവരുടെ പക്കലുള്ളത്. ഇന്നലെ അതിർത്തിയിൽ അരലക്ഷത്തോളം പേർ തമ്പടിച്ചിട്ടുണ്ടെന്നാണ് റിപ്പോർട്ട്. നൂറോളം കർഷകരെ പൊലീസ് ഇതിനകം തന്നെ കരുതൽ തടങ്കലിലെടുത്തിട്ടുണ്ട്. പൊലീസിന് തടയാൻ കഴിയാത്ത വിധത്തിലാണ് കർഷകരുടെ മുന്നേറ്റം.\nഅതിനിടെ, മാർച്ച് തടയാൻ ഹരിയാന പൊലീസ് സ്ഥാപിച്ച ബാരിക്കേഡിൽ ഇടിച്ച് അപകടത്തിൽപെട്ട ഒരു കർഷകൻ മരിച്ചു. രണ്ട് പേർക്ക് പരിക്കേറ്റു. ഇവരുടെ കുടുംബത്തിന് ഹരിയാന സർക്കാർ 20 ലക്ഷം രൂപ നഷ്ടപരിഹാരം നൽകണമെന്ന് ഭാരതീയ കിസാൻ യൂണിയൻ ആവശ്യപ്പെട്ടു.\nഅതേസമയം, കർഷകരുമായി ചർച്ചയ്ക്ക് സന്നദ്ധമാണെന്ന് കൃഷിമന്ത്രി നരേന്ദ്ര സിങ് തോമർ പറഞ്ഞു. ഡിസംബർ മൂന്നിന് കർഷകരെ അദ്ദേഹം ചർച്ചയ്ക്ക് വിളിച്ചു. കർഷകരുടെ പ്രശ്നം പരിഹരിക്കുമെന്ന് പ്രതിരോധമന്ത്രി രാജ്നാഥ് സിങ് പറഞ്ഞു. താൻ കർഷകന്റെ മകനാണ്. കർഷർക്ക് ദോഷമാകുന്നതൊന്നും ഈ സർക്കാർ ചെയ്യില്ലെന്നും അദ്ദേഹം പറഞ്ഞു.\nകർഷകർക്ക് പിന്തുണയുമായി കോൺഗ്രസ് നേതാവ് റൺദീപ് സിങ് സുർജെവാല പാണിപ്പത്തിലെത്തി. 'ഏതാനും കുത്തകകളെ സംരക്ഷിക്കാൻ മാത്രമുള്ളതാണോ ഡൽഹി? ഇന്ത്യയുടെ തലസ്ഥാനം കർഷകരുടേത് അല്ലേ. എന്തിനാണ് സർ്ക്കാർ കർഷരെ ഇത്രയധികം വെറുക്കുന്നതെന്നും സുർജെവാല ട്വീറ്റ് ചെയ്തു.\nഇന്ദ്രപ്രസ്ഥം വിറങ്ങലിച്ച കർഷക പ്രക്ഷോഭം


by Blive News November 22, 2019, 11:21 am 1.2k Views\nഅടുത്ത5വര്‍ഷക്കാലം കൊണ്ട് സ്ത്രീധന സമ്പ്രദായം സമ്പൂര്‍ണമായും നിര്‍മ്മാര്‍ജനം ചെയ്യാനുള്ള കഠിന പ്രയത്‌നത്തിലാണ് സംസ്ഥാന വനിത ശിശുവികസന വകുപ്പെന്ന് ആരോഗ്യ സാമൂഹ്യനീതി വനിത ശിശുവികസന വകുപ്പ് മന്ത്രി കെ.കെ. ശൈലജ ടീച്ചര്.\nസ്ത്രീയും പുരുഷനും രാജ്യത്തിലെ തുല്യ പൗരന്മാരാണ്. സ്ത്രീധനം കൊടുക്കുന്നതും വാങ്ങുന്നതും കുറ്റകരമാണെങ്കിലും സ്ത്രീധന സമ്പ്രദായം ഇപ്പോഴും സമൂഹത്തില് ആഴത്തില് വേരോടുന്നുണ്ട്. അതിനാല് തന്നെ യുവജനങ്ങളുടെ ഇടയില് ശക്തമായ അവബോധത്തിലൂടെ മാത്രമേ ഇതിനൊരു മാറ്റം വരുത്താന് സാധിക്കുകയുള്ളൂ.\nഈയൊരു ലക്ഷ്യം മുന്‍നിര്‍ത്തി നിയമം കര്‍ശനമാക്കുന്നതോടൊപ്പം വിപുലമായ പരിപാടികളാണ് വനിത ശിശുവികസന വകുപ്പ് ആവിഷ്‌ക്കരിച്ചിരിക്കുന്നത്. നവംബര് 26 ന് സ്ത്രീധന വിരുദ്ധ ദിനമായി ആചരിക്കാനും വകുപ്പ് തീരുമാനിച്ചിട്ടുണ്ട്. ഈയൊരു യജ്ഞത്തിന്റെ ഗുഡ് വില് അംബാസഡര് പ്രശസ്ത സിനിമാതാരം ടൊവിനോ തോമസായിരിക്കുമെന്നും മന്ത്രി വ്യക്തമാക്കി.\n1961ല് സ്ത്രീധന നിരോധന നിയമം നിലവില് വരികയും സംസ്ഥാന സര്‍ക്കാര് 1992ല് ചട്ടങ്ങള് രൂപീകരിക്കുകയും 2004ല് പുതിയ വകുപ്പുകള് ഉള്‍പ്പെടുത്തിക്കൊണ്ട് ചട്ടം പരിഷ്‌കരിക്കുകയും ചെയ്തിട്ടുണ്ട്. എങ്കില് പോലും സ്ത്രീധന സമ്പ്രദായത്തിന് മാറ്റം വന്നിട്ടില്ല. മാത്രമല്ല ഗുരുതരമായ നിരവധി സാമൂഹിക പ്രശ്‌നങ്ങള്‍ക്കും സ്ത്രീധനം കാരണമാകാറുണ്ട്.\nകുടുംബ ഭദ്രതയുടെ ശിഥിലീകരണം, ഗാര്‍ഹിക പീഡനം, വിവാഹ മോചനം, ആത്മഹത്യകള്, വിവാഹം നടക്കാതിരിക്കല് തുടങ്ങിയവയ്ക്കും കാരണമാകുന്നു. സ്ത്രീധന പീഡനങ്ങളും സ്ത്രീധന മരണങ്ങളും വിവാഹ മോചനങ്ങളും രാജ്യത്ത് വര്‍ദ്ധിച്ച് വരുന്ന സാഹചര്യമാണുള്ളത്.\nസ്ത്രീധന നിര്‍മ്മാര്‍ജന യജ്ഞത്തിന്റെ ഭാഗമായി നവംബര് 26ന് പാലക്കാട് ജില്ലയില് സംസ്ഥാന പരിപാടിയും മറ്റ് 13 ജില്ലകളില് ജില്ലാതലത്തില് ജില്ലാതല പരിപാടികളും സംഘടിപ്പിക്കുന്നു. പാലക്കാട് നടക്കുന്ന സംസ്ഥാനതല പരിപാടിയില് സിനിമാതാരം ടൊവിനോ തോമസ് മുഖ്യ അതിഥിയായി പങ്കെടുക്കും.\nസോഷ്യല് മീഡിയയുടെ പിന്തുണയോടുകൂടി സ്ത്രീധനത്തിനെതിരെ വലിയ കാമ്പയിനും സംഘടിപ്പിക്കുന്നു. ഇതിന്റെ ഭാഗമായി മീമീ മത്സരവും (meme contest) സംഘടിപ്പിച്ചു വരുന്നു. മികച്ച ട്രോളുകള്‍ക്ക് പാലക്കാട് വച്ചു നടക്കുന്ന ചടങ്ങില് ടൊവിനോ തോമസ് സമ്മാനം നല്‍കുന്നതാണ്.\nഇതുവരെ 10 ലക്ഷത്തിലധികം പേരില് ഈയൊരു സന്ദേശം എത്തിക്കാന് കഴിഞ്ഞിട്ടുണ്ട്. ഈ സംരംഭം വന് വിജയമാക്കുന്നതിന് എല്ലാവിഭാഗം ജനങ്ങളുടെയും പിന്തുണയും മന്ത്രി കെ.കെ. ശൈലജ ടീച്ചര് അഭ്യര്‍ത്ഥിച്ചു.\nPrevious article ഹൃദയം തുറന്ന് ശസ്ത്രക്രിയ: ഡോക്ടര്‍മാരെ അഭിനന്ദിച്ച് മന്ത്രി\nNext article കളിക്കളം സ്‌കൂൾ കായിക മേള നവംബർ 24ന് കൊടിയേറും


പിങ്ക് പോലീസിന്റെ പരസ്യ വിചാരണ ; ഉദ്യോഗസ്ഥയ്ക്ക് പരമാവധി ശിക്ഷ നൽകിയെന്ന് ഐജി | Pathanamthitta Media\nപിങ്ക് പോലീസിന്റെ പരസ്യ വിചാരണ ; ഉദ്യോഗസ്ഥയ്ക്ക് പരമാവധി ശിക്ഷ നൽകിയെന്ന് ഐജി\nതിരുവനന്തപുരം : മോഷണക്കുറ്റമാരോപിച്ച് ആറ്റിങ്ങലിൽ എട്ട് വയസുള്ള കുട്ടിയെയും അച്ഛനെയും പിങ്ക് പോലീസ് പരസ്യ വിചാരണ നടത്തിയ സംഭവത്തിൽ കുറ്റക്കാരിയയായ ഉദ്യോഗസ്ഥ രജിതയ്ക്ക് പരമാവധി ശിക്ഷ നൽകിയെന്ന് ഐജി ഹർഷത അത്തല്ലൂരി പറഞ്ഞു. ഈ കുറ്റത്തിന് ജില്ല വിട്ട് സ്ഥലം മാറ്റുകയും 15 ദിവസത്തെ പരിശീലനത്തിന് അയക്കുകയും ചെയ്തു. മോശം ഭാഷയോ, ജാതി അധിക്ഷേപമോ ഉദ്യോഗസ്ഥ നടത്തിയതായി തെളിവില്ലെന്നും ഐജി ചൂണ്ടിക്കാട്ടി. തെറ്റ് പറ്റിയത് അറിഞ്ഞിട്ടും ഉദ്യോഗസ്ഥ മാപ്പ് പറയാത്തത് ഉൾപ്പെടെ ഗുരുതര വീഴ്ച്ച സംഭവിച്ചു. കൂടുതൽ നടപടിക്കുള്ള തെറ്റ് ചെയ്തിട്ടില്ലെന്ന് ഐജി ഹർഷത അത്തല്ലൂരി ഡിജിപിക്ക് റിപ്പോർട്ട് നൽകി.\nഎന്നാൽ റിപ്പോർട്ടിനോട് ഒരിക്കലും യോജിക്കുന്നില്ലെന്ന് ജയചന്ദ്രൻ പറഞ്ഞു. ഞാനും സമൂഹവും ഒരിക്കലും യോജിക്കുന്നില്ല ജനങ്ങൾ എനിക്കൊപ്പം ഉണ്ടെന്ന വിശ്വാസം ഉണ്ട്. ഉദ്യോഗസ്ഥയ്ക്കെതിരെ ശിക്ഷാ നടപടി സ്വീകരിക്കണം. അല്ലാത്തപക്ഷം കൂടുതൽ പ്രതിഷേധവുമായി മുന്നോട്ട് പോകും. ഐജി ഹർഷത അത്തല്ലൂരി ഉൾപ്പെടെയുള്ളവർ കേസുമായി ഇതുവരെ ബന്ധപ്പെട്ടിട്ടില്ല. ഉദ്യോഗസ്ഥയെ ജോലിയിൽ നിന്ന് മാറ്റി നിർത്തണം. അല്ലാത്തപക്ഷം കൂടുതൽ നിയമ നടപടിയുമായി മുന്നോട്ട് പോകുമെന്ന് ജയചന്ദ്രൻ പ്രതികരിച്ചു.\nസംഭവത്തിൽ അന്വേഷണം ആവശ്യപ്പെട്ട് ജയചന്ദ്രൻ മനുഷ്യാവകാശ കമ്മീഷനും പട്ടികജാതി ക്ഷേമ കമ്മീഷനും പരാതി നൽകിയിരുന്നു. സംഭവം വിവാദമായത്തോടെ പരസ്യ വിചാരണ നടത്തിയ പിങ്ക് പോലീസ് ഉദ്യോഗസ്ഥ രജിതയെ തിരുവനന്തപുരത്ത് നിന്നും കൊല്ലത്തേക്ക് സ്ഥലം മാറ്റുകയും ചെയ്തിരുന്നു.\nPrevious articleപ്ലസ് വണ് പരീക്ഷ കഴിഞ്ഞ് മടങ്ങിയ വിദ്യാര്‍ത്ഥികള് തമ്മില് കൂട്ടത്തല്ല് ; പരാതി ഇല്ലാത്തതിനാല് കേസെടുത്തില്ലാ\nNext article‘ചീത്തപ്പേര് മാത്രം കേൾപ്പിക്കരുത് ‘ ; കീർത്തിക്ക് നൽകിയ ഉപദേശത്തെ കുറിച്ച് മേനക


തിരുവനന്തപുരം: മണിയുടെ പ്രസ്താവനയെ തുടര്‍ന്ന് പ്രതിരോധത്തിലായ സി.പി.ഐ.എമ്മിനെതിരെ പുതിയ ആരോപണങ്ങളുമായി ജനശക്തി വാരിക. സി.പി.ഐ.എം വിട്ടവര് തുടങ്ങിയ വാരികയുടെ പുതിയ ലക്കത്തില് പാര്‍ട്ടി രക്തസാക്ഷിത്വം ആചരിക്കുന്നവരുടെ കൊലപാതകത്തിന് പിന്നിലും നേതാക്കള്‍ക്ക് പങ്കുണ്ടെന്നാണ് ആരോപിക്കുന്നത്. വാരികയിലെ ‘കണ്ണൂരില് ആരും കേള്‍ക്കാത്ത നിലവിളികള്’ എന്ന ലേഖനത്തിലാണ് പാര്‍ട്ടിയ്‌ക്കെതിരെ ശക്തമായ ആരോപണവുമായി ജനശക്തി രംഗത്തെത്തിയിരിക്കുന്നത്.\nനേതാക്കള്‍ക്ക് ഇഷ്ടമില്ലാത്ത പാര്‍ട്ടി പ്രവര്‍ത്തകരെയും സി.പി.ഐ.എം ക്വട്ടേഷന് നല്‍കി വധിച്ചിട്ടുണ്ടെന്നാണ് ജനശക്തി വാരിക പറയുന്നത്. സി.പി.ഐ.എം രക്തസാക്ഷി ദിനം ആചരിക്കുന്ന പാര്‍ട്ടി പ്രവര്‍ത്തകന്റെ കൊലപാതകം എടുത്തു പറഞ്ഞാണ് ജനശക്തി ആരോപണമുന്നയിക്കുന്നത്. ജില്ലയിലെ ഉന്നത നേതാവിന് ഈ കൊലപാതകത്തില് പങ്കുണ്ട്. കഴിഞ്ഞ നിയമസഭാ തിരഞ്ഞെടുപ്പില് അഴീക്കോട് സി.പി.ഐ.എം സ്ഥാനാര്‍ത്ഥി തോറ്റതിന്റെ പ്രധാന കാരണവും ഇത് തന്നെയാണെന്നും ജനശക്തി ചൂണ്ടിക്കാട്ടുന്നു.\nപാര്‍ട്ടി അംഗവും യുവജനസംഘടനാ പ്രവര്‍ത്തകനുമായ ധനേഷിന്റെ കൊലപാതകമാണ് ജനശക്തി പരാമര്‍ശിക്കുന്നത്. പാര്‍ട്ടി നേതാവിന്റെ മകളെ പ്രണയിച്ചതിന്റെ പേരില് ഒരു യുവാവിനെ മദ്യത്തില് വിഷം കലര്‍ത്തി കൊന്നിട്ട് ഹൃദയാഘാതം വന്നു മരിച്ചതായി ബോധ്യപ്പെടുത്തിയെന്ന് വാരിക ആരോപിക്കുന്നു. പോസ്റ്റ്‌മോര്‍ട്ടം പോലും ചെയ്യാതെ മൃതദേഹം ധൃതിയില് സംസ്‌കരിച്ചു. ഇത് ചെയ്തവരില്‍പ്പെട്ട ഒരാളായ ധനേഷ് കൂട്ടുകാരോട് സത്യം തുറന്നു പറഞ്ഞതോടെയാണ് കൊല്ലപ്പെട്ടതെന്ന് വാരിക പറയുന്നു.\n2008ജനുവരി 12 ധനേഷ് അഴീക്കോട് മീന്‍കുന്നില്‍വെച്ച് മുഖംമൂടി സംഘത്തിന്റെ ആക്രമണത്തിരയായെന്നും കൊലപാതക സംഘത്തിലെ ഒരാള് ടി.പി ചന്ദ്രശേഖരന് വധത്തിലും ഉള്‍പ്പെട്ടിട്ടുണ്ടെന്നും ലേഖനത്തില് പരാമര്‍ശിക്കുന്നു. ‘നേരത്തെ ആസൂത്രണം ചെയ്തത് പോലെ ബി.ജെ.പിക്കാരാണ് ധനേഷിനെ വെട്ടിക്കൊന്നതെന്ന് സി.പി.ഐ.എം പ്രചാരണം നടത്തുകയും ബി.ജെ.പിക്കാരുടെ വീടുകള് ആക്രമിച്ച് തകര്‍ക്കുകയും ചെയ്തു. ധനേഷിന്റെ രക്തസാക്ഷി ദിനാചരണം കൊണ്ടാടുന്ന പാര്‍ട്ടി അഞ്ചുലക്ഷം രൂപ കുടുംബ സഹായവും കൊടുത്തു’- വാരിക പറയുന്നു.\nകണ്ണൂരില് നടന്നതും രാഷ്ട്രീയ സ്വഭാവമുള്ളതെന്ന് തോന്നിപ്പിക്കുന്നതുമായ പല കൊലപാതകങ്ങള്‍ക്ക് പിന്നിലും ഇത്തരത്തിലുള്ള ഗൂഢാലോചനകളുണ്ടെന്നും വാരിക ആരോപിക്കുന്നു. ‘ധനേഷിന്റെ പോലെ ദുരൂഹമായൊരു കൊലപാതകമായിരുന്നു ഡി.വൈ.എഫ്.ഐ യൂനിറ്റ് ഭാരവാഹിയായിരുന്ന തലശേരി വടക്കുംപാട്ടെ സുകേഷിന്റേത്. 1997 ഫെബ്രുവരി 25ന് കൊലചെയ്യപ്പെട്ട സുകേഷിന്റെ വധത്തിന് പിന്നില് മുസ്‌ലീം തീവ്രവാദികളാണെന്നാണ് സി.പി.ഐ.എം ആരോപിക്കുന്നത്. പാര്‍ട്ടി നേതൃത്വവുമായി അടുപ്പമുള്ള വ്യവസായിയുടെ ആവശ്യപ്രകാരം സി.പി.ഐ.എം ക്വട്ടേഷന് സംഘമാണ് സുകേഷിനെ കൊലചെയ്തതെന്ന് പലരും വിശ്വസിക്കുന്നു’- വാരിക ആരോപിക്കുന്നു.\nതലശേരി ഏരിയാ കമ്മിറ്റിയംഗവും സ്‌കൂള് പ്രിന്‍സിപ്പലുമായ വി.കെ സുരേഷ്ബാബുവിനെ ആക്രമിച്ചതിലും ദൂരൂഹതയുണ്ടെന്ന് വാരിക പറയുന്നു. തലശേരി എരഞ്ഞോളി പുഴയോരത്തെ കണ്ടല്‍ക്കാടുകള് വെട്ടിയും ചതുപ്പ് നികത്തിയും കൂറ്റന് കെട്ടിടം നിര്‍മ്മിക്കാനരുങ്ങിയ കരാറുകാരനെതിരെ നിലപാടെടുത്ത പ്രവര്‍ത്തകനും ആക്രമണത്തിന് ഇരയായി.


പെണ്‍കുട്ടികളെ ലൈംഗികമായി ചൂഷണം ചെയ്തു; വായിക്കാനറിയാത്ത രണ്ടാനച്ഛനെ കുടുക്കിയത് ചുമരില് എഴുതിയിട്ട് | Reporter Live\nBy Web Desk\tFebruary 5, 2017 8:55 pm A+ A-\nപെണ്‍കുട്ടികള് ചുമരില് എഴുതിയത്\nഇന്‍ഡോര്: തങ്ങളെ ലൈംഗികമായി പീഡിപ്പിച്ച രണ്ടാനച്ഛനെ സഹോദരിമാര് കൗശലപൂര്‍വ്വം കുടുക്കി. തങ്ങള് നേടിയ വിദ്യാഭ്യാസത്തെ ഉപയോഗപ്പെടുത്തിയാണ് രണ്ടാനച്ഛന്റെ തനിനിറം തുറന്ന് കാണിച്ചത്. രണ്ടാനച്ഛന്റെ ക്രൂരതകള് വീടിന്റെ ചുമരില് എഴുതിയിട്ടാണ് ഇവര് സംഭവം മറ്റുള്ളവരുടെ ശ്രദ്ധ ക്ഷണിച്ചത്. രണ്ടാനച്ഛന് വായിക്കാന് അറിയാത്തതിനാല് ചുമരില് എഴുതിയിട്ട കാര്യങ്ങള് അറിഞ്ഞില്ല.\nസംഭവം പുറംലോകമറിഞ്ഞതോടെ രണ്ടാനച്ഛനെ പൊലീസ് അറസ്റ്റ് ചെയ്തു. പ്രായപൂര്‍ത്തിയാകാത്ത പെണ്‍കുട്ടികളെയാണ് ഇയാള് പീഡിപ്പിച്ചത്. കുട്ടികള് ചുമരില് എഴുതിയ ശേഷവും ഇയാള് അവരെ ഉപദ്രവിക്കുന്നത് തുടര്‍ന്നു. എന്നാല് ചുമരില് എഴുതിയത് നാട്ടുകാര് കണ്ടപ്പോഴാണ് ഇയാള് പിടിയിലായത്.\nഅഞ്ചുമാസം മുന്‍പാണ് പന്ത്രണ്ടും പതിമൂന്നും വയസുള്ള ഈ കുട്ടികളുടെ അമ്മ അഞ്ച് മാസം മുന്‍പാണ് മരണമടഞ്ഞത്. അതിനു ശേഷം തങ്ങള് അനുഭവിക്കുന്ന കഷ്ടപ്പാടുകളേയും രണ്ടാനച്ഛന്റെ ക്രൂരതകളേയും പറ്റി കഴിഞ്ഞ മാസം 30-ആം തിയ്യതിയാണ് ഇവര് വീടിന്റെ ചുമരിലും വാതിലിലും എഴുതിയിട്ടത്. ഇത് കണ്ട നാട്ടുകാര് വിവരം ചൈല്‍ഡ്‌ലൈനിനെ അറിയിക്കുകയായിരുന്നു.\n‘ഇതെല്ലാം എന്നായാലും ആരെങ്കിലും നിങ്ങളോട് ചെയ്യും. എന്നാല് പിന്നെ ഇപ്പോള് ഞാന് തന്നെ ചെയ്താലെന്താ’ എന്നാണ് കുട്ടികളെ ഉപദ്രവിക്കുന്നതിന് ഇയാള് അവരോട് പറഞ്ഞിരുന്ന ന്യായം. ഇയാള് തൊടാന് വരുമ്പോഴെല്ലാം കുട്ടികള് പരമാവധി എതിര്‍ത്തു നില്‍ക്കുമായിരുന്നു. പല ദിവസങ്ങളിലും ഇയാള് മദ്യപിച്ചാണ് എത്തിയിരുന്നത്. നാലും അഞ്ചും വസ്ത്രങ്ങള് ധരിച്ചാണ് മൂത്ത പെണ്‍കുട്ടി രാത്രികള് കഴിച്ചു കൂട്ടിയിരുന്നത്.\nപൊട്ടിക്കരഞ്ഞു കൊണ്ടാണ് ചൈല്‍ഡ്‌ലൈന് അധികൃതരോട് തങ്ങളുടെ ദുരിതങ്ങള് പെണ്‍കുട്ടികള് പറഞ്ഞത്. പിന്നീട് ഇവര് ഹാറ്റ്പിപ്ലിയ പൊലീസില് പരാതി നല്‍കി. കുട്ടികളെ ഇപ്പോള് അഗേര ഗ്രാമത്തിലെ ചൈല്‍ഡ്‌ലൈന് ഹോസ്റ്റലില് താമസിപ്പിച്ചിരിക്കുകയാണ്.\nവനിതാ എംപിയെ പാര്‍ലമെന്റില് ലൈംഗികമായി അപമാനിച്ചു; അപമാനം സ്ത്രീ സംരക്ഷണ നിയമത്തിനായി വാദിച്ചതിന്\nവിദ്യാര്‍ത്ഥി ശുചിമുറിയില് പൂട്ടിയിട്ടു; തുറന്ന് വിടണമെങ്കില് തനിക്ക് വഴങ്ങണമെന്ന് ആവശ്യപ്പെട്ടു\nജിദ്ദയില് മക്കളെ പീഡിപ്പിച്ച സ്വദേശി പൗരന് 15 വര്‍ഷം തടവും 1500 ചാട്ടയടിയും…


പച്ചക്കറികളില് അമിതമായി കീടനാശിനി | High level of pesticides in fruits, vegetables - Malayalam Oneindia\nപച്ചക്കറികളില് അമിതമായി കീടനാശിനി\nതിരുവനന്തപുരം: വിപണിയില് വില്പനയ്ക്കെത്തുന്ന പഴങ്ങളിലും പച്ചക്കറികളിലും അമിതമായ തോതില് കീടനാശിനിയുടെ അംശങ്ങളുണ്ടെന്ന് കണ്ടെത്തി. ആരോഗ്യത്തിന് ഹാനികരമായ അളവിലാണ് പഴങ്ങളിലും പച്ചക്കറികളിലും കീടനാശിനി ഉപയോഗിച്ചിരിക്കുന്നത്.\nപച്ചക്കറികളില് കീടനാശിനിയുടെ അംശമുണ്ടെന്ന പരാതികളെ തുടര്‍ന്ന് വിപണിയില് നിന്ന് ശേഖരിച്ച പഴങ്ങളും പച്ചക്കറികളും സര്‍ക്കാരിന്റെ അനാലിസിസ് ലാബില് പരിശോധിച്ചു. പരിശോധനയ്ക്കായി പ്രധാന ചന്തകളില് നിന്ന് ശേഖരിച്ച 86 പഴങ്ങളിലും പച്ചക്കറികളിലും ഉയര്‍ന്ന തോതില് കീടനാശിനിയുണ്ടെന്ന് കണ്ടെത്തി.\nഓര്‍ഗാനോ കോളറോ, കാര്‍ബോഫുറാന്, ഓര്‍ഗാനോ ഫോസ്ഫേറ്റ്സ് തുടങ്ങിയ കീടനാശിനികളാണ് ഇവയില് കണ്ടത്. നിയമപ്രകാര പഴങ്ങളിലും പച്ചക്കറികളിലും ഇവ ഉപയോഗിക്കാന് പാടില്ല.\nഅനുവദനീയമായ പരിധിക്ക് മുകളിലും കീടനാശിനി ഉപയോഗിക്കുന്നുണ്ടെന്നാണ് ഇത് വ്യക്തമാക്കുന്നത്. ഇങ്ങനെ കീടനാശിനി ഉപയോഗിക്കുന്നത് ശരീത്തില് ഗുരുതരമായ പ്രതാഘാതങ്ങളുണ്ടാക്കും.\nസംസ്ഥാനത്തിന് പുറത്തു നിന്നെത്തുന്ന പഴങ്ങളിലും പച്ചക്കറികളിലുമാണ് ഉപയോഗയോഗ്യമല്ലാത്ത വിധത്തില് കീടനാശിനി കണ്ടത്. അതിനാല് നിയമവിരുദ്ധമായി കീടനാശിനി പഴങ്ങളിലും പച്ചക്കറികളിലും ഉപയോഗിക്കുന്നവരെ കണ്ടെത്തി പിടികൂടാന് ബുദ്ധിമുട്ടുണ്ട്.


ദൈവത്തിൻ്റെ സ്വന്തം ജില്ലയിലെ മുതലയുള്ള തടാക ക്ഷേത്രം.. – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/ദൈവത്തിൻ്റെ സ്വന്തം ജില്ലയിലെ മുതലയുള്ള തടാക ക്ഷേത്രം..\nSeptember 13, 2018\tLeaveacomment 3,915 Views\nമുതലയെ കാണാത്ത വിഷമത്തിൽ റോഡ് ലക്ഷ്യമാക്കി നടന്നു. അന്നേരം ആണ് യജു എന്ന് പേരുള്ള ഒരു നാട്ടുകാരനെ പരിചയപ്പെടുന്നത്. ക്ഷേത്രത്തിനു സമീപം തന്നെയാണ് അയാളുടെ വീടും. സംസാരിച്ച കൂട്ടത്തിൽ മുതലയെ കാണാൻ പറ്റാത്ത വിഷമം പങ്കുവെച്ചു. ഇത്ര ദൂരം വന്നിട്ട് കാണാതെ പോകുന്നത് ശരിയല്ല എന്ന് പറഞ്ഞു എന്നെ കൂട്ടി വീണ്ടും ക്ഷേത്രത്തിലേക്ക് നടന്നു. കുളത്തിന്റെ വശത്തുള്ള പാറയിൽ കൂടി ഇറങ്ങിയാൽ മുതലയെ കാണാം എന്ന് പറഞ്ഞതനുസരിച്ചു ഞങ്ങൾ ഇറങ്ങി. ചെരിഞ്ഞ പാറയിൽ കൂടി ഉള്ള ഇറക്കം കുറച്ചു കഷ്ടമായിരുന്നു. പക്ഷെ അദ്ദേഹത്തിന്റെ സഹായം മികച്ച രീതിയിൽ ആയിരുന്നു. ഒടുവിൽ ഗുഹയുടെ ഇരുവശത്തായി കുളത്തിലേക്കു കാല് ഇറക്കി കൈ എത്തും ദൂരത്ത് ബബിയ. മൊബൈലിൽ പറ്റുന്ന പോലെ ഒരു ചിത്രവും എടുത്താണ് അവിടെ നിന്ന് കയറിയത്. നടക്കില്ല എന്ന് വിശ്വസിച്ച ആഗ്രഹം സഫലമായ നിമിഷം. തുടർന്ന് അദ്ദേഹം വീട്ടിലേക്ക് ക്ഷണിച്ചു. ഒന്നും കഴിച്ചില്ല എന്ന് മനസിലാക്കിയ അദ്ദേഹം പ്രഭാത ഭക്ഷണവും നൽകി. കുമ്പള വരെ എന്റെ കൂടെ വരാനും അദ്ദേഹം മടിച്ചില്ല. അപ്രതീക്ഷിതമായി വന്ന അദ്ദേഹത്തിന് ഒരു ചെറിയ സമ്മാനം നൽകാൻ ഞാനും മറന്നില്ല. കാസർഗോഡ് ബസ് കയറ്റി വിടുന്ന വരെ യജു കൂടെ തന്നെ ഉണ്ടായി.കൃത്യ സമയത്തു യജുവിനെ കാണാൻ കഴിഞ്ഞതിനാൽ യാത്ര ഉദ്ദേശ്യം പൂർണമായി.ആ സന്തോഷത്തോടെയാണ് വീണ്ടും വരും എന്ന് മനസ്സിൽ എഴുതിയിട്ട് കാസർഗോഡ് നിന്ന് നാട്ടിലേക്കു ട്രെയിൻ കയറിയത്..\nഒരു വൈമാനികൻ്റെ ദുരൂഹമായ തിരോധാനം !\nബാംഗ്ലൂർ – തൃശൂർ – ബാംഗ്ലൂർ യാത്ര


സംസ്ഥാനത്ത് ഇന്ന് കോവിഡ് ബാധിച്ച് മരിച്ചത് രണ്ട് സ്ത്രീകള്, രണ്ടുപേരും പ്രമേഹരോഗികള്, കഴിഞ്ഞദിവസം വൈറസ് ബാധിച്ച് മരിച്ച കോഴിക്കോട് സ്വദേശിയുടെ മകളും മരിച്ചു - BIGNEWSLIVE | Latest Malayalam News\nകാസര്‍കോട്: സംസ്ഥാനത്ത് ഇന്ന് കോവിഡ് 19 വൈറസ് ബാധിച്ച് രണ്ട് സ്ത്രീകള് മരിച്ചു മരിച്ചു. പാലക്കാട്ടും കാസര്‍കോട്ടുമാണ് ഇന്ന് മരണം റിപ്പോര്‍ട്ട് ചെയ്തിരിക്കുന്നത്. പാലക്കാട് കൊല്ലങ്കോട് സ്വദേശി അഞ്ജലി (40), കാസര്‍കോട് പടന്നക്കാട് സ്വദേശി നബീസ (75) എന്നിവരാണ് മരിച്ചത്.\nഇരുവരും പ്രമേഹരോഗികളായിരുന്നു. പാലക്കാട്ട് ഇത് വരെ രണ്ട് പേരാണ് കൊവിഡ് ബാധിച്ച് മരിച്ചത്. കാസര്‍കോട് ജില്ലയില് കൊവിഡ് ബാധിച്ച് മരിച്ചവരുടെ എണ്ണം നാലായി. അതേസമയം, കഴിഞ്ഞ ദിവസം കൊവിഡ് ബാധിച്ച് മരിച്ച കോഴിക്കോട് സ്വദേശി റുഖിയാബിയുടെ മകള് ഷാഹിദയും ഇന്ന് രാവിലെ മരിച്ചു.\nഎന്നാല് ഇവര്‍ക്ക് കോവിഡ് സ്ഥിരീകരിച്ചിട്ടില്ല. കോവിഡ് പരിശോധനാഫലം ലഭിച്ച ശേഷമേ രോഗമുണ്ടായിരുന്നോ എന്ന് സ്ഥിരീകരിക്കാനാകൂ. ഷാഹിദ അര്‍ബുദ രോഗിയായിരുന്നു. കൂടാതെ കണ്ണൂര് സര്‍ക്കാര് മെഡിക്കല് കോളേജില് ഐസിയുവില് ബൈക്കപകടത്തില് പരിക്കേറ്റ് ഗുരുതരാവസ്ഥയില് ചികിത്സയിലിരിക്കെ മരിച്ച വിദ്യാര്‍ത്ഥിക്കും കോവിഡ് ബാധിച്ചിരുന്നുവെന്ന് കണ്ടെത്തി. ഇത് വലിയ ആശങ്കയാണ് സൃഷ്ടിക്കുന്നത്.\nസംസ്ഥാനത്ത് കോവിഡ് രോഗികളുടെ എണ്ണം ദിനംപ്രതി ഉയരുകയാണ്. കഴിഞ്ഞ ദിവസം എണ്ണൂറിലധികം പേര്‍ക്കാണ് രോഗം സ്ഥിരീകരിച്ചത്. അതേസമയം, കഴിഞ്ഞദിവസം രോഗം ഭേദമായവരുടെ എണ്ണം കോവിഡ് സ്ഥിരീകരിച്ചവരുടെ എണ്ണത്തേക്കാള് കൂടുതലാണെന്നത് സംസ്ഥാനത്ത് നേരിയ ആശ്വാസമേകുന്നു,\nഓണക്കിറ്റ് വിതരണം ബഹിഷ്‌കരിക്കുമെന്ന ഭീഷണിയുമായി റേഷന് വ്യാപാരികള്\nമനുഷ്യവിസര്‍ജ്ജത്തില് അടങ്ങുന്ന ഇ കോളി ബാക്ടീരിയയുടെ സാന്നിധ്യം; തെരുവോര ബിരിയാണി വില്‍പ്പനയ്ക്ക് പൂട്ട് വീഴും, ഞെട്ടിപ്പിക്കുന്ന റിപ്പോര്‍ട്ട്


ബര്‍ദ് അല് അജൂസ്; വ്യാഴാഴ്ച്ച മുതല് ഖത്തറില് തണുപ്പ് കൂടും; ഇടിയോട് കൂടിയ മഴയ്ക്കും സാധ്യത |Bard Al Ajouz, last of cold waves, starts February end: QMD\nHome Gulf Qatar ബര്‍ദ് അല് അജൂസ്; വ്യാഴാഴ്ച്ച മുതല് ഖത്തറില് തണുപ്പ് കൂടും; ഇടിയോട് കൂടിയ മഴയ്ക്കും സാധ്യത\nദോഹ: ബര്‍ദ് അല് അജൂസ് എന്നറിയപ്പെടുന്ന തണുപ്പ് കാലത്തിന്റെ അവസാന സീസണ് ഫെബ്രുവരി അവസാനത്തോടെ ആരംഭിച്ച് മാര്‍ച്ച് തുടക്കത്തില് അവസാനിക്കുമെന്ന് ഖത്തര് കാലാവസ്ഥാ വകുപ്പ്. അന്തരീക്ഷ താപ നില കാര്യമായി കൂടിയ ശേഷം പെട്ടെന്ന് കുറയുന്ന കാലാവസ്ഥയാണ് ബര്‍ദ് അല് അജൂസ് അഥവാ മുത്തശ്ശിയുടെ തണുപ്പ്.\nഒരു മുത്തശ്ശിയെക്കുറിച്ചുള്ള നാടോടിക്കഥയില് നിന്നാണ് ബര്‍ദ് അല് അജൂസ് എന്ന പ്രയോഗം വന്നത്. തണുപ്പ് കാലം അവസാനിച്ചു എന്ന കരുതി മുത്തശ്ശി ആടുകളുടെ രോമം കത്രിച്ചു കളയുകയും പെട്ടെന്നു വന്ന തണുത്ത വടക്കന് കാറ്റില് ആടുകള് ചത്തുപോവുകയും ചെയ്തതായാണ് കഥ.\nവ്യാഴാഴ്ച്ച വൈകുന്നേരത്തോടെ ഖത്തറിലെ അന്തരീക്ഷ താപനില കാര്യമായി കുറയും. കുറഞ്ഞ താപനില 12 മുതല് 19 ഡിഗ്രിവരെയായിരിക്കും. തുറന്ന സ്ഥലങ്ങളില് ഇതിലും കുറയും. കൂടിയ താപനില 20-26 ഡിഗ്രി സെല്‍ഷ്യസ് ആയിരിക്കും. വ്യാഴാഴ്ച്ച വരെ അങ്ങിങ്ങായി മഴയ്ക്കു സാധ്യതയുണ്ടെന്നും കാലാവസ്ഥാ വകുപ്പ് അറിയിച്ചു. ശക്തമായ കാറ്റിനും ഇടിമിന്നലിനും സാധ്യതയുണ്ട്.\nBard Al Ajouz\nPrevious articleതിരുവനന്തപുരം യുഎഇ കോണ്‍സുലേറ്റിലെ ഗണ്‍മാനെ വീണ്ടും കാണാതായി; പോലിസ് സ്‌റ്റേഷന് മുന്നില് ഫോണും കുറിപ്പും\nNext articleയുഎഇയില് കുടുങ്ങിയ കേരളക്കാര്‍ക്ക് പ്രത്യേക ഓഫറുമായി എയര് ഇന്ത്യ\nനജ്മ് അല് ഗഫാറിന് ഇന്ന് തുടക്കം; ഖത്തറില് ഇനി കുളിര് പുതക്കും രാവുകള്\nmtp - November 11, 2020, 1:18 pm 0\nദോഹ: ഖത്തറില് ഇന്ന് മുതല് 13 ദിവസം രാത്രി തണുപ്പിന്റെ പിടിയില് അമരും. ശിശിര കാലത്തിന്റെ വരവറിയിക്കുന്ന നജ്മ് അല് ഗഫാര്(ക്ഷമയുടെ നക്ഷത്രം) എന്ന് പ്രാദേശകമായി അറിയപ്പെടുന്ന ഈ രാവുകളില് രാത്രി താപനില...\nmtp - September 29, 2020, 10:10 am 0\nദോഹ: ഖത്തറില് ഇന്ന് ഇടിയോട് കൂടിയ മഴയ്ക്കും ശക്തമായ കാറ്റിനും സാധ്യതയെന്ന് ഖത്തര് കാലാവസ്ഥാ വകുപ്പ്. നാളെ ഉച്ചവരെ ഈ രീതിയില് കാലാവസ്ഥ തുടരാനാണ് സാധ്യത. ശക്തമായ പൊടിക്കാറ്റിനും സാധ്യതയുണ്ട്. അല് മുഫൈര്...\nmtp - August 27, 2020, 4:54 pm 0


ആശുപത്രിയില് കിടക്കയിൽ അവസാനമായി പറഞ്ഞത്! നടക്കാതെ പോയ ആ ആഗ്രഹം! നെഞ്ച് പിടയുന്ന വേദനയോടെ; ബാദുഷ പറയുന്നു - metromatinee.com Lifestyle Entertainment & Sports\nനിര്‍മ്മാതാവ് നൗഷാദിന്റെ വിയോഗം മലയാളികളെ ഒന്നടങ്കം സങ്കടത്തിലഴ്ത്തിയിരിക്കുകയാണ്. തിരുവല്ലയിലെ സ്വകാര്യ ആശുപത്രിയില് ചികിത്സയിലിരിക്കെവേ ഇന്ന് രാവിലെ 8.30 നായിരുന്നു അദ്ദേഹം വിടവാങ്ങിയത്. ഇപ്പോഴിതാ മരണത്തില് ദുഃഖം അറിയിച്ചുകൊണ്ട് നിര്‍മ്മാതാവും പ്രൊഡക്ഷന് കണ്‍ട്രോളറുമായ ബാദുഷ പങ്കുവെച്ച കുറിപ്പ് മലയാളികളുടെ കണ്ണിന് ഈറനണിയിക്കുകയാണ്\nആശുപത്രിയില് കിടക്കുമ്പോഴും അദ്ദേഹം തന്നോട് സിനിമയെ കുറിച്ചാണ് പറഞ്ഞതെന്ന് ബാദുഷ പറയുന്നു. ഒരിക്കല് തന്നെ വിളിച്ചിട്ട് നമുക്ക് ഒരു സിനിമ ചെയ്യണമെന്നും, താന് ബിജു മേനോനെ നായകനാക്കി കൊണ്ടുള്ള ഒരു പ്രോജക്ടിനെ കുറിച്ച് പറഞ്ഞെന്നും. അതിനൊന്നും കാത്ത് നില്‍ക്കാതെ അദ്ദേഹം വിടവാങ്ങിയെന്നും ബാദുഷ കുറിച്ചു\nകേരളത്തെ രക്ഷിക്കാന് കുറച്ച് ദിവസത്തേക്ക് തിരിച്ച് വരുമോ? ഹരീഷ് പേരടി\nനൗഷാദിന്റെ ജീവിതത്തിൽ അത് സംഭവിച്ചിട്ട് ഇന്നേക്ക് 17 വർഷം, അന്ന് തന്നെ മരണം! വിശ്വസിക്കാനാകാതെ സിനിമാലോകം


കോണ്‍ഗ്രസുമായി സംഖ്യമില്ലെന്ന് ആം ആദ്മി\nകോണ്‍ഗ്രസുമായി സംഖ്യമില്ലെന്ന് ആം ആദ്മി പാര്‍ട്ടി. ഔദ്യോഗിക പ്രസ്താവനയിലൂടെയാണ് പാര്‍ട്ടി ഇക്കാര്യം വ്യക്തമാക്കിയത്.\nസഖ്യ ചര്‍ച്ചകളുടെ പേരില് കോണ്‍ഗ്രസ്സ് ആം ആദ്മി പാര്‍ട്ടിയുടെ വിലപ്പെട്ട സമയം നഷ്ടപെടുത്തിയെന്നും ആം ആദ്മി പാര്‍ട്ടി നേതാവ് മനീഷ് സിസോദിയ കുറ്റപെടുത്തി. ആം ആദ്മി പാര്‍ട്ടിയുമായി സഖ്യമില്ലെന്ന കോണ്‍ഗ്രസ്സ് വ്യക്തമാക്കിയതിനു പിന്നാലെയാണ് വിശദീകരണം.\nഡല്‍ഹിയിലെ ആം ആദ്മി പാര്‍ട്ടി കോണ്‍ഗ്രസ് സഖ്യത്തില് നിലനിന്നിരുന്ന അഭ്യൂഹങ്ങളാണ് മനീഷ് സിസോദിയയുടെ പ്രതികരണത്തിലൂടെ അവസാനിക്കുന്നത്. ബി ജെ പി യെ മുഴുവന് സീറ്റുകളിലും തോല്‍പിക്കാനാണ് ആം ആദ്മി പാര്‍ട്ടി സഖ്യത്തിനായി ശ്രമിച്ചതെങ്കിലും കോണ്‍ഗ്രസ്സ് അതിനു തയ്യാറായില്ലെന്നും മനീഷ് സിസോദിയ കുറ്റപെടുത്തി. സഖ്യ ചര്‍ച്ചകള് നടത്തി കോണ്‍ഗ്രസ്സ് ആം ആദ്മി പാര്‍ട്ടിയുടെ വിലപെട്ട സമയം നഷ്ടപെടുത്തിയെന്നും മനീഷ് സിസോദിയ വിമര്‍ശനം ഉന്നയിച്ചു.\nഒരു സീറ്റു പോലുമില്ലാത്ത കോണ്‍ഗ്രസ്സിനു മുന്ന് സീറ്റ് വരെ നല്‍കാന് ആം ആദ്മി പാര്‍ട്ടി തയ്യാറായിരുന്നു. എന്നാല് ആപ്പിനു നിയമസഭ, ലോക്‌സഭ പ്രാധിനിത്യം ഉള്ള പഞ്ചാബിലും ഹരിയാനയിലും യാതൊരു വിധ വിട്ടു വീഴചക്ക് കോണ്‍ഗ്രസ്സ് തയ്യാറായില്ലെന്നും സിസോദിയ കുറ്റപെടുത്തി. ആം ആദ്മി പാര്‍ട്ടിയുമായി സഖ്യമില്ലെന്ന കോണ്‍ഗ്രസ്സ് കഴിഞ്ഞ ദിവസം നിലപാട് വ്യക്തമാക്കിയിരുന്നു. ആം ആദ്മി പാര്‍ട്ടി പിടിവാശി കാണിക്കുന്നുവെന്നായിരുന്നു കോണ്‍ഗ്രസ്സ് നല്‍കിയ വിശദീകരണം.\nRead more on: Aam Aadmi Party | congress\nനെടുമ്പാശേരി വിമാനത്താവളത്തിൽ അനധികൃത വിദേശ കറൻസിയും സ്വർണവും പിടികൂടി\nഉത്തർപ്രദേശിൽ ഭീമൻ സ്വർണ ഖനി കണ്ടെത്തിയിട്ടില്ല; വാർത്തകൾ തള്ളി ജിഎസ്‌ഐ\nഅഭിമാനത്തോടെ ക്വാഡൻ; റഗ്ബീം ടീംക്യാപ്റ്റന്റെ കൈപിടിച്ച് ആൾക്കൂട്ടത്തിലേക്ക്


വൈദ്യുതി പൂർണമായും നിലയ്ക്കുമോ അഫ്ഗാനിസ്ഥാനിൽ, കുടിശ്ശിക അടച്ചു തീർത്തില്ല, സാമ്പത്തികപ്രതിസന്ധിയും രൂക്ഷം | Taliban fail to pay electricity bills to Central Asian nations\nവൈദ്യുതി പൂർണമായും നിലയ്ക്കുമോ അഫ്ഗാനിസ്ഥാനിൽ, കുടിശ്ശിക അടച്ചു തീർത്തില്ല, സാമ്പത്തികപ്രതിസന്ധിയും രൂക്ഷം\nഅഫ്ഗാനിസ്ഥാന്റെ അയൽരാജ്യങ്ങൾക്ക് 62 മില്ല്യൺ ഡോളർ കൊടുക്കാനുണ്ടെന്ന് സ്റ്റേറ്റ് പവർ അതോറിറ്റി അധികൃതർ അറിയിച്ചു. കടം വീട്ടാനായി 90 മില്യൺ ഡോളർ അനുവദിക്കണമെന്ന് ഐക്യരാഷ്ട്രസഭയോട് അഭ്യർത്ഥിച്ചിരിക്കയാണ് താലിബാൻ.\nAfghanistan, First Published Oct 7, 2021, 10:52 AM IST\nഅഫ്ഗാനിസ്ഥാൻ (Afghanistan) അതികഠിനമായ ശൈത്യത്തെ നേരിടാൻ സജ്ജമാവുകയാണ്. എന്നാൽ, അതിന് മുൻപ് തന്നെ താലിബാൻ (Taliban) ഭരണാധികാരികൾ കാബൂളിനെ (Kabul) ഇരുട്ടിലാക്കുമോ എന്ന ഭയത്തിലാണ് ജനങ്ങൾ. താലിബാൻ ഇനിയും ജനങ്ങളിൽ നിന്ന് വൈദ്യുതി ബില്ലുകൾക്കായുള്ള പണം ശേഖരിക്കാൻ തുടങ്ങിയിട്ടില്ല. കൂടാതെ, നഗരത്തിൽ വൈദ്യുതി എത്തിക്കുന്ന മധ്യ ഏഷ്യൻ വിതരണക്കാർക്ക് നൽകേണ്ട കുടിശ്ശികയും അടച്ച് തീർത്തിട്ടില്ല. ഇങ്ങനെ പോയാൽ അധികം താമസിയാതെ നഗരം ഇരുട്ടിലാകുമെന്നും, വലിയ മാനുഷിക പ്രതിസന്ധി നേരിടേണ്ടി വരുമെന്നും അനുമാനിക്കുന്നു.\nഅഫ്ഗാനിസ്ഥാന് സ്വന്തമായി ദേശീയ പവർ ഗ്രിഡ് ഇല്ല. അവിടെ വിതരണം ചെയ്യുന്ന വൈദ്യുതിയുടെ പകുതിയോളം ഉസ്ബെക്കിസ്ഥാൻ, താജിക്കിസ്ഥാൻ, തുർക്ക്മെനിസ്ഥാൻ എന്നിവിടങ്ങളിൽ നിന്നാണ് എത്തുന്നത്. ഡബ്ല്യുഎസ്ജെ പറയുന്നതനുസരിച്ച്, ഈ വർഷത്തെ വരൾച്ചയും രാജ്യത്തെ ആഭ്യന്തര ഉൽപാദനത്തെ സാരമായി ബാധിച്ചു. കാബൂൾ ഏതാണ്ട് പൂർണമായും മധ്യേഷ്യയിൽ നിന്ന് ഇറക്കുമതി ചെയ്യുന്ന വൈദ്യുതിയെ ആശ്രയിച്ചാണ് ഇരിക്കുന്നത്.\nഓഗസ്റ്റ് 15 -ന് രാജ്യത്തിന്റെ നിയന്ത്രണം വീണ്ടെടുത്ത ശേഷം, താലിബാൻ മധ്യ ഏഷ്യൻ വിതരണക്കാർക്ക് പണം നൽകിയിട്ടില്ല. മാത്രമല്ല, ഉപഭോക്താക്കളിൽ നിന്ന് പണം ശേഖരിക്കുന്നത് പുനരാരംഭിച്ചിട്ടില്ലെന്നും വാൾസ്ട്രീറ്റ് ജേണൽ പറയുന്നു. ഇത് അഫ്ഗാനിസ്ഥാനെ ഇരുണ്ട യുഗത്തിലേക്ക് തിരികെ കൊണ്ടുപോകുമെന്നും, വാർത്താ വിനിമയം താറുമാറാക്കുമെന്നും രാജ്യത്തെ സ്റ്റേറ്റ് പവർ അതോറിറ്റിയുടെ ചീഫ് എക്സിക്യൂട്ടീവ് സ്ഥാനം രാജിവെച്ച ദൗദ് നൂർസായി പറയുന്നു.\nഅഫ്ഗാനിസ്ഥാന്റെ അയൽരാജ്യങ്ങൾക്ക് 62 മില്ല്യൺ ഡോളർ കൊടുക്കാനുണ്ടെന്ന് സ്റ്റേറ്റ് പവർ അതോറിറ്റി അധികൃതർ അറിയിച്ചു. കടം വീട്ടാനായി 90 മില്യൺ ഡോളർ അനുവദിക്കണമെന്ന് ഐക്യരാഷ്ട്രസഭയോട് അഭ്യർത്ഥിച്ചിരിക്കയാണ് താലിബാൻ. മൂന്നുമാസമായി പണം നൽകിയിട്ടില്ലെന്നും വൈദ്യുതി വിതരണം മുടങ്ങുന്നതിനുമുമ്പ് തുക അനുവദിക്കണമെന്നുമാണ് അവരുടെ ആവശ്യം. ഐക്യരാഷ്ട്രസഭ അത് നൽകിയില്ലെങ്കിൽ, വൈദ്യുതി ബില്ലുകൾ അടയ്ക്കാത്ത ആളുകളിൽ സമ്മർദ്ദം ചെലുത്തുമെന്നും അവർ കൂട്ടിച്ചേർത്തു.\nസ്ഥിതിവിവരക്കണക്കുകൾ കാണിക്കുന്നത് അഫ്ഗാനിസ്ഥാൻ പ്രതിമാസം 22 മില്ല്യൺ മുതൽ 25 മില്ല്യൺ ഡോളർ വരെ അയൽ രാജ്യങ്ങൾക്ക് നൽകുന്നു എന്നാണ്. ഇതിനിടയിൽ, നിരവധി യുഎൻ ഏജൻസികളും മറ്റ് ലോക സംഘടനകളും രാജ്യത്തെ ഗുരുതരമായ സാമ്പത്തിക സാഹചര്യത്തെക്കുറിച്ച് കടുത്ത ആശങ്ക ഉയർത്തിയിട്ടുണ്ട്.\nLast Updated Oct 7, 2021, 10:52 AM IST\nഉടമകള് ജാഗ്രത, ഈ 11 കാറുകള് അടുത്ത വര്‍ഷം മുതല് ഇന്ത്യയില് ഉണ്ടാകില്ല!


സംസ്ഥാനത്ത് കാലവര്‍ഷം വീണ്ടും സജീവമാകുന്നതായി റിപ്പോര്‍ട്ടുകള്! ബാണാസുര സാഗര് അണക്കെട്ടിന്റെ ഷട്ടറുകള് കൂടുതല് ഉയര്‍ത്തും; ജാഗ്രതാ നിര്‍ദേശം നല്‍കി ദുരന്തനിവാരണ സേന,thiruvananthapuram, monsoon, reacts, again,keralaonlinenews.com | Malayalam news, kerala news, onlinenews,\nFriday April 19th, 2019 - 12:10:am\nസംസ്ഥാനത്ത് കാലവര്‍ഷം വീണ്ടും സജീവമാകുന്നതായി റിപ്പോര്‍ട്ടുകള്! ബാ...\nസംസ്ഥാനത്ത് കാലവര്‍ഷം വീണ്ടും സജീവമാകുന്നതായി റിപ്പോര്‍ട്ടുകള്! ബാണാസുര സാഗര് അണക്കെട്ടിന്റെ ഷട്ടറുകള് കൂടുതല് ഉയര്‍ത്തും; ജാഗ്രതാ നിര്‍ദേശം നല്‍കി ദുരന്തനിവാരണ സേന\nPublished: Monday 13 August 2018 04:53:36 PM\nതിരുവനന്തപുരം : രണ്ടു ദിവസത്തെ ഇടവേളയ്ക്കു ശേഷം കാലവര്‍ഷം വീണ്ടും സജീവമാകുന്നതായി റിപ്പോര്‍ട്ടുകള്. ബംഗാള് ഉള്‍ക്കടലില് ന്യൂനമര്‍ദം രൂപപ്പെടുന്നതിനാല് സംസ്ഥാനത്ത് മിക്കയിടത്തും ഇടവിട്ട് മഴ ഉണ്ടാകുമെന്ന് ഇന്ത്യന് കാലാവസ്ഥാ നിരീക്ഷണ കേന്ദ്രം അറിയിച്ചു.\nഅതേസമയം സംസ്ഥാനത്തിന്റെ മലയോര മേഖലകളില് ചൊവ്വാഴ്ച വീണ്ടും മഴ സജീവമാകുമെന്ന് സ്വകാര്യ കാലാവസ്ഥാ ഏജന്‍സിയായ സ്‌കൈമെറ്റും അറിയിച്ചു. ദിവസങ്ങളില് സംസ്ഥാനത്ത് വേലിയേറ്റത്തിന് സാധ്യതകള് കൂടുതലാണെന്നും റിപ്പോര്‍ട്ടുകളുണ്ട്. ഉച്ചയ്ക്ക് 12 മുതല് വൈകിട്ട് മൂന്നു മണി വരെ വേലിയേറ്റ സമയത്ത് ഇന്ത്യന് തീരത്ത് ശക്തമായ തിരമാലയുണ്ടാകാന് സാധ്യതയുണ്ടെന്നും റിപ്പോര്‍ട്ടുകളുണ്ട്.\nഈ സമയങ്ങളില് തീരപ്രദേശത്തു കടല്‍വെള്ളം അകത്തേക്കു കയറി വരാന് സാധ്യതയുണ്ട്. അതിനാല് ആഴക്കടല് മല്‍സ്യബന്ധനം ഒഴിവാക്കണമെന്നും മുന്നറിയിപ്പ് നല്‍കിയിട്ടുണ്ട്. ശക്തമായ മഴയുടെ സാധ്യത നിലനില്‍ക്കുന്നതിനാല് സംസ്ഥാനത്തെ വിവിധ ജില്ലകളിലെ റെഡ് അലര്‍ട്ട് നീട്ടിയിട്ടുണ്ട്. വയനാട്, ഇടുക്കി ജില്ലകളിലെ റെഡ് അലര്‍ട്ട് ഈ മാസം 14 വരെയാണ് നീട്ടിയിരിക്കുന്നത്.\nവയനാട്, ഇടുക്കി ജില്ലകളില് ആഗസ്റ്റ് 15 വരെ ഓറഞ്ച് അലര്‍ട്ടും പ്രഖ്യാപിച്ചിട്ടുണ്ട്. തീവ്രമായ മഴയുടെ സാഹചര്യത്തില് എറണാകുളം, പാലക്കാട്, മലപ്പുറം, കോഴിക്കോട് എന്നീ ജില്ലകളില് ആഗസ്റ്റ് 13 വരെ റെഡ് അലര്‍ട്ടും, ആഗസ്റ്റ് 14 വരെ ഓറഞ്ച് അലര്‍ട്ടും പ്രഖ്യാപിച്ചതായി അറിയിച്ചു.\nവയനാട് ബാണാസുര സാഗര് അണക്കെട്ടിന്റെ ഷട്ടറുകള് വീണ്ടും ഉയര്‍ത്തി. ഷട്ടറുകള് 90 സെ.മീറ്ററില് 120 സെ.മീ ആയാണ് ഉയര്‍ത്തിയത്. 150 സെ.മീറ്ററിലേക്ക് ഘട്ടം ഘട്ടമായി ഉയര്‍ത്താനാണ് തീരുമാനമെന്ന് ദുരന്ത നിവാരണ അതോറിറ്റി അറിയിച്ചു. നാലു ഷട്ടറുകളാണ് ഉയര്‍ത്തിയിരിക്കുന്നത്. 77 ക്യുമെക്‌സ് വെള്ളമാണ് പുറത്തേക്ക് ഒഴുക്കുന്നത്.\nവൃഷ്ടി പ്രദേശങ്ങളില് മഴ കനത്തതോടെ ഡാമിലേക്കുള്ള നീരൊഴുക്ക് വര്‍ധിച്ചതാണ് ഷട്ടറുകള് വീണ്ടും ഉയര്‍ത്താന് കെഎസ്ഇബി നിര്‍ബന്ധിതമായിരിക്കുന്നത്. ഇതേ തുടര്‍ന്ന് പരിസര പ്രദേശങ്ങളിലുള്ള ജനങ്ങളോട് ജാഗ്രത പുലര്‍ത്താന് ദുരന്ത നിവാരണ അതോറിറ്റി നിര്‍ദേശം നല്‍കി. വയനാട്ടില് കനത്ത ഉരുള്‍പൊട്ടലില് 25 ഏക്കറിലെ കൃഷി നശിച്ചു.\nRead more topics: thiruvananthapuram, monsoon,report\nReports say rains in the state reopen Shut down shutters of Banasura Sagar Dam Disaster Response Force issued on alert\nകുട്ടികളുടെ അശ്ലീല ചിത്രങ്ങള്‍ക്കായി വിലപേശലുകള് ; ഗ്രൂപ്പിലുള്ളവര് പലരും ഉന്നത വിദ്യാഭ്യാസമുള്ളവര് ; നഗ്ന ദൃശ്യങ്ങള് വിദേശത്തേക്ക് വില്‍പ്പന നടത്തിയതായി റിപ്പോര്‍ട്ട്\nറെയ്ഡിന് പിന്നാലെ കമ്പനികളുടെ സര്‍വറുകള് പൂട്ടി മെയിലുകള് നശിപ്പിച്ചു ; തടവിലാകാതിരിക്കാന് പണി പലതും നോക്കി നീരവ് മോദി


ഹ്യുണ്ടായ് കോന ഇലക്ട്രിക് എസ്‌യുവി വരുന്നു - FUTURE KERALA - Future Kerala\n2019 ജൂലൈയില് ഇന്ത്യയിലെത്തും. മുപ്പത് ലക്ഷം രൂപയില് താഴെയായിരിക്കും വില\nന്യൂഡെല്‍ഹി : 2019 ജൂലൈയില് ഇന്ത്യയില് തങ്ങളുടെ ആദ്യ ഇലക്ട്രിക് എസ്‌യുവി അവതരിപ്പിക്കുമെന്ന് ഹ്യുണ്ടായ് മോട്ടോര് ഇന്ത്യ സ്ഥിരീകരിച്ചു. ഹ്യുണ്ടായ് കോന ഇലക്ട്രിക് എസ്‌യുവിയാണ് ഇന്ത്യയില് അരങ്ങേറുന്നത്. ചെന്നൈ പ്ലാന്റില് വാഹനം അസംബിള് ചെയ്യും. കോന ഇലക്ട്രിക് എസ്‌യുവി അസംബിള് ചെയ്യുന്നതിനായി പ്ലാന്റില് പുതിയ അസംബ്ലി ലൈന് സ്ഥാപിക്കും. ഇതിനുവേണ്ടി നിക്ഷേപം നടത്തും. കംപ്ലീറ്റ്‌ലി നോക്ക്ഡ് ഡൗണ് (സികെഡി) രീതിയിലാണ് കോന ഇലക്ട്രിക് ഇന്ത്യയിലെത്തുന്നത്. മുപ്പത് ലക്ഷം രൂപയില് താഴെയായിരിക്കും കോന ഇലക്ട്രിക് എസ്‌യുവിയുടെ വില.\nപുറത്തിറക്കി ആദ്യ വര്‍ഷം തന്നെ ഇന്ത്യയില് ആയിരത്തോളം ഇലക്ട്രിക് എസ്‌യുവികള് വില്‍ക്കുകയാണ് ഹ്യുണ്ടായുടെ ലക്ഷ്യം. ഉല്‍പ്പാദനം വര്‍ധിപ്പിക്കുന്ന കാര്യം പിന്നീട് തീരുമാനിക്കും. തുടക്കത്തില് മുന്തിയ പത്ത് മെട്രോ നഗരങ്ങളില് മാത്രമായിരിക്കും കോന ഇലക്ട്രിക് വില്‍ക്കുന്നത്. കോന മാത്രമല്ല ഹ്യുണ്ടായ് നിരയിലെ ഇലക്ട്രിക് വാഹനം. കോന അടിസ്ഥാനമാക്കി നിര്‍മ്മിച്ച അയോണിക്കിന്റെ ഇലക്ട്രിക്, ഹൈബ്രിഡ് പതിപ്പുകള് ഹ്യുണ്ടായുടേതാണ്.\nഹ്യുണ്ടായുടെ ചെന്നൈ പ്ലാന്റ് ഇപ്പോള് പൂര്‍ണ്ണ ശേഷിയിലാണ് പ്രവര്‍ത്തിക്കുന്നത്. പ്രതിവര്‍ഷം 7.5 ലക്ഷം കാറുകള് നിര്‍മ്മിക്കാന് കഴിയുംവിധം 2018 അവസാനത്തോടെ ഉല്‍പ്പാദന ശേഷി വര്‍ധിപ്പിക്കും. ഇതിനായി ഹ്യുണ്ടായ് വീണ്ടും നിക്ഷേപം നടത്തും. 2020 അവസാനത്തോടെ 30,000 യൂണിറ്റ് കോന ഇലക്ട്രിക് എസ്‌യുവി പുറത്തിറക്കാനാണ് ഹ്യുണ്ടായ് ആലോചിക്കുന്നത്. നിലവില് ഹ്യുണ്ടായുടെ ചെന്നൈ പ്ലാന്റ് ദിവസവും മൂന്ന് ഷിഫ്റ്റ് വീതം ആഴ്ച്ചയില് ആറ് ദിവസമാണ് പ്രവര്‍ത്തിക്കുന്നത്.\nഹ്യുണ്ടായ് കോന നിലവില് പല ആഗോള വിപണികളിലും വിറ്റുവരുന്നു. 1.6 ലിറ്റര് പെട്രോള് എന്‍ജിന് പതിപ്പിലും ഇലക്ട്രിക് പതിപ്പിലും കോന ലഭിക്കും. ഈയിടെ ഡെല്‍ഹിയില് നടന്ന മൂവ്-ഗ്ലോബല് മൊബിലിറ്റി ഉച്ചകോടിയില് ഹ്യുണ്ടായ് കോന ഇലക്ട്രിക് പ്രദര്‍ശിപ്പിച്ചിരുന്നു. പ്രധാനമന്ത്രി നരേന്ദ്ര മോദി മുമ്പാകെ വാഹനത്തെക്കുറിച്ച് വിശദീകരിക്കുകയും ചെയ്തു. മഹീന്ദ്ര തങ്ങളുടെ ഇലക്ട്രിക് കെയുവി 100 ലോഞ്ച് ചെയ്യാത്ത പക്ഷം ഹ്യുണ്ടായ് കോന ഇലക്ട്രിക് ആയിരിക്കും വില്‍പ്പനയ്‌ക്കെത്തുന്ന ഇന്ത്യയുടെ ആദ്യ ഇലക്ട്രിക് എസ്‌യുവി. നിസാന് ലീഫ്, എംജി ഇആര്‍എക്‌സ്5 എന്നീ ഇലക്ട്രിക് വാഹനങ്ങളും 2020 ഓടെ ഇന്ത്യയിലെത്തുമെന്ന് പ്രതീക്ഷിക്കുന്നു.\nTags:\tKona electric suv\nആചന്ദ്രതാരം വാഴാന് ഹോണ്ട സിവിക് തിരിച്ചെത്തി\nധനകാര്യ സേവന മേഖലയില് ഒപ്പോ\nലെവല്4ഗമയോടെ ഔഡി എഐ:മീ കണ്‍സെപ്റ്റ്\nമാരുതി സുസുകിയുടെ യൂട്ടിലിറ്റി വാഹന വില്‍പ്പന പത്ത് ലക്ഷം കടന്നു\nഹോണ്ട ടൂവീലറിന് പ്രിയമേറുന്നു


എഴുത്തോല: April 2012\nപുഴക്കരയിലൊരു വീട്. വീട്ടില്‍നിന്നിറങ്ങാം പുഴക്കടവിലേക്കു്. പണ്ടൊക്കെ ഒരു ചെറിയ വഞ്ചിയുണ്ടാവുമായിരുന്നു അക്കരെയുള്ള മിക്ക വീടുകളിലും. എല്ലാവര്‍ക്കും അറിയാം വഞ്ചി തുഴയാന്.  തോണി തുഴഞ്ഞ് ഇക്കരെയെത്തിയാല് നെല്ലായി സിറ്റിയായി. ഇവിടത്തെ അങ്ങാടിയില് കിട്ടാത്തതൊന്നുമില്ല. ഉപ്പ് തൊട്ട് കര്‍പ്പൂരം വരെ എല്ലാമുണ്ട്\nസാമിയുടെ പലചരക്കു കട, റേഷന് പീടിക, വാസുവിന്റെ മുറുക്കാന് കട/പെട്ടിക്കട, രാമന് കുട്ടിനായരുടെ ചായപ്പീടിക, രാവുണ്ണിയുടെ ബാര്‍ബര് ഷാപ്പ്, ശിവരാമന്റെ തുന്നല്‍ക്കട. നടുവില് ബസ്സ് സ്റ്റോപ്പും തണല് വിരിച്ചു നില്‍കുന്ന ആലും ആല്‍ത്തറയും. അതിനു താഴെയാണ് നാട്ടിലെ കൂട്ടം കൂടലു മുഴുവനും. നിരവധി പൂവണിഞ്ഞതും പൂവണിയാത്തതുമായ പ്രണയങ്ങള്‍ക്കു നിശബ്ദസാക്ഷി. ഇത്തിരി അങ്ങോട്ട് നീങ്ങിയാല് വടക്കേ നെല്ലായില് കള്ള് ഷാപ്പ്. ഇത്രേയുള്ളൂ നെല്ലായി അങ്ങാടി. അതുപോലുമില്ലാത്ത അക്കരെക്കാര്‍ക്ക് ഇതൊരു സൂപ്പര് മാര്‍ക്കറ്റ് തന്നെ. സ്ത്രീകളും കുട്ടികളുമെല്ലാം വഞ്ചി തുഴഞ്ഞ് വരും. അമ്പലക്കടവില് വഞ്ചി കെട്ടിയിട്ട്, നെല്ലായി സൂപ്പര് മാര്‍ക്കറ്റും, അതു പോരെങ്കില് ഇത്തിരീം കൂടി വല്യ കൊടകരേലോ പുതുക്കാടോ പോയി വരുമ്പോഴേക്കും ഇക്കരെയുള്ള കുട്ടികള്‍ക്കു് ഇത്തിരി നേരം വഞ്ചിയും കളിക്കാം.\nഇതൊക്കെ പഴങ്കഥ. തല്‍ക്കാലം ഓര്‍മ്മകളെ അവിടെ നിര്‍ത്തിയിട്ട് ഞാന് തിരിച്ചുവരാം. അയവിറക്കലൊക്കെ പിന്നെയാവാം.\nപറഞ്ഞുവന്നതിതൊന്നുമല്ല, തമാശയുമല്ല, വേരുകള് നഷ്ടപ്പെടുന്ന ഒരുപാട് അഛന്മാരുടെ, അമ്മമാരുടെ കഥ.\nപുഴക്കരയില് ഒന്നര ഏക്കര് സ്ഥലം. അതിനു നടുവിലൊരു വീട്. അതില് മാവുകള് പലതരം- സുന്ദരി മാവ്, തൊലികയ്പന്, കിളിച്ചുണ്ടന്, വല്യ വല്യ ചക്ക മരങ്ങള് (എന്നു വച്ചാല് പ്ലാവ് തന്നെ) , പേരക്ക, കടച്ചക്ക (ശീമച്ചക്ക), കുടപ്പുളി, ഇരുമ്പന് പുളി, നെല്ലി, അരിനെല്ലി, എല്ലാമുണ്ട്. തെങ്ങ്, കവുങ്ങ്, ജാതി എന്നിവയും. പ്ലാശ്, പുളി എല്ലാമുണ്ട്, ചുരുക്കത്തില് പണ്ടത്തെ ഒരു പറമ്പില് എന്തൊക്കെയുണ്ടാവുമോ, അതൊക്കെയുണ്ട്. ആ അമ്മയുടെ ഭാഷയില് പറഞ്ഞാല് ഒരു മഴ പെയ്താല് പഴുത്ത ചക്കേം മാങ്ങേം വീണീട്ട് ചളിപിളിയാവും. ചവിട്ടീട്ട് നടക്കാന് വയ്യാണ്ടാവും.\nഅതിനു നടുവിലാണ് വീട്.5പെണ്മക്കള് അവര്‍ക്ക് താഴെ ഒരു മകനും. വീട് നിറയേ ആളുകള്. കല്യാണം കഴിച്ചുകൊണ്ട് വന്നു് പത്ത്നാല്പത്തഞ്ച് വര്‍ഷം അവരവിടെ ജീവിച്ചു. പ്രായം 70 കഴിഞ്ഞു. മൂത്ത പെണ്മക്കളുടെ മക്കളുടേയൊക്കെ കല്യാണം കഴിഞ്ഞുതുടങ്ങി.4വര്‍ഷം മുന്‍പ് ഭര്‍ത്താവു മരിച്ചപ്പോള് നാട് വിട്ട് അവര്‍ക്കീ നഗരത്തിലേക്കു ചേക്കേറേണ്ടിവന്നു. മകനും ഭാര്യയും ഈ നഗരത്തിലെ ഐ ടി ജീവനക്കാര്. അവര് ഇവിടെ ഒരു പ്ലോട്ട് വാങ്ങി വീട് പണിയാനുള്ള ഒരുക്കത്തിലാണ്. അടുത്തൊന്നും നാട്ടിലേക്കു തിരിച്ചുപോകാമെന്ന പ്രതിക്ഷയില്ലല്ലോ.\nനാട്ടിലെ സ്ഥലത്തിന്റെ കച്ചവടം ശരിയായിരിക്കുന്നു. നല്ല വില കൊടുത്ത് (ഒരു കോടി) അതു വാങ്ങാന് ഒരാള് വന്നിരിക്കുന്നു. കരാറെഴുതി സമയം പോലും വേണ്ടാ, എത്രയും വേഗം ആധാരം നടത്താന് തയ്യാറുള്ള ഒരാള്. അത്രയധികം ഇഷ്ടമായത്രേ ആ സ്ഥലം. എങ്ങിനെ ഇഷ്ടമാവാതിരിക്കും, കേട്ടിട്ട് എനിക്കു തന്നെ ഇഷ്ടം തോന്നുന്നു. (ഇഷ്ടമേയുള്ളൂ, കാശില്ല).\nഅവരിപ്പോള് നാട്ടില് പോയിരിക്കയാണ്, അതുമായി ബന്ധപ്പെട്ട എന്തോ കാര്യത്തിനു്. അതു മാത്രമല്ല, നാട്ടില് അമ്പലത്തില് ഉത്സവമാണ്. ഈ വര്‍ഷം കൂടി എല്ലാരും കൂടി ആ വീട്ടില് ഒത്തുകൂടാന്. പെണ്മക്കളോടും പേരക്കുട്ടികളോടുമൊക്കെ വരാന് പറഞ്ഞിരിക്കയാണ്. ഇനി അവിടെ ആഘോഷങ്ങളില്ലല്ലോ അവര്‍ക്കു്.\nഇന്നലെ ആ അമ്മ എന്നോടൊരുപാട് നേരം സംസാരിച്ചു. (നാട്ടില് ഞങ്ങള് ഒരു പുഴയുടെ (കുറുമാലിപ്പുഴ) അക്കരേയും ഇക്കരേയുമായിരുന്നു. ഇവിടെ ഒരു റോഡിന്റെ അപ്പുറവും ഇപ്പുറവും). അമ്മക്കറിയാം ഇനി തനിച്ചവിടെ നാട്ടില് ചെന്നു നില്‍ക്കാനാവില്ലെന്നു്, ഇനിയുള്ള തന്റെ ജീവിതം ഇവിടെയാണെന്നു്. അല്ലെങ്കിലും രണ്ടോ മൂന്നോ മാസം കൂടുമ്പോഴേ നാട്ടില് പോകാറുള്ളൂ. അതും രണ്ടോ മൂന്നോ ദിവസം. എന്നാലും നാട്, അവിടെ സ്വന്തമായിട്ടൊരു വീട് ഉണ്ട്, എന്ന ആ തോന്നല് തന്നെ ഇല്ലാതാവുക എന്നു വച്ചാല്! ഇനി ഇപ്പോള് അതും വേണ്ടല്ലോ. അമ്മയുടെ ഭാഷയില് കൊടുത്ത പെണ്മക്കളുടെ വീട്ടില് ചെന്നു നിക്കണതു് മോശമല്ലേ?\nആരെ എപ്പോ കണ്ടാലും മറക്കാതെ ചോദിക്കുന്ന ഒരു ചോദ്യമല്ലേ, ഇനി എന്നാ നാട്ടില് പോവുന്നേ എന്നു്. അല്ലെങ്കില് ഓണത്തിനു്, വിഷുവിനു് നാട്ടില് പോവുന്നില്ലേ എന്നു്. ഇനി അങ്ങനെ ഒരു ചോദ്യത്തിനേ പ്രസക്തി ഇല്ലെന്നു വന്നാല്!\nപെണ്മക്കള്‍ക്കൊക്കെ എന്തെങ്കിലും കൊടുക്കണം, എന്നാലും ബാക്കിയുണ്ടാവും. അതുകൊണ്ട് ഒരു ചെറിയ വീട് അവിടെ വാങ്ങാന് ഞാനവനോട് പറഞ്ഞിട്ടുണ്ട്. അതു കേക്കുമായിരിക്കും എന്ന മോഹത്തിലാണ് ആ അമ്മ.\nആ മകന് അതു കേക്കുമായിരിക്കും, ഇല്ലേ?\nPosted by Typist | എഴുത്തുകാരി at 4:30 PM 40 മറുമൊഴികള്


"സൂപ്പർ ലീഗ് വിവാദങ്ങൾ ചെൽസിയുടെ പ്രകടനത്തെ ബാധിച്ചു" | Fanport | Premier League News Malayalam\nHome Football Premier League “സൂപ്പർ ലീഗ് വിവാദങ്ങൾ ചെൽസിയുടെ പ്രകടനത്തെ ബാധിച്ചു”\nഇന്നലെ നടന്ന ബ്രൈറ്റണ് എതിരായ മത്സരത്തിൽ ചെൽസിക്ക് വിജയിക്കാൻ ആയിരുന്നില്ല. കളത്തിന് പുറത്തുള്ള വിഷയങ്ങൾ ശ്രദ്ധ തിരിച്ചത് ആണ് ചെൽസിയുടെ പ്രകടനത്തെ ബാധിച്ചത് എന്ന് ചെൽസി പരിശീലകൻ തോമസ് ടൂഹൽ പറഞ്ഞു. സൂപ്പർ ലീഗ് സംബന്ധിച്ചുള്ള വാർത്തകളും വിവാദങ്ങളും തന്നെ ബാധിച്ചു. തന്നെ ബാധിച്ചിട്ടുണ്ട് എങ്കിൽ അത് ടീമിനെയും ബാധിച്ചിട്ടുണ്ടാകും എന്ന് ടൂഹൽ പറഞ്ഞു.\nമത്സരത്തെ കുറിച്ച് ആരും സംസാരിച്ചില്ല. സംസാരം മുഴുവൻ സൂപ്പർ ലീഗിനെ കുറിച്ചായിരുന്നു. മത്സരത്തിന് മുമ്പ് തന്നോട് കളിയെ കുറിച്ച് ആരും ചോദിച്ചിരുന്നില്ല എന്നും ടൂഹൽ പറഞ്ഞു. കളത്തിന് പുറത്തുള്ള കാര്യങ്ങൾ ഇടക്ക് ഇങ്ങനെ ശ്രദ്ധ മാറ്റാം എന്നും ടൂഹൽ പറഞ്ഞു. ഇന്നലെ വിജയിക്കാൻ ആയില്ല എങ്കിലും ചെൽസി തിരികെ ടോപ് ഫോറിലേക്ക് ഇന്നലത്തെ സമനിലയോടെ എത്തി.\nPrevious articleആദ്യ ടെസ്റ്റ്, ശ്രീലങ്കയ്ക്ക് എതിരെ ബംഗ്ലാദേശ് ബാറ്റ് ചെയ്യും\nNext articleധോണിയുടെ അച്ഛനും അമ്മയ്ക്കും കൊറോണ പോസിറ്റീവ്


ഇടതൂര്‍ന്ന മുടിക്ക് വീട്ടിലാക്കാം തേന് മാസ്‌ക് | Honey Hair Mask: Benefits and How to Use - Malayalam BoldSky\n3 hrs ago നാരങ്ങയും പിന്നൊരു പഴത്തൊലിയും, മുഖക്കുരു മായും\n4 hrs ago പണം തരും മണി പ്ലാന്റ് വളര്‍ത്തേണ്ടത് ഇങ്ങനെ\n| Published: Tuesday, April 21, 2020, 12:23 [IST]\nലോകമെമ്പാടുമുള്ള ജനത ആയിരക്കണക്കിനു വര്‍ഷങ്ങളായി തേനിനെ ഒരു ഔഷധക്കൂട്ടായി ഉപയോഗിക്കുന്നു. വിറ്റാമിനുകളും ധാതുക്കളും പ്രോട്ടീനുകളും ആന്റിഓക്‌സിഡന്റ് ഗുണങ്ങളും ഉള്ള തേന് എല്ലാത്തരം രോഗങ്ങള്‍ക്കും പ്രകൃതിദത്ത പരിഹാരമായി ഉപയോഗിക്കുന്നു. മുറിവുകള് ഭേദമാക്കുന്നതും ദഹനപ്രശ്‌നങ്ങള് ഒഴിവാക്കുന്നതും തൊണ്ടവേദന ശമിപ്പിക്കുന്നതും ചര്‍മ്മത്തിന്റെ അവസ്ഥ മെച്ചപ്പെടുത്തുന്നതും വരെ.\nനിങ്ങളുടെ മുടിയുടെ പോഷണത്തിനും ആരോഗ്യം വര്‍ദ്ധിപ്പിക്കുന്നതിനും തേന് ഉപയോഗിക്കാമെന്നത് നിങ്ങള്‍ക്കറിയാമോ? അതെ തേന് നിങ്ങളുടെ മുടിക്കും നല്‍കുന്ന ഗുണങ്ങള് ചില്ലറയല്ല. ഒരു ഹെയര് മാസ്‌കായി തേന് എങ്ങനെ വീട്ടില് തന്നെ തയാറാക്കാമെന്നും അത് ഉപയോഗിക്കുന്നതിന്റെ പ്രയോജനങ്ങളെക്കുറിച്ചും നിങ്ങള്‍ക്ക് വായിച്ചറിയാം.\nതേന് ഹെയര് മാസ്‌കിന്റെ ഗുണങ്ങള്\nതേനിന്റെ ഔഷധ ഗുണങ്ങള് കാരണം, ഇത് നൂറ്റാണ്ടുകളായി മുടിക്ക് കണ്ടീഷണറുകളായി ഉപയോഗിക്കുന്നു. ഇന്നിത് പലതരം ഹെയര് കെയര് ഉല്‍പ്പന്നങ്ങളിലെ പ്രകൃതിദത്ത ചേരുവയാണ്. അതിനാല്, മുടിയില് തേന് ഉപയോഗിക്കുന്നതിലൂടെയും ഹെയര് മാസ്‌കില് ഉള്‍പ്പെടുത്തുന്നതിലൂടെയും നിങ്ങള്‍ക്ക് ഇനിപ്പറയുന്ന ഗുണങ്ങള് ലഭിക്കുന്നു:\n* വരണ്ട മുടിയും തലയോട്ടിയും ഈര്‍പ്പമാക്കുന്നു\n* മുടി പൊട്ടുന്നത് കുറയ്ക്കുന്നു\n* മുടിയുടെ തിളക്കം പുന:സ്ഥാപിക്കുന്നു\n* സ്വാഭാവിക മുടിയുടെ അവസ്ഥ മെച്ചപ്പെടുത്തുന്നു\n* മുടി ചുരുളുന്നത് കുറയ്ക്കുന്നു\n* മുടി മൃദുവാക്കുന്നു\nതേന് ഹെയര് മാസ്‌ക് എങ്ങനെ ഉണ്ടാക്കാം\nഒരു തേന് ഹെയര് മാസ്‌ക് നിര്‍മ്മിക്കാന് നിങ്ങള്‍ക്ക് എളുപ്പമാണ്. ഇത് ഏറ്റവും അടിസ്ഥാനപരമായ ഒന്നാണ്, മാത്രമല്ല ഇത് വരണ്ടതും കേടായതുമായ മുടിക്ക് അനുയോജ്യവുമാണ്. ഇനിപ്പറയുന്ന ഇനങ്ങളും ചേരുവകളും മാത്രമാണ് നിങ്ങള്‍ക്ക് വേണ്ടത്:\n* 1/2 കപ്പ് തേന്\n* 1/4 കപ്പ് ഒലിവ് ഓയില്\n* ഒരു മിക്‌സിംഗ് പാത്രം\n* ഒരു കോട്ടണ് തുണി\n* ഒരു ചെറിയ പെയിന്റ് ബ്രഷ് (ആവശ്യമെങ്കില്)\nMost read: നല്ല മുടി തേടിയെത്തും; വെളിച്ചെണ്ണ ഹെയര് മാസ്‌ക്\nമുടി നന്നായി വൃത്തിയാക്കി ഈര്‍പ്പത്തോടെ നിലനിര്‍ത്തുക. ഒരു പാത്രത്തില് 1/2 കപ്പ് തേനും 1/4 കപ്പ് ഒലിവ് ഓയിലും ഒഴിക്കുക, മിശ്രിതം നന്നായി ഇളക്കുക. മിശ്രിതം 20 സെക്കന്‍ഡ് ചൂടാക്കി എടുക്കുക. ചൂടായി കഴിഞ്ഞാല്, ഒരു സ്പൂണ് ഉപയോഗിച്ച് മിശ്രിതം വീണ്ടും ഇളക്കുക. ഇത് തണുപ്പിച്ച ശേഷം, നിങ്ങളുടെ വിരലുകളോ ചെറിയ ബ്രഷോ ഉപയോഗിച്ച് ഇത് മുടിയില് പുരട്ടുക. വിരല്‍ത്തുമ്പില് വൃത്താകൃതിയിലുള്ള ചലനങ്ങള് ഉപയോഗിച്ച് തലയോട്ടിയില് സൗമ്യമായി മസാജ് ചെയ്യുക. ശേഷം 30 മിനിറ്റ് നേരം മുടി തുണി കൊണ്ട് പൊതിഞ്ഞു വയ്ക്കുക. ഇതുകഴിഞ്ഞ് പതിവ് പോലെ ഷാംപൂ ഉപയോഗിച്ച് മാസ്‌ക് കഴുകി കളയുക.\nതേനിനൊപ്പം ഈ മാസ്‌കില് തൈരും വെളിച്ചെണ്ണയും ഉള്‍പ്പെടുന്നു. തൈരില് അടങ്ങിയിരിക്കുന്ന പ്രോട്ടീന് നിങ്ങളുടെ തലയോട്ടി ശുദ്ധീകരിക്കാനും മുടിയെ ശക്തിപ്പെടുത്താനും സഹായിക്കുന്നു. മുടി ഈര്‍പ്പമാക്കാനും മൃദുവാക്കാനും വെളിച്ചെണ്ണ സഹായിക്കും. നിങ്ങള്‍ക്ക് ഇനിപ്പറയുന്ന ചേരുവകള് ആവശ്യമാണ്:\n* 1/2 കപ്പ് കൊഴുത്ത തൈര്\n*3-4ടീസ്പൂണ്. തേന്\nതേനും വെളിച്ചെണ്ണയും കലര്‍ത്തി 15 മിനിറ്റ് മിശ്രിതം ചൂടാക്കുക. തണുത്തുകഴിഞ്ഞാല് തൈര് ചേര്‍ത്ത് ചേരുവകള് നന്നായി ചേരുന്നതുവരെ ഇളക്കുക. നിങ്ങളുടെ തലമുടിയിലും തലയോട്ടിയിലും പ്രയോഗിക്കുന്നതിനായി മുകളില് വിവരിച്ച നിര്‍ദ്ദേശങ്ങള് പാലിക്കുക.\nതലയോട്ടിയിലെ ചൊറിച്ചില് ഒഴിവാക്കല്\nതേന് ഹെയര് മാസ്‌കില് വാഴപ്പഴം ചേര്‍ക്കുന്നത് തലയോട്ടിയിലെ ചൊറിച്ചില് ഒഴിവാക്കാന് സഹായിക്കും. ഈ മാസ്‌ക് നിര്‍മ്മിക്കുന്നതിന് ഇനിപ്പറയുന്ന ചേരുവകള് ഉപയോഗിക്കുക:\n*2പഴുത്ത വാഴപ്പഴം\n* 1/2 കപ്പ് ഒലിവ് ഓയില്\nഒരു സ്മൂത്തി പോലെ ലഭിക്കുന്നതുവരെ ഈ ചേരുവകള് മിക്‌സ് ആക്കുക. തുടര്‍ന്ന് നിങ്ങളുടെ തലമുടിയില് പ്രയോഗിക്കാന് മുകളില് വിവരിച്ച നിര്‍ദ്ദേശങ്ങള് പാലിക്കുക. നിങ്ങള്‍ക്ക് വളരെ നീളമുള്ള മുടിയുണ്ടെങ്കില്, നിങ്ങളുടെ മുടിയില് വാഴപ്പഴം കുറയാന് 1/2 കപ്പ് ഒലിവ് ഓയില് കൂടുതല് ചേര്‍ക്കേണ്ടിവരും. മാസ്‌ക് പുരട്ടി ഏകദേശം 10 മിനിറ്റ് തുണി കൊണ്ട് പൊതിയുക. ശേഷം മുടി നന്നായി ഷാംപൂ ചെയ്ത് മാസ്‌ക് കഴുകി കളയുക.\nതേനുമായി ഈ മാസ്‌കില് മുട്ടയും വെളിച്ചെണ്ണയും ഉള്‍പ്പെടുന്നു. മുട്ടയിലെ ഉയര്‍ന്ന പ്രോട്ടീന് നിങ്ങളുടെ മുടിയെ ശക്തിപ്പെടുത്താന് സഹായിക്കും, ഇത് ചൂടില് നിന്നു മുടി പൊട്ടുന്നതിനും കേടുപാടുകള് വരുത്തുന്നതിനുമുള്ള സാധ്യത കുറയ്ക്കുന്നു. മുടി മൃദുവാക്കാനും ഈര്‍പ്പം നിലനിര്‍ത്താനും വെളിച്ചെണ്ണ സഹായിക്കും. ഈ മാസ്‌കിനായി ഇനിപ്പറയുന്ന ചേരുവകള് ഉപയോഗിക്കുക:\n*2ടീസ്പൂണ് തേന്\n* 1 വലിയ മുട്ട\nവെളിച്ചെണ്ണയും തേനും ചേര്‍ത്ത് ഇളക്കുക, ശേഷം ഒരു ചെറിയ പാത്രത്തില് മിശ്രിതം ചെറുതായി ചൂടാക്കുക. ഇത് തണുത്തു കഴിഞ്ഞ് മുട്ട ചേര്‍ത്ത് നന്നായി ഇളക്കുക. തുടര്‍ന്ന് മുകളില് വിവരിച്ച നിര്‍ദ്ദേശങ്ങള് പാലിച്ച് മാസ്‌ക് മുടിയില് പുരട്ടുക. മാസ്‌ക് നിങ്ങളുടെ മുടിയില് 15 മുതല് 20 മിനിറ്റ് വരെ ഇരിക്കട്ടെ, തുടര്‍ന്ന് ഇളം ചൂടുള്ള അല്ലെങ്കില് തണുത്ത വെള്ളത്തില് മുടി നന്നായി ഷാംപൂ ചെയ്ത് കഴുകുക.\nRead more about: honey hair care hair mask മുടി തേന് മുടിസംരക്ഷണം സൗന്ദര്യം\nHoney Hair Mask: Benefits and How to Use\nA honey hair mask can help nourish and condition your hair. Learn how to make your own hair mask with honey and other ingredients like coconut oil, eggs, bananas, and yogurt.\nStory first published: Tuesday, April 21, 2020, 12:23 [IST]


മെല്‍ബണ് ടെസ്റ്റ്: മാന് ഓഫ് ദി മാച്ച് അവാര്‍ഡ് ബുംറക്ക് - www.keralanewz.com-Malayalam News Portal\nഇന്ത്യ -ഓസ്ട്രേലിയ മൂന്നാം ക്രിക്കറ്റ് ടെസ്റ്റില് മാന് ഓഫ് ദി മാച്ച് അവാര്‍ഡ് ബുംറക്ക്. ഒന്നാമിന്നിങ്‌സില് ഓസീസ് ബാറ്റ്‌സ്മാന്‍മാരെ 151 റണ്‍സിന് തകര്‍ത്ത് ഇന്ത്യയുടെ ജസ്പ്രീത് ബുംറ. രണ്ട് ഇന്നിങ്ങ്സുകളിലുമായി ബുംറ9വിക്കറ്റ് ഇതുവരെ നേടി. ആദ്യ ഇന്നിങ്സില് 15.5 ഓവറില് 33 റണ്‍സ് വഴങ്ങി ആറു പേരെയാണ് ബുംറ പുറത്താക്കിയത്. ബുംറയുടെ ടെസ്റ്റ് കരിയറിലെ ഏറ്റവും മികച്ച ബൗളിങ് പ്രകടനമാണിത്. രണ്ടാം ഇന്നിങ്സില് ഓസ്‌ട്രേലിയയുടെ മൂന്ന് വിക്കറ്റ് കൂടി നേടിയിരിക്കുകയാണ് ബുംറ. രണ്ടാം ഇന്നിങ്സില് 19 ഓവര് എറിഞ്ഞ ബുംറ 53 റണ്‍സ് വഴങ്ങി3വിക്കെറ്റ് നേടി\nഒരു കലണ്ടര് വര്‍ഷം ദക്ഷിണാഫ്രിക്കയിലും ഇംഗ്ലണ്ടിലും ഓസ്ട്രേലിയയിലും അഞ്ച് വിക്കറ്റ് വീഴ്ത്തുന്ന ആദ്യ ഏഷ്യന് ബൗളറെന്ന റെക്കോഡും ഇതോടെ ബുംറയുടെ പേരിലായി\n← യുഡിഎഫുമായുള്ള ചര്‍ച്ച പരാജയം; കേരള ബാങ്കില് നിന്ന് അഞ്ച് ജില്ലാ ബാങ്കുകള് പുറത്താകും\nവനിതാ മതിലില് പങ്കെടുക്കാത്തവര്‍ക്കെതിരെ നടപടി ഉണ്ടായാല് നേരിടും: കോണ്‍ഗ്രസ് →


ഉരുള്‍പൊട്ടലില് രണ്ടു ജീവനുകള് രക്ഷിച്ച് ഫാ. സെബാസ്റ്റ്യന് പേണ്ടാനത്ത് : Marian Pathram\nഉരുള്‍പൊട്ടലില് രണ്ടു ജീവനുകള് രക്ഷിച്ച് ഫാ. സെബാസ്റ്റ്യന് പേണ്ടാനത്ത്\nകഴിഞ്ഞദിവസങ്ങളിലായി ഉരുള്‍പ്പൊട്ടലില് കേരളം വിറങ്ങലിച്ചുനിന്നപ്പോള് അപകടത്തില് പെട്ടവര്‍ക്ക് രക്ഷയും തുണയുമായി നിരവധി പേര് രംഗത്ത് വരികയുണ്ടായി. സ്വന്തം ജീവന് പോലും പണയംവച്ച് രക്ഷാപ്രവര്‍ത്തനത്തില് ഏര്‍പ്പെട്ടവര് ധാരാളം. അത്തരക്കാരുടെ പട്ടികയിലേക്ക് ഇതാ ഒരു യുവ വൈദികനും.\nവിശുദ്ധയുടെ കുമ്പസാരക്കാരന് അന്തരിച്ചു\nപാലാ രൂപത മൂലമറ്റം സെന്റ് ജോര്‍ജ് ഫൊറോന പള്ളി സഹവികാരി ഫാ. സെബാസ്റ്റ്യന് പേണ്ടാനത്താണ് ആ വ്യക്തി. മൂലമറ്റം പഞ്ചായത്തിലുണ്ടായ ഉരുള്‍പൊട്ടലില് നദീതീരത്ത് താമസിക്കുന്ന അറയ്ക്കല് , പാറയ്ക്കല് കുടുംബാംഗങ്ങളെയാണ് ഫാ. സെബാസ്റ്റ്യന് രക്ഷപ്പെടുത്തിയത്. അച്ചനൊപ്പം ബേബിച്ചന് തട്ടാംപറമ്പില് എന്ന വ്യക്തിയും രക്ഷകനായുണ്ടായിരുന്നു. കിടപ്പുരോഗിയായ പാറയ്ക്കല് അന്നമ്മ, അറയ്ക്കല് ബീന എന്നിവരെ വടം ഉപയോഗിച്ചാണ് ഇരുവരും ചേര്‍ന്ന് രക്ഷപ്പെടുത്തിയത്. രക്ഷാപ്രവര്‍ത്തനം പൂര്‍ത്തിയായപ്പോഴേയ്ക്കും ഇരുവീടുകളും വെള്ളം കവരുകയും ചെയ്തു.\nവൈദികര്‍ക്ക് പലരീതിയില് വൈറലാകാം. അത്തരം പല വൈദികരെയും നാം ഇതിനകം സോഷ്യല്‍മീഡിയായിലൂടെ കണ്ടിട്ടുമുണ്ട്.\nഎന്നാല് ക്രിസ്തുവിന്റെ പാതയില് സ്വന്തം ജീവന് പോലും പണയം വച്ച് നിസ്വാര്‍ത്ഥമായ സേവനത്തിലൂടെയും ബോധപൂര്‍വ്വമല്ലാതെയുള്ള പ്രചരണത്തിലൂടെയും വൈറലാകുന്ന വൈദികര് വളരെ കുറവാണ്. ആ കുറവാണ് ഈ യുവവൈദികന് പരിഹരിച്ചിരിക്കുന്നത്. അതിന്റെ പേരില് നമുക്ക് ഈ വൈദികനെ അകമഴിഞ്ഞ് പ്രശംസിക്കാം. ഈ സേവന സന്നദ്ധത ഒരിക്കലും ചോര്‍ന്നുപോകാതിരിക്കട്ടെയെന്ന് പ്രാര്‍ത്ഥിക്കുകയും ചെയ്യാം.\nജാഗ്രത! ലോഗോസ് ക്വിസിന്റെ പേരിലും വ്യാജ ആപ്പ്\nവത്തിക്കാനില് നിന്ന് അറിയിപ്പ് ലഭിച്ചിട്ടില്ല; കര്‍ദിനാള് മാര് ജോര്‍ജ് ആലഞ്ചേരി\nവല്ലാര്‍പാടം മരിയന് കണ്‍വന്‍ഷന്\nജപമാല സഖ്യാംഗങ്ങളുടെയും പ്രതിനിധികളുടെയും യോഗം ഡിസംബര് 8 ന്


കുറേ നാളായി ലിനക്സിലേക്ക് മാറണമെന്ന് വിചാരിക്കുന്നു. ലിനക്സ് സാമ്രാജ്യത്തിൽ പേർസണൽ കമ്പ്യൂട്ടിങ്ങിന് നിലവിൽ ഏറ്റവും പ്രചാരത്തിലുള്ളത് ഉബുണ്ടു ആയതിനാൽ അതുപയോഗിക്കാൻ തന്നെയായിരുന്നു ഉദ്ദേശ്യം. ലിനക്സ് ആദ്യമായൊന്നുമല്ല ഉപയോഗിക്കുന്നത്. ആദ്യമായി ലിനക്സ് ഉപയോഗിച്ചത് 2004 തുടക്കത്തിലാണെന്ന് തോന്നുന്നു. ആദ്യം ലിക്സിന്റെ പുസ്തകം വാങ്ങുകയായിരുന്നു അന്ന് ചെയ്തത്. ലിനക്സിലെ കമാന്റൊക്കെ പഠിച്ചെടുത്തേക്കാം എന്നൊന്നു ഉദ്ദേശിച്ചായിരുന്നില്ല, റെഡ്ഹാറ്റ് ലിനക്സിന്റെ ഡി.വി.ഡി. സൗജന്യമായി കിട്ടുമെന്നതുകൊണ്ടാണ് അത് വാങ്ങിയത്. കിട്ടിയത് റെഡ്ഹാറ്റ് ലിനക്സ് 7.3 ആണെന്നുതോന്നു. കിട്ടിയ ഡി.വി.ഡിക്കോ എന്റെ ഡി.വി.ഡി. ഡ്രൈവിനോ എന്തോ… Continue reading എന്റേയും ഉബുണ്ടു\nCategorized as Software Tagged ubuntu, ഉബുണ്ടു, ലിനക്സ്\nകഴിഞ്ഞ പോസ്റ്റിൽ ലിപ്യന്തരണത്തിനുള്ള ജാവസ്ക്രിപ്റ്റ് പ്രോഗ്രാം നിർമ്മിച്ചതിനെകുറിച്ച് പറഞ്ഞിരുന്നു. പൊതുപയോഗത്തിനുള്ളതും ഏതെങ്കിലും ഭാഷയുമായി ബന്ധിക്കപ്പെട്ടതല്ലത്തതുമായ പ്രോഗ്രാമാണത്. ഏത് ഭാഷയിലേക്കുള്ള ലിപ്യന്തരമാണോ ഉദ്ദേശിക്കുന്നത് അതിനനുസരിച്ചുള്ള റെഗുലർ എക്സ്പ്രഷൻ നിയമങ്ങളുടെ പട്ടിക തയ്യാറാക്കി നൽകി പ്രോഗ്രാമിനു നൽകേണ്ടതുണ്ട്. കഴിഞ്ഞ പോസ്റ്റെഴുതുമ്പോൾ തന്നെ മലയാളത്തിനുള്ള പട്ടിക ഉൾപ്പെടുത്തിയിരുന്നുവെങ്കിലും അത് പൂർണ്ണമായിരുന്നില്ല. നിലവിൽ ആ പട്ടിക മെച്ചപ്പെടുത്തുകയും പൂർണ്ണമാക്കുകയും ചെയ്തു. കഴിഞ്ഞ പതിപ്പിൽ മലയാളം നിയമങ്ങളുടെ പട്ടിക പ്രധാന പ്രോഗ്രാമിന്റെ അതേ ഫയലയിൽ മുകൾ ഭാഗത്തായാണ് നൽകിയിരുന്നത്. പ്രോഗ്രാമിന് ഭാഷയുമായി ബന്ധമില്ലാത്തതിനാൽ തന്നെ… Continue reading മലയാളത്തിനായുള്ള ലിപ്യന്തരണം\nCategorized as Software Tagged ജാവാസ്ക്രിപ്റ്റ്, മലയാളം, ലിപ്യന്തരണം\nവലിയ ബ്ലോഗറൊന്നുമല്ല, എന്നു പറഞ്ഞാലും പോര; ആകെ രണ്ട് പോസ്റ്റുമാത്രമാണ് കാര്യമായി എഴുതിയത്, അതും ഒരേ വിഷയം. കുറേ എഴുതണമെന്നൊക്കെ വിചാരിക്കാറുണ്ട്, ഒന്നു വരാറില്ലെന്നുമാത്രം. അതുപോട്ടെ പറയാൻ വന്നത് എഴുതാം. ഗൂഗിളിന്റെ സേവനങ്ങൾ നന്നായി ഉപയോഗിക്കുന്നുണ്ട്, ഏറ്റവും പ്രധാനപ്പെട്ടത് ജിമെയിൽ തന്നെ. പിന്നെ ഗ്രൂപ്പ്സ്, ഡോക്സ്, കലണ്ടർ അങ്ങനെ പോകുന്നു. ഇങ്ങനെ പോയാൽ ശരിയാവില്ല എന്നു തോന്നുന്നു. എല്ലാം ഗൂഗിളിനെ തന്നെ ഏൽപ്പിക്കരുത് എന്നില്ല. എങ്കിലും ആശ്രയിക്കുന്നത് കുറച്ചെങ്കിലും കുറക്കണമെന്ന് വിചാരിക്കാറുണ്ട്. നിലവിൽ ഗൂഗിളിന്റെ സേവനങ്ങൾ വളരെ… Continue reading ടംബ്ലറിലേക്ക്\nCategorized as Software Tagged ടംബ്ലർ, പോസ്റ്റെറെസ്, ബ്ലോഗിങ്ങ്\nഇംഗ്ലീഷ് അക്ഷരങ്ങളുപയോഗിച്ച് മലയാളവാക്കുകൾ ടൈപ്പ് ചെയ്യുന്നതിനുള്ള ഒരു ലിപ്യന്തരണ ഉപാധി ഉണ്ടാക്കി. പൂർണ്ണമായും ഒരു പുതിയ സൃഷ്ടിയാണിത്, അതായത് ഇതേ കാര്യം സാധിച്ചുതരുന്ന സമാന ഉപകരണങ്ങളിൽ നിന്നുള്ള കോഡ് ശകലങ്ങൾ ഇതിലേക്ക് കടം കൊണ്ടിട്ടില്ല. വളരെ ലളിതമായതും പ്രശ്നത്തെ വിഭജിച്ച് പരിഹരിക്കുന്ന രീതീയിലുള്ളതുമായ ഒരു അൽഗോരിതമാണ് പ്രവർത്തനത്തിനായി തിരഞ്ഞെടുത്തിരിക്കുന്നത്. പ്രോഗ്രാമിനെ ലിപ്യന്തരണത്തിന് സഹായിക്കുന്നത് തുടക്കത്തിൽ ചേർത്തിരിക്കുന്ന റെഗുലർ എക്സ്പ്രഷൻ നിയമങ്ങളുടെ ഒരു പട്ടികയാണ് (പ്രോഗ്രാമിലെ ഒരു അസോസിയേറ്റീവ് അറേ). ഏതെങ്കിലും ഒരു ഭാഷയുമായി ബന്ധപ്പെട്ടല്ല ഈ പ്രോഗ്രാം… Continue reading ലിപ്യന്തരണം